
Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηδεί το ΚΚΕ” 

ΟΙ ΣΟΣΙΑΛ-ΦΑΣΙΕΤΕΕ 

ΜΠΛΟΚΑΡΟΥΝ 
ΤΗ ΧΩΡΑ 

Η βρώμικη τακτική τους με τους 
τεηωνειακούς και τα σχοηεία 


Ε ε δύο μεγάηα μέτωπα επιτίθεται ο σοσιαίΐφασι 

αμός στις αρχές αυτού του Δεκέμβρη: στο μέτωπο 
των τελωνείων και ατο μέτωπο του κλεισίματος 
των δρόμων. 

Εδώ και αρκετά χρόνια δεν υπάρχει καμία πολιτική και 
συνδικαλιστική διεκδίκηση του σοσιαλφασισμού που να 
μη συνδυάζεται με οικονομικό σαμποτάζ και οικονομική 
ομηρία της χώρας και βασικά με το χτύπημα της κίνησης 
των αγαθών και των προσώπων. 

Το ένα χτύπημα το δίνει αυτή τη στιγμή που γράφεται η 
εφημερίδα μέσα από την απεργία των τελωνειακών. Το 
δεύτερο, αλλά και το πιο σημαντικό το δίνει μέσα από τις 
κινητοποιήσεις των μαθητών. 

και στις δύο περιπτώσεις οι σοσιαλφασίστες με επικε¬ 
φαλής το ψευτοκκε δεν μπορούν να ελπίζουν σε καμία 
πολιτική νίκη αυτών καθ' εαυτών των κινημάτων που 
καθοδηγούν. 


ΟΙ ΤΕΛΩΝΕΙΑΚΟΙ 

Κατ’ αρχήν οι τελωνειακοί δεν 
μπορούν να πετύχουν ούτε καν οι¬ 


κονομικό αποτέλεσμα με την ίδια 
την απεργία τους. Νίκη της απερ¬ 
γίας τους σημαίνει νίκη ενός πα- 


ρατεταμένου αγώνα που στηρίζε¬ 
ται στην άρνηση των τελωνεια¬ 
κών να προσφέρουν τις υπηρεσίες 
τους. Οι υπηρεσίες των τελωνεια¬ 
κών συνίστανται βασικά στον έ¬ 
λεγχο των αγαθών που μπαίνουν 
στη χώρα. Αυτός ο έλεγχος είναι 
μια περισσότερο γραφειοκρατική 
και λιγότερο ουσιαστική λειτουρ¬ 
γία που, αν δεν πραγματοποιηθεί 
σωστά, θα έχει σαν οικονομική συ¬ 
νέπεια την απώλεια κρατικών ε¬ 
σόδων. Λέγοντας “αν δεν πραγ¬ 
ματοποιηθεί σωστά” εννοούμε ό¬ 
τι είναι δυνατό να πραγματοποι¬ 
ηθεί από άλλους κρατικούς υπαλ¬ 
λήλους ή ακόμα να μην πραγμα¬ 
τοποιηθεί και καθόλου για ένα 
χρονικό διάστημα και τα εμπορεύ¬ 


ματα να περάσουν χωρίς έλεγχο. 
Μια κυβέρνηση είναι σε θέση να 
διαλέξει μια από τις δύο αυτές 
προσωρινές λύσεις προκειμένου 
να εφοδιαστεί η χώρα με εμπορεύ¬ 
ματα και ενέργεια. 

Αυτό είναι όχι μόνο δικαίωμα, 
αλλά και υποχρέωση μιας κυβέρ¬ 
νησης ανεξάρτητα από τις σχέσεις 
της με το απεργιακό κίνημα, ανε¬ 
ξάρτητα από την προοδευτικότη- 
τα ή το άδικο των θέσεων του τε¬ 
λευταίου. Η έκβαση της συγκε¬ 
κριμένης αυτής διαμάχης ανάμε¬ 
σα στο κράτος και τους υπαλλή¬ 
λους του δεν μπορεί να έχει να κά¬ 
νει με την επιβίωση όλης της χώ¬ 
ρας. Αν οι τελωνειακοί θέλουν να 
αποδείξουν στην κοινωνία πόσο 


απαραίτητοι είναι, φτάνει να αντέ- 
ξουν τόσο ώστε η αποχή τους α¬ 
πό τη δουλειά τους και μόνο 
αυτή, να αποδείξει το βαρύ της 
κόστος στα έσοδα του κράτους. 

Όμως εδώ οι τελωνειακοί δεν 
απεργούν με το να απέχουν από 
την εργασία τους. Αυτό που κά¬ 
νουν είναι να εμποδίζουν την κί¬ 
νηση των αγαθών. Δεν κάνουν 
αντικείμενο της δουλειάς τους τον 
έλεγχο και την καταμέτρηση των 
φορτίων, αλλά την παρεμπόδιση 
της κίνησης των φορτίων. Το αν 
η κυβέρνηση και το κράτος θέλουν 
να κάνουν έλεγχο των φορτίων 
αυτό είναι μια δική τους υπόθεση. 

συνέχεια στη σελ. 3 


ΜΕΓΑΛΗ ΕΠΙΤΥΧΙΑ ΤΟΥ ΕΡΓΑΣ ΣΤΗ ΖΩΝΗ 


3 έδρες στη Διοίκηση, 5 αντιπρόσωποι στην ΠΟΕΜ 

και στο Ε. Κ. Πειραιά 


Σ τις εκλογές στο Συνδικάτο 
Μετάλλου, ο ΕΡΓΑΣ-συνδι- 
καλιστική παράταξη της ΟΑΚΚΕ 
στην επισκευαστική ζώνη- πέτυ¬ 
χε μια σημαντική νίκη. 

Σε σύνολο 2750 ψηφισάντων ο 
ΕΡΓΑΣ πήρε 427 ψήφους, ποσο¬ 
στό 15,5 % και αναδείχτηκε δεύ¬ 
τερη εκλογικά δύναμη στο Συνδι¬ 
κάτο, υπερισχύοντας σε ψήφους 
τόσο της παράταξης της ΠΑΣΚΕ 
που πήρε 339 ψήφους, όσο και της 
παράταξης της Ν.Δ που εμφανί¬ 


στηκε με δήθεν ανεξάρτητο πρό¬ 
σωπο και πήρε 307 ψήφους. Την 
πλειοψηφΐα διατήρησε για μια α¬ 
κόμα φορά η παράταξη της ΕΣΑΚ 
με 1597 ψήφους. 

Με βάση αυτά τα εκλογικά α¬ 
ποτελέσματα, στο νέο Δ.Σ του 
Συνδικάτου, η ΕΣΑΚ έχει 13 έδρες, 
ο ΕΡΓΑΣ 3 έδρες, η ΠΑΣΚΕ 3 έ¬ 
δρες και οι “ Ανεξάρτητοι” 2 έ¬ 
δρες. 

Επίσης στις παράλληλες εκλο¬ 
γές για αντιπροσώπους στην Ο¬ 


μοσπονδία Μετάλλου και στο Ερ¬ 
γατικό Κέντρο Πειραιά ο ΕΡΓΑΣ 
έκλεξε από 5 αντιπροσώπους, ε¬ 
νώ η ΕΣΑΚ από 16, η ΠΑΣΚΕ α¬ 
πό 3 και οι “Ανεξάρτητοι” από 3. 

Στις εκλογές αυτές ο ΕΡΓΑΣ α¬ 
νέβασε σημαντικά τις δυνάμεις 
του τόσο σε ψήφους, όσο και σε 
έδρες και σε αντιπροσώπους. Στις 
προηγούμενες εκλογές ο ΕΡΓΑΣ 
είχε πάρει 315 ψήφους και είχε 2 
έδρες στο Δ.Σ και από 3 αντιπρο¬ 
σώπους στην Ομοσπονδία και στο 


Εργατικό Κέντρο. Τώρα ο ΕΡΓΑΣ 
ανέβασε την εκλογική του δύνα¬ 
μη κατά 112 ψήφους ποσοστό δη¬ 
λαδή 35,5%. 

Η άνοδος αυτή έχει μια τεράστια 
πολιτική σημασία για τους παρα¬ 
κάτω λόγους: 

1. Ο ΕΡΓΑΣ είναι μια παράταξη 
που αναπτύσσει τη δράση της α¬ 
ποκλειστικά στην Επισκευαστική 
Ζώνη, τον κύριο δηλαδή χώρο 
δράσης του Συνδικάτου. 

Στις εκλογές όμως, δεν ψηφί¬ 


ζουν μόνο οι εργάτες της Ζώνης. 
Η ΕΣΑΚ έχει κάνει το Συνδικά¬ 
το, Συνδικάτο όλων των μεταλ- 
λεργατών της Αττικής. Έτσι σε 
κάθε εκλογές κινητοποιεί όλες τις 
κομματικές δυνάμεις του ψευτοΚ- 
ΚΕ που κάποτε έκαναν 50 ένσημα 
στο μέταλλο και τους φέρνει να 
ψηφίσουν. Χαρακτηριστικά ανα¬ 
φέρουμε ότι προεκλογικά έκαναν 
πάνω από 600 νέες εγγραφές. Από 

συνέχεια στη σελ. 2 








Σελίδα 2 


ΝΕΑ ΑΝΑΤΟΛΗ _παρασκευή 


ΕΠΙΤΥΧΙΑ ΤΟΥ ΕΡΓΑΣ 


συνέχεια από τη σελ. 1 

την άλλη μεριά δεν έχει προχω¬ 
ρήσει σε καμιά εκκαθάριση των 
μητρώων, με αποτέλεσμα αρκετοί 
συνάδελφοι που για χρόνια έχουν 
εγκαταλείψει το επάγγελμα να έρ¬ 
χονται να ψηφίζουν, χωρίς να ξέ¬ 
ρουν την πάλη μέσα στη Ζώνη, 
χωρίς να έχουν συζητήσει με συ¬ 
ναδέλφους και συνδικαλιστές για 
τα προβλήματα, την πάλη των 
γραμμών και τις εξελίξεις μέσα 
στην Ζώνη και να ψηφίζουν έτσι 
τον “πρόεδρο” μόνο και μόνο μή¬ 
πως και κάποτε γυρίσουν στη Ζώ¬ 
νη και τον χρειαστούν ...για καμιά 
δουλειά. 

Για να κινητοποιήσει όλους αυ¬ 
τούς τους ανθρώπους η ΕΣΑΚ 
χρειάζεται χρόνο και αυτός είναι 
ο λόγος που οι εκλογές στο Συν¬ 
δικάτο κρατούν για βδομάδες και 
γίνονται ...ανέκδοτο από τους ερ¬ 
γάτες της Ζώνης. Φέτος οι εκλο¬ 
γές ξεπέρασαν σε διάρκεια κάθε 
άλλη φορά φτάνοντας τις 16 μέ¬ 
ρες με 3 Σαββατοκύριακα. Μάλι¬ 
στα όταν είδαν πως στις 12 μέρες 
που ήταν αρχικά προκηρυγμένες 
για τις εκλογές δεν συγκέντρω¬ 
ναν τον αριθμό των ψηφισάντων 
που ήθελαν, προχώρησαν σε πα¬ 
ράταση 4 ημερών φτάνοντας έτσι 
στο ρεκόρ των ...16 ημερών εκλο¬ 
γών. 

Με μερικούς πρώτους υπολογι¬ 
σμούς οι άνθρωποι που ψήφισαν 


έξω από την Ζώνη πρέπει να ξε¬ 
περνούν τους χίλιους και αυτοί σε 
ένα τεράστιο ποσοστό ψήφισαν 
την ΕΣΑΚ και είναι αυτοί που 
τους έδωσαν την πλειοψηφία. Μια 
πλειοψηφΐα όμως που είναι πλα¬ 
στή μέσα στην Ζώνη και οι εργά¬ 
τες της Ζώνης είναι αυτοί που μέ¬ 
σα στην ερχόμενη διετία θα κρί¬ 
νουν την πορεία του εργατικού κι¬ 
νήματος και του Συνδικάτου. 

Η τεράστια άνοδος του ΕΡΓΑΣ 
μέσα στη Ζώνη δείχνει πως το ερ¬ 
γατικό κίνημα της Ζώνης όλο και 
πιο πολύ αναγνωρίζει τον πρωτο¬ 
πόρο ρόλο της παράταξης, πως ο 
ΕΡΓΑΣ σήμερα μπορεί να πάρει 
όλες εκείνες τις πρωτοβουλίες για 
να καθοδηγήσει το κίνημα αυτό ε¬ 
νάντια στον σοσιαλφασισμό, υπέρ 
της ανάπτυξης, της δημοκρατίας 
και της υπεράσπισης του ψωμιού 
των εργατών. 

Στην πραγματικότητα με αυτό το 
εκλογικό αποτέλεσμα, ο ΕΡΓΑΣ 
απέδειξε ότι έχει κατακτήσει την 
πλειοψηφΐα των συνειδήσεων των 
εργατών της Ζώνης, είναι η δύνα¬ 
μη εκείνη στην οποία οι εργάτες 
βλέπουν το μέλλον. 

2. Όλο το προηγούμενο διάστη¬ 
μα ο ΕΡΓΑΣ ακολούθησε μια 
γραμμή μετώπου για την ανάπτυ¬ 
ξη στη Ζώνη και τη δημοκρατία 
μέσα στο Συνδικάτο. Οι τακτικοί 
αναγνώστες της ΝΕΑΣ ΑΝΑΤΟ¬ 
ΛΗΣ θα θυμούνται τις κοινές δια¬ 
κηρύξεις ανάμεσα στους συνδικα¬ 
λιστές του ΕΡΓΑΣ και της Π Α¬ 


ΣΚΕ, όπως και το κοινό τους κά¬ 
λεσμα για συγκρότηση κοινού ψη¬ 
φοδελτίου για τις εκλογές του 
Συνδικάτου. 

Το μέτωπο αυτό χτυπήθηκε από 
την κυρίαρχη γραμμή του Λαλιώ- 
τη, μέσα στην κυβέρνηση και μέ¬ 
σα στην ΠΑΣΚΕ και οδήγησε τις 
δυνάμεις της ΠΑΣΚΕ που είχαν 
δεσμευτεί μαζί μας στο κοινό ε¬ 
κλογικό μέτωπο, στην υποχώρη¬ 
ση και σε έναν άθλιο συμβιβασμό- 
υποταγή στην κλίκα του Λαλιώ- 
τη. 

Όταν το καλοκαίρι, αμέσως με¬ 
τά την ανακοίνωση του εκλογι¬ 
κού μετώπου, ο Λαλιώτης ανακοι¬ 
νώνει τα γνωστά μέτρα για το 
κλείσιμο της Ζώνης, η ΠΑΣΚΕ ε¬ 
ξαφανίζεται από το Λιμάνι με α¬ 
ποτέλεσμα το εκλογικό μέτωπο να 
μη μιλήσει γιαυτά και ο ΕΡΓΑΣ 
να σηκώσει μόνος του την καμπά- 
νια της καταγγελίας αυτών των 
μέτρων. 

Στις δημοτικές εκλογές στο Πέ¬ 
ραμα, ο ΕΡΓΑΣ προσπαθώντας να 
βρει ευρύτερους συμμάχους στην 
πάλη για την σωτηρία της Ζώνης 
και για να χτυπήσει τον προβο¬ 
κάτορα της Ζώνης Πατσιλινάκο, 
δήμαρχο του ψευτοΚΚΕ, συμμετέ¬ 
χει στο ψηφοδέλτιο του Ν. Νικο- 
λαίδη. Στην πάλη αυτή η ΠΑΣΚΕ 
απέχει με προκλητικό τρόπο, α¬ 
κριβώς γιατί η κυρίαρχη γραμμή 
του Λαλιώτη μέσα στο ΠΑΣΟΚ 
υποστηρίζει στο Πέραμα τον Δή¬ 
μαρχο του ψευτοΚΚΕ Πατσιλινά- 


κο. Σε αυτές τις εκλογές ο ΕΡ¬ 
ΓΑΣ προπαγανδίζει τόσο μέσα στη 
Ζώνη, όσο και σε όλο το Πέραμα 
τη γραμμή του εκλογικού μετώ¬ 
που, που στο μεταξύ έχει γίνει πρό¬ 
γραμμα και θέση του Δημοτικού 
συνδυασμού. 

Στην πραγματικότητα η αποχή 
της ΠΑΣΚΕ από αυτή την πάλη 
σήμαινε το πούλημα του μετώπου 
μέσα στη Ζώνη και την υποταγή 
της στην κυρίαρχη σοσιαλφασιστι- 
κή κλίκα του Λαλιώτη, ο οποίος 
δίνει προσωπικά τη μάχη για την 
νίκη των σοσιαλφασιστικών συν¬ 
δυασμών σε όλη την Β' Πειραιά. 

Η επίθεση αυτή του Λαλιώτη 
και η υποταγή της ΠΑΣΚΕ φαί¬ 
νεται αμέσως μετά τις δημοτικές 
εκλογές, όταν ο άνθρωπός του μέ¬ 
σα στην ΠΑΣΚΕ της Ζώνης Γ. 
Χάλαρης, μέλος του Δ.Σ του Συν¬ 
δικάτου χτυπάει τον ΕΡΓΑΣ και 
την Επιτροπή των Ηλεκτροσυ¬ 
γκολλητών, όταν δίνει στην Ε¬ 
ΣΑΚ την παραίτηση του από την 
Επιτροπή μαζί με καταγγελία του 
σ. Δ. Γουρνά προέδρου της Επι¬ 
τροπής. 

Η προβοκατόρικη αυτή ενέργεια 
του κολαούζου του Λαλιώτη γί¬ 
νεται λίγο πριν τις εκλογές με 
στόχο τη διάλυση του μετώπου. 

Στις συζητήσεις λίγο πριν τις ε¬ 
κλογές για το κοινό εκλογικό κα¬ 
τέβασμα, η ΠΑΣΚΕ βάζει ακόμα 
ένα ζήτημα που ουσιαστικά δια- 
σπούσε το μέτωπο. Ζητάει να έχει 
αυτή την πλειοψηφΐα στις κοινές 
έδρες, αρνούμενη την ισοτιμία που 
ήταν η σταθερή δίκιά μας πρότα¬ 
ση. Η τοποθέτηση αυτή της ΠΑ¬ 
ΣΚΕ ήταν μια νέα έκφραση της 


Ο ΕΡΓΑΣ ΣΤΟΝ ΑΓΩΝΑ ΓΙΑ ΤΗΝ 
ΕΠΙΒΙΩΣΗ ΤΗΣ ΖΩΝΗΣ 


Η εκλογική νίκη του ΕΡΓΑΣ, ό¬ 
πως αναλύεται σε άλλο άρθρο, τον 
έβαλε μπροστά σε νέα καθήκοντα. 
Σήμερα το βασικό ζήτημα για το συν¬ 
δικαλιστικό κίνημα της Ζώνης εί¬ 
ναι η ανατροπή της επίθεσης που 
στοχεύει στο κλείσιμό της. 

Μέσα στα πλαίσια της σαμποτα- 
ριστικής-αντιβιομηχανικής πολιτι¬ 
κής που προωθεί η ρωσόδουλη κλί¬ 
κα μέσα στην κυβέρνηση, η Ναυπη- 
γοεπισκευαστική Ζώνη έχει βρεθεί 
στο κέντρο του κυκλώνα. Γιατί η 
βιομηχανία αυτή επισκευής πλοίων 
είναι από τις ελάχιστες βιομηχανίες 
της χιόρας που μπορούν να σταθούν 
ανταγωνιστικά στην παγκόσμια α¬ 
γορά, να γίνει μια βάση για την α¬ 
νάπτυξη όλου του Πειραιά. 

Το αντιβιομηχανικό σοσιαλφασι- 
στικό μπλοκ, μέσα στην κυβέρνηση, 
μέσα στο κράτος, μέσα στους Δή¬ 
μους και τα Συνδικάτα, με επικεφα¬ 
λής το ψευτοΚΚΕ, έδωσε λυσσασμέ¬ 
νη πάλη για να κρατήσει την Ζώνη 
έξω από κάθε ευρωπαϊκό εκσυγχρο¬ 
νισμό, εμπόδισε με μανία την εισροή 
κοινοτικών πόρων που θα μπορού¬ 
σαν να αποτελόσουν την βάση για 
αυτόν τον παραγωγικό εκσυγχρονι¬ 
σμό και σήμερα ετοιμάζεται για το 
τελικό του χτύπημα. Το κλείσιμο δη¬ 
λαδή της Ζώνης και την μετατροπή 
της σε προέκταση του Λιμανιού. Το 
πρώτο ανοιχτό χτύπημα έγινε με τα 
κυβερνητικά μέτρα, που πήραν το 
όνομα του Λαλιώτη και ανακοινώ¬ 
θηκαν το καλοκαίρι. Τα μέτρα αυτά, 
όπως έχουμε γράψει στοχεύουν να 
μειώσουν την αντίσταση των εργα¬ 


τών, τάζοντας θέσεις εργασίας εκτός 
Ζώνης, πρόωρες συντάξεις και μερι¬ 
κά εκατομμύρια για επιδότηση εργα¬ 
τών προκειμένου να γίνουν ...ψιλικα¬ 
τζήδες! 

Το πρώτο αυτό ανοιχτό χτύπημα εί¬ 
χε την πλήρη κάλυψη της ΕΣΑΚ που 
ελέγχει τα Συνδικάτα και μόνο κά¬ 
τω από την επιμονή και την αποφα¬ 
σιστικότητα του ΕΡΓΑΣ έγινε ζήτη¬ 
μα μέσα στο Λιμάνι και εκδηλώθηκε 
η αντίσταση των εργατών. 

Το δεύτερο μεγάλο χτύπημα επι¬ 
χειρεί ται αυτό το διάστημα με το νο¬ 
μοσχέδιο για τη μετοχοποίηση του 
ΟΛΠ και τη μετατροπή του σε Ανώ¬ 
νυμη Εταιρία. Στο καταστατικό που 
προβλέπεται από τον νόμο για αυτή 
την Α.Ε δεν υπάρχει πουθενά ανα¬ 
φορά σε ναυπηγοεπισκευαστική δρα¬ 
στηριότητα του νέου φορέα. 

Αυτό σημαίνει πως ανοίγει ο δρό¬ 
μος για το οριστικό κλείσιμο της Ζώ¬ 
νης και τη μετατροπή της σε εμπορι¬ 
κό λιμάνι. Κάτι τέτοιο άλλωστε φαί¬ 
νεται να γίνεται με τα ναυπηγεία της 
Αυλίδας, όπου υπάρχουν προσφορές 
στο νέο διαγωνισμό μετά τη λήξη της 
επινοικίασης από τον Λελάκη, που 
στοχεύουν στην μετατροπή των Ναυ¬ 
πηγείων σε Λιμάνι ή σε μαρίνα. Τα 
ναυπηγεία της Αυλίδας πέρα από τον 
αυτόνομο χαρακτήρα της παραγωγής 
τους, αποτελούσαν δεξαμενές του Πε¬ 
ράματος στο βαθμό που μια σειρά 
πλοία από τη Ζώνη έκαναν δεξαμε- 
νισμό και επισκευαστικές εργασίες 
σε αυτά τα ναυπηγεία. 

Πάνω σε αυτό το βασικό ζήτημα ο 
ΕΡΓΑΣ πρέπει σήμερα να ξεδιπλώ¬ 


σει όλη την δράση του. 

Σε αυτή τη μάχη που αποτελεί ζή¬ 
τημα ζωής και θανάτου για το μέλ¬ 
λον χιλιάδων εργατών είναι κεντρι¬ 
κή η σύγκρουση με την ΕΣΑΚ που 
κυριαρχεί στα Συνδικάτα της Ζώνης 
και εμποδίζει με κάθε τρόπο την ε¬ 
νότητα και την αποφασιστική πάλη 
των εργατών. 

Ο ΕΡΓΑΣ στο τελευταίο Δ.Σ. του 
Συνδικάτου Μετάλλου πρότεινε μια 
συντονισμένη και αποφασιστική πά¬ 
λη για να μπει μέσα στο νομοσχέδιο 
τροποποίηση, η οποία να αναφέρει 
μέσα στις δραστηριότητες του νέου 
φορέα τη Ναυπηγοεπισκευή. 

Η ΕΣΑΚ στο όνομα της πάλης ε¬ 
νάντια στις ιδιωτικοποιήσεις, αρνή- 
θηκε αυτή την πρόταση και πρότεινε 
...ένα τρίμηνο αγώνα συνολικά ενά¬ 
ντια στο νομοσχέδιο και βασικά με¬ 
τά τον Γενάρη, δηλαδή μετά την ψή¬ 
φιση του! Αρνήθηκε επίσης την πρό¬ 
ταση του ΕΡΓΑΣ για άμεση σύγκλη¬ 
ση έκτακτης γενικής συνέλευσης που 
θα έβαζε το ζήτημα στους ίδιους τους 
εργαζόμενους για να αποφασίσουν. 

Είναι σαφές πως το ψευτοΚΚΕ θέ¬ 
λει την ψήφιση του νομοσχεδίου, έ¬ 
τσι ώστε να υπάρχει η φόρμουλα για 
το κλείσιμο της Ζώνης και μετά από 
αυτό να κάνει μερικές κινητοποιή¬ 
σεις προβοκατόρικου χαρακτήρα, 
“κινητοποιήσεις” που θα βάλουν την 
ταφόπλακα στη Ζώνη. 

Ο ΕΡΓΑΣ πρέπει να αποκαλύψει 
τα σχέδια αυτά και να πάρει όλες ε¬ 
κείνες τις πρωτοβουλίες που απαι¬ 
τούνται για να τα εμποδίσει, κινητο¬ 
ποιώντας τους εργάτες ενάντια σε 


μια τέτοια καταστροφική εξέλιξη. 

Μέσα σε αυτά τα πλαίσια ο ΕΡ¬ 
ΓΑΣ πήρε μια μικρή πρωτοβουλία, η 
οποία όμως δείχνει την αποφασιστι- 
κότητά του στη μάχη για τη σωτηρία 
της Ζώνης. Οι τελωνειακοί στο όνο¬ 
μα δήθεν της απεργίας τους, χωρίς 
να έχουν το παραμικρό δικαίωμα έ¬ 
κλεισαν με αλυσίδες την πύλη ενός 
επισκευαστικού ντόκου στον Αγιο 
Γιώργη στο Κερατσίνι, φέρνοντας ε¬ 
μπόδια τόσο στην είσοδο των εργα¬ 
τών, όσο και, το κυριότερο, στην εί¬ 
σοδο υλικών και εργαλείων για τις 
επισκευές. Την κίνηση αυτή δεν την 
έκαναν στις κεντρικές πύλες του 
Περάματος και της Δραπετσώνας, 
αλλά σε έναν ντόκο που από καιρό 
τοιρα τον διεκδικεί ο ΟΛΠ για να 


Παρακαλούμε τους 
αναγνώστες μας να 
στέλνουν τα γράμματά 
τους στη Τ.Θυρίδα 8371, 
Τ.Κ 10010 

Για τις οικονομικές σας 
ενισχύσεις 

χρησιμοποιείστε τον νέο 
λογαριασμό μας στην 
Εθνική Τράπεζα: 

160/764962-29 
ή την Τ.Θ 8371 
Τ.Κ 10010 
στο όνομα 
Κ. Λιακόπουλος 

υποταγής της, μια ουσιαστική άρ¬ 
νησή της στο κοινό κατέβασμα. 

Ο ΕΡΓΑΣ δεν μπορούσε να δε¬ 
χτεί λοιπόν αυτή την υποταγή και 
το προβοκάρισμα. Κυρίως, δεν 
μπορούσε να δεχτεί αυτό το προ¬ 
βοκάρισμα του οποίου στόχος ή¬ 
ταν να επαληθεύσει την προπα¬ 
γάνδα του ψευτοΚΚΕ ότι ο ΕΡ¬ 
ΓΑΣ είναι δήθεν ...ουρά της ΠΑ¬ 
ΣΚΕ, την ώρα που όλοι ξέρουν ό¬ 
τι τα μέτωπα ΕΡΓΑΣ-ΠΑΣΚΕ εί¬ 
χαν πάντα τη σφραγίδα του συνε¬ 
πή αντι-σοσιαλφασιστικού, αντι- 
κνΐτικου αγώνα που είναι το α¬ 
ντίθετο ακριβώς της γενικής 
γραμμής του ΠΑΣΟΚ. Έτσι προ¬ 
χώρησε αποφασιστικά στο αυτό¬ 
νομο εκλογικό κατέβασμα, καταγ¬ 
γέλλοντας την ΠΑΣΚΕ σαν δια¬ 
σπαστή του μετώπου. 

Το εκλογικό δυνάμωμα του ΕΡ¬ 
ΓΑΣ και η υπεροχή του από το ψη¬ 
φοδέλτιο της ΠΑΣΚΕ ήταν μια 
πολιτική συντριβή της υποχωρη¬ 
τικής- διασπαστικής γραμμής. Η 
ήττα αυτής της γραμμής είναι μια 
προϋπόθεση για να προχωρήσει 
κάθε δημοκρατικό μέτωπο ενάντια 
συνολικά στον σοσιαλφασισμό και 
στην κλίκα Λαλιώτη. 

Το εκλογικό αποτέλεσμα κάτω 
από τις δύο αυτές συνθήκες που 
περιγράψαμε, δίνει τώρα στον ΕΡ¬ 
ΓΑΣ τεράστιες δυνατότητες αλ¬ 
λά και ευθύνες για την ανάπτυξη 
της πάλης στη Ζώνη. Μια πάλη 
που σήμερα συμπυκνώνεται σε ένα 
βασικό ζήτημα, στη σωτηρία της 
Ζώνης από την επίθεση που δέχε¬ 
ται με στόχο να τη μετατρέψουν 
σε παλιοσίδερα. 


αποθηκεύει αυτοκίνητα. 

Ο ΕΡΓΑΣ πρότεινε σε συνεδρίαση 
του ΑΣ του Συνδικάτου να πάρει την 
ευθύνη το Συνδικάτο και να ανοίξει 
την πόρτα, εκτιμώντας πως αυτή η 
κίνηση των τελωνειακών βρισκόταν 
στην κατεύθυνση του κλεισίματος 
της Ζώνης. Η ΕΣΑΚ αρνήθηκε την 
πρότασή μας μιλώντας για συμπαρά¬ 
σταση στην απεργία. Μετά από αυτό 
ο ΕΡΓΑΣ δήλωσε πως θα ανοίξει αυ¬ 
τός την πόρτα και πως παίρνει την 
πολιτική ευθύνη γιαυτό. Πράγμα που 
τελικά έκανε την προηγούμενη Πα¬ 
ρασκευή το πρωί, προς μεγάλη ανα¬ 
κούφιση των εργατών. 

Η κίνηση αυτή του ΕΡΓΑΣ δείχνει 
την αποφασιστικότητά του στην μά¬ 
χη για την Σωτηρία της Ζώνης, μια 
μάχη που θα δοθεί με την μεγαλύτε¬ 
ρη ένταση κόντρα στον σοσιαλφασι- 
σμό μέσα και έξω από το Συνδικάτο. 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Θ. 8371 

Τ.Κ. 100 10 Αθήνα 
Τηλ.-Φαξ. 5232553 
Ετήσια συνδρομή: 5.000 

Εξαμηνιαία: 2.500 

Σελίδα 3 


ΟΙ ΕΟΕΙΑΛ-ΦΑΕΙΕΤΕΕ 
Μ ΠΛΟΚΑΡΟΥΝ ΤΗ ΧΩΡΑ 


συνέχεια από τη σελ. 1 


Ο λαός μπορεί να δεχτεί ή να 
καταγγείλει μια τέτοια πολιτική. Το 
δημόσιο ταμείο μπορεί ή όχι να α- 
ντέξει μια τέτοια πολιτική. Όμως 
από που κι ως που κάποια πολύ μι¬ 
κρή μάζα δημοσίων υπαλλήλων 
μπορεί να αποφασίσει να επιβάλει 
τη δέσμευση των αγαθών επειδή δεν 
έχει προηγηθεί ο δικός της έλεγ¬ 
χος; Από που κι ως που η σφραγίδα 
του κράτους ή των υπαλλήλων του 
αυτονομείται και γίνεται ισχυρότε¬ 
ρη από την παραγωγή, το εμπόριο 
και την κατανάλωση όλης της χώ¬ 
ρας; Από πότε γίνεται ισχυρότερη 
από την επιβίωση ενός ολόκληρου 
λαού; 

Αυτό γίνεται από τότε που μια υ¬ 
παλληλική μειοψηφία γίνεται τμή¬ 
μα μιας πολιτικής μηχανής που 
θέλει και ως ένα βαθμό μπορεί να 
ασκήσει την πολιτική της δικτατο¬ 
ρία σε μια χώρα, εν προκειμένω στη 
χώρα μας. 

Από τη στιγμή αυτή και πέρα η 
απεργία δεν είναι πια απεργία, εί¬ 
ναι ωμή βία, είναι φασιστικό πρα¬ 
ξικόπημα, ομηρία πληθυσμών και 
οικονομικό σαμποτάζ. Η απεργία 
των τελωνειακών τέλειωσε σαν α¬ 
περγία την Πέμπτη στις 4 του 
Δεκέμβρη, δηλαδή από τη στιγμή 
που αυτοί δεν άφησαν να φύγουν 
από τα διυλιστήρια οι νταλίκες οι 
γεμάτες από βενζίνη ή που εμπόδι¬ 
σαν την αποσφράγιση των δεξαμε¬ 
νών. Στην ουσία η απεργία των τε¬ 
λωνειακών δεν ήταν τέτοια από την 
αρχή. Αυτή η εξαιρετικά διεφθαρ¬ 
μένη αστυνομική και αυταρχική μη¬ 
χανή επεδίωξε από την πρώτη στιγ¬ 
μή να νικήσει χωρίς να ρισκάρει και 
να θυσιάσει τίποτα, δηλαδή χωρίς 
να ρισκάρει και να θυσιάσει μερο¬ 
κάματα σε έναν παρατεταμένο α¬ 
γώνα. Επιχείρησε να νικήσει, όχι 
χάρη στην κατάργηση του ελέγχου 
και της καταγραφής των εμπορευ¬ 
μάτων, αλλά χάρη στην παρεμπό- 
διση της κίνησής τους. 

Στόχος της “απεργίας” τους ήταν 
από την αρχή να στριμώξουν την 
κυβέρνηση και πιο ειδικά τα οικο¬ 
νομικά της υπουργεία που είναι στα 
χέρια της ευρωπαιόφιλης μερίδας 
της. Η ομηρία του λαού ήταν το μέ¬ 
σο για την επίτευξη αυτού του στό¬ 
χου. Άλλωστε η απεργία των τε¬ 
λωνειακών σχεδιάστηκε με μια ευ¬ 
ρύτερη κυκλωτική κίνηση που πε- 
ριελάμβανε και τους βενζινοπώλες 
και τους εφοριακούς. Είναι χαρα¬ 
κτηριστικό ότι όταν η κυβέρνηση 
συζητούσε μέτρα για την απελευ¬ 
θέρωση του πετρελαίου από τα διυ¬ 
λιστήρια οι σοσιαλφασίστες που κα¬ 
θοδηγούν κεντρικά την κυκλωτική 
κίνηση σύρανε και άλλα συνδικά¬ 
τα στον κλοιό τους. Έτσι επιβάλα¬ 
νε ακόμα και τη συμμετοχή του 
συνδικάτου των εργαζομένων στα 
ΕΛΔΑ (πιο συγκεκριμένα του προ¬ 
έδρου τους Ορφανού) ακόμα και των 
υπαλλήλων του Πρωτοδικείου που 
αρνήθηκαν να καθαρογράψουν τη 
δικαστική απόφαση για την κήρυ¬ 
ξη της απεργίας των τελωνειακών. 

Είναι πραγματικά ασύλληπτος ο 
τρόπος με τον οποίο ο σοσιαλφασι- 


σμός περισφίγγει και στραγγαλίζει 
έναν λαό που στη συντριπτική του 
πλειοψηφία μισεί τέτοιου είδους εκ¬ 
βιασμούς. Η διάθεση του λαού και 
η δουλική στους σοσιαλφασίστες η¬ 
γεσία των συντεχνιών του δημοσί¬ 
ου ποτέ δεν βρέθηκαν σε μεγαλύ¬ 
τερη σύγκρουση. 

Η ηγεσία των τελωνειακών έχει 
αποκαλυφθεί περισσότερο από κά¬ 
θε άλλη συντεχνιακή ηγεσία στο 
παρελθόν επειδή πρόσθεσε νέα αι¬ 
τήματα στο αρχικό αίτημα για το 
ξεχωριστό της ταμείο. Αρχικά αυτό 
το αίτημα φάνηκε σαν δίκαιο, όμως 
στη συνέχεια αποδείχτηκε μόνο σαν 
αφορμή αφού οι συνδικαλιστές δεν 
ανταπάντησαν, ούτε προσπάθησαν 
να πείσουν κανένα ότι η υποχώρη¬ 
ση της κυβέρνησης να της παραχω¬ 
ρήσει διαφορετικές συντάξεις μέσα 
στον ενιαίο ασφαλιστικό φορέα δεν 
ήταν επαρκής. 

ΤΑ ΣΧΟΛΕΙΑ 

Το δεύτερο κίνημα που καθοδη¬ 
γούν οι σοσιαλφασίστες και που δεν 
μπορεί να νικήσει από την ίδια του 
την εσωτερική δυναμική, είναι αυ¬ 
τό των μαθητών. 

Εδώ η απειλή που διαμορφώνουν 
οι σοσιαλφασίστες δεν είναι τόσο 
άμεση, αλλά το βάθος της είναι πε¬ 
λώριο και στρατηγικού χαρακτήρα. 

Άμεσος και κύριος πολιτικός στό¬ 
χος των σοσιαλφασιστών είναι η 
πτώση του Αρσένη και η κατάργη¬ 
ση όχι του Ν. 2525, αλλά μόνο εκεί¬ 
νης της μοναδικής και πολύ προο¬ 
δευτικής του πλευράς που είναι η 
αξιολόγηση των καθηγητών και η 
κατάργηση της επετηρίδας. 

Ήδη ο Ρέππας μιλάει για “λεπτο¬ 
μέρειες” που πρέπει να αλλάξουν, 
ενώ διαρρέει στον Τύπο η πληρο¬ 
φορία ότι ο Αρσένης βάζει κιόλας 
στο τραπέζι σαν θέμα συζήτησης την 
αξιολόγηση των καθηγητών. 

Οι σοσιαλφασίστες έχουν διαλέ¬ 
ξει σαν κατ’ εξοχήν μορφή πάλης 
αυτού του κινήματος το κλείσιμο 
των δρόμων. Και εδώ στόχος τους 
είναι να στραγγαλίζουν τη ζωή ε¬ 
μποδίζοντας κυρίως την κυκλοφο¬ 
ρία. Αυτή είναι βέβαια η παλιά τους 
τέχνη που γνώρισε την αποθέωσή 
της με τον Πατάκη. Όμως τώρα την 
χρησιμοποιούν με έναν τρόπο που 
σπάει τα νεύρα και παραλύει, που 
διαβρώνει και σπάει το ηθικό των 
μαζών καθώς τη δουλεύουν μεθο¬ 
δικά και εναλλασσόμενα στην πό¬ 
λη της Αθήνας. Εδώ σκοτώνουν το 
κέντρο της πόλης ρίχνοντας ταυ¬ 
τόχρονα στο δρόμο όποια συντεχνία 
μπορούν (ΟΣΕ, ΕΥΔΑΠ, κνίτες φοι¬ 
τητές ΑΕΙ. καθηγητές) και κυρίως 
αιφνιδιάζουν ολόκληρο τον πληθυ¬ 
σμό του λεκανοπεδίου μέσα από τα 
δεκάδες κλεισίματα των δρόμων α¬ 
πό τους μαθητές που ελέγχουν. 

Πάνω σ’ αυτή ακριβώς την μορ¬ 
φή της επίθεσης που προωθούν έρ¬ 
χονται και σε σύγκρουση με τη μι¬ 
κροαστική σοσιαλφασιστική μάζα 
που τους ακολουθεί σε όλες τις βρω¬ 
μοδουλειές τους και η οποία ηγε¬ 
μονεύεται πολιτικά από το ΝΑΡ. 
Αυτή η μάζα θέλει σαν κύρια μορ¬ 
φή πάλης τις καταλήψεις. Το ψευ- 
τοΚΚΕ χρειάζεται τις καταλήψεις 
σαν βάση για το αντι-Αρσένη κί¬ 


νημα, αλλά δεν τις θέλει ούτε σαν 
ανώτατη, ούτε , ακόμα περισσότε¬ 
ρο, σαν γενική μορφή των κινητο¬ 
ποιήσεων των μαθητών. Ο “Ριζο¬ 
σπάστης” καταγγέλλει ανοιχτά στο 
φύλλο της 5 του Δεκέμβρη τον πε¬ 
ριορισμό του “κινήματος στους τέσ¬ 
σερις τοίχους του σχολείου”, όμως 
πάντα υπερασπίζει τις καταλήψεις 
απέναντι στις απόπειρες να σπά¬ 
σουν. 

Ο ρώσικος ηγεμονικός σοσιαλφα- 
σισμός έχει τα εξής προβλήματα με 
τις καταλήψεις: Το πρώτο είναι ότι 
αυτές δεν δίνουν καλά πολιτικά α¬ 
ποτελέσματα γιατί είναι προβοκα- 
ρισμένες και αντιπαθείς στο λαό. Ο 
σοσιαλφασισμός χρησιμοποίησε για 
χρόνια τις καταλήψεις σε συμμαχί- 
α με τον αναρχισμό. Αυτές οι κα¬ 
ταλήψεις κατέστρεψαν τα σχολεί¬ 
α, συγκρούστηκαν με τους γονείς 
και έγιναν έρμαιο πάντα μιας μι¬ 
κρής ομάδας μαθητών που λειτουρ¬ 
γούσε, στην καλύτερη περίπτωση 
σαν εκπρόσωπος της πλειοψηφίας 
των μαθητών που κάθονταν στο 
σπίτι τους, και στη χειρότερη σαν 
πραξικοπηματίες. Τέτοιου είδους 
καταλήψεις είναι προορισμένες να 
σπάσουν και μάλιστα όσο περισ¬ 
σότερο διαρκέσουν τόσο πιο πολύ 
κινδυνεύουν να σπάσουν μέσα στη 
σήψη, την γενική ανυποληψία και, 
κυρίως, την αντιπάθεια του πληθυ¬ 
σμού. 

Το δεύτερο πρόβλημα των κνιτών 
με τις καταλήψεις είναι ότι ακρι¬ 
βώς επειδή αυτές στέλνουν τους μα¬ 
θητές στα σπίτια τους, αυτοί οι τε¬ 
λευταίοι δεν μπορούν να γίνουν α¬ 
ντικείμενο χειρισμού από τους σο- 
σιαλφασίστες και να μετατραπούν 
σε πολιτικό κίνημα άμεσης δράσης, 
δηλαδή σε κίνημα δρόμου. Όπου 
τα σχολεία κλείνουν τους δρό¬ 
μους ή συμμετέχουν στις κε¬ 
ντρικές πορείες είναι κυρίως ε¬ 
κεί που είναι απλά ανοιχτά. Αλ¬ 
λά σ’ αυτή την περίπτωση δεν φτά¬ 
νει να είναι ανοιχτά. Πρέπει ταυ¬ 
τόχρονα να ελέγχονται από καθη¬ 
γητές (αλλά και γονείς) του κνίτι- 
κου μετώπου, είτε δηλαδή από κα- 
θηγητές-γονείς του ψευτοΚΚΕ - 
ΣΥΝ, είτε από καραμανλικούς της 
ΝΑ. Μόνο τότε τέτοιοι καθηγητές 
και γονείς σπρώχνουν τους μαθη¬ 
τές στις πορείες και τους καλύπτουν 
στο ζήτημα των απουσιών. 

Γι’ αυτό η τακτική των κνιτών 
είναι πολύ ευέλικτη στο ζήτημα των 
καταλήψεων. 

Στις περιοχές λοιπόν και τα σχο¬ 
λεία όπου είναι πολιτικά αδύναμοι, 
κυρίως στην επαρχία, οι σοσιαλφα- 
σίστες προωθούν τις καταλήψεις τις 
οποίες φροντίζουν να ελέγχουν για 
να μην τους τις χαλάσει η άταχτη 
μάζα και οι αναρχικοί. Εκεί πιάνουν 
το σχολείο 5 κνίτες και το κλειδώ¬ 
νουν προσπαθώντας έτσι να δια- 
σφαλισθούν από την οργή των γο¬ 
νιών που δεν θέλουν τις κατα¬ 
στροφές. 

Στις περιοχές όπου είναι ισχυροί, 
δηλαδή κυρίως στις φτωχογειτονιές 
των πόλεων, οι σοσιαλφασίστες 
κρατάνε ανοιχτά τα σχολεία. Χα¬ 
ρακτηριστική είναι η περίπτωση πε¬ 
ριοχών όπου οι σοσιαλφασίστες ε¬ 
λέγχουν Δήμο, καθηγητές, συλλό¬ 


γους γονέων και 15μελή. Στο Πέ¬ 
ραμα για παράδειγμα, όπου συ¬ 
ντρέχουν όλες οι παραπάνω προϋ¬ 
ποθέσεις, κρατάνε το Τεχνικό Λύ¬ 
κειο ανοιχτό για να στέλνουν τους 
μαθητές του σε πορείες. Στην κε¬ 
ντρική πορεία στην Αθήνα, στις 26 
του Νοέμβρη, ο Δήμαρχος του Πε¬ 
ράματος και ο σύλλογος γονέων 
ναύλωσαν δύο πούλμαν για να με¬ 
ταφέρουν τους μαθητές στην πορεί¬ 
α. Στις 3 του Δεκέμβρη έστειλαν 
τους μαθητές του ίδιου Λυκείου που 
παραμένει ανοιχτό, να κλείσει τη 
διασταύρωση του Σχιστού. Την ί¬ 
δια ακριβώς ταχτική ακολουθούσε 
η Δ/νση του Πολυκλαδικού Πειραιά 
που προσπαθούσε να αποφύγει την 
κατάληψη για να στέλνει μαζικά 
τους μαθητές στην πορεία. Αντίθε¬ 
τα στο Βύρωνα σε σχολείο όπου 
πλειοψηφικά οι γονείς και οι κα¬ 
θηγητές είναι αντίθετοι στα κνίτι- 
κα κινήματα, δώσανε μέσω του Λυ¬ 
κειάρχη τους τα κλειδιά σε 15 κνίτες 
να κάνουν κατάληψη. 

Ο μαθητικός μηχανισμός των σο- 
σιαλφασιστών είναι τόσο ισχυρός - 
κυρίως χάρη στο μέτωπο του με τη 
ΝΑ και την ΠΑΣΚΕ των Λαλιώ- 
τη, Τσούλια - ώστε όταν το μικρο¬ 
αστικό μπλοκ με επικεφαλής το 
ΝΑΡ επεχείρησε να δημιουργήσει 
έναν δικό του μηχανισμό, ορίζοντας 
ξεχωριστή μαθητική συγκέντρωση 
στις 3 του Δεκέμβρη, απέτυχε οι- 
κτρά. 

Βέβαια παρά το μεγάλο ρεύμα κα¬ 
ταλήψεων - πορειών που έχουν κα¬ 
ταφέρει να ξεσηκώσουν οι σ.φασί- 
στες, δεν έχουν κερδίσει τον πόλε¬ 
μο μέχρι αυτή τη στιγμή που γρά¬ 
φουμε αυτές τις γραμμές. 

Η κύρια αιτία γι αυτό βρίσκεται 
στους αντιδραστικούς και περιορι¬ 
σμένους πολιτικούς στόχους των 
καθοδηγητών οι οποίοι συγκρούο¬ 
νται διαρκώς με τις προοδευτικές 
διαθέσεις της βάσης αυτού του α¬ 
γώνα. Οι μαθητές κάνουν κριτική 
στο νόμο του Αρσένη από τα αρι¬ 
στερά, ενώ η καθοδήγησή τους θέ¬ 
λει να “διορθώσει” το νόμο από τα 
δεξιά. Τα συνθήματα της βάσης δεν 
σχετίζονται καθόλου με εκείνα της 
κορυφής. Οι κνίτες αλλά και οι Να- 
ρίτες πνίγουν τις προοδευτικές δια¬ 
θέσεις των μαθητών μέσα στη μπό¬ 
χα του αντιεκσυγχρονισμού, της α- 
ντιϊδιωτικοποίησης, του αντι-ΠΣΕ 
ή μέσα στα κούφια συνθήματα του 
15% για την Παιδεία, των λίγων μα¬ 
θητών ανά τάξη, της υλικοτεχνικής 
υποδομής κ.λπ. Έτσι παρατηρεί κα¬ 
νείς θετικά αιτήματα τοπικών κα¬ 
ταλήψεων που χρησιμοποιήθηκαν 
αρχικά για τη συσπείρωση των μα¬ 
θητών, να σβήνουν σταδιακά και να 
καλύπτονται από τα κεντρικά αντι¬ 
δραστικά και τιποτένια αιτήματα. 

Αυτή την ελεεινή χειραγώγηση 
και τη διαστρέβλωση μπορεί οι μα¬ 
θητές να μην την αισθάνονται ακό¬ 
μα σε όλο της το μέγεθος, ωστόσο 
είναι αρκετή για να τους παγώσει 
απέναντι σε αυτό το κίνημα που ό¬ 
λο και περισσότερο δεν το νιώθουν 
δικό τους. Άλλωστε και η διάσπα¬ 
ση ανάμεσα στους “ρώσους” και 
τους μικροαστούς του ΝΑΡ και τους 
αναρχικούς δεν είναι τυχαία. Το “α¬ 
νοιχτό” κνίτικο σχολείο που κλεί¬ 


νει τους δρόμους διαφέρει από το 
αναρχικό σχολείο της κλασσικής 
κατάληψης σε ένα καίριο ζήτημα: 
ότι το πρώτο προϋποθέτει τη συμ- 
μαχία με τους καθηγητές και τους 
γονείς, δηλαδή με το καθεστώς. Ο 
ριζοσπαστικός μικροαστισμός ανα¬ 
γουλιάζει με κάτι τέτοια. Ήδη κά¬ 
τι έχει διδαχτεί από την άνεση με 
την οποία η μάνα τους, το ψευτοΚ¬ 
ΚΕ, τον παρέδωσε στην αστυνομία 
στις 17 του Νοέμβρη. Από δω και 
μπρος το φρικιό δεν θα μπορεί να 
συμμετέχει στις πορείες του κνίτη 
παρά μόνο για να του τις χαλάσει, 
και μάλιστα συνειδητά (καψίματα 
στις 26 του Νοέμβρη). 

Ο βασικός λόγος λοιπόν για τον 
οποίο οι σοσιαλφασίστες επιτίθε¬ 
νται με μανία πολλαπλασιάζοντας 
και συγχρονίζοντας τα ψευτοταξι- 
κά τους μέτωπα μέσα στο Δεκέμ¬ 
βρη είναι ότι ο χρόνος δουλεύει ε¬ 
ναντίον τους. Όπως οι στραγγαλι¬ 
στές τελωνειακοί έχουν μισηθεί α¬ 
πό το λαό, το ίδιο θα παθαίνουν και 
κνίτες μαθητές όσο περνάνε οι μέ¬ 
ρες. Αν είναι να ρίξουν τον Αρσένη 
πρέπει να το κάνουν τώρα οος τις 
γιορτές. Η κρίσιμη μέρα αυτής της 
αντιπαράθεσης θα είναι η 9 του Δε¬ 
κέμβρη που θα κριθεί από το πόσο 
κόσμο θα μαζέψουν οι κνίτες ώστε 
να μπορέσουν, Λαλιώτης και Τσο- 
χατζόπουλος να χτυπήσουν ανοιχτά 
από τα μέσα. Η 9 Δεκέμβρη θα κρί¬ 
νει ολόκληρο το φετινό χειμώνα, ό¬ 
πως οι αποκλεισμοί του Πατάκη έ¬ 
κριναν τους χειμώνες του ’96 και 
του ’97. 

Κανένας δημοκράτης μαθητής και 
καθηγητής δεν πρέπει να συμμετέ¬ 
χει στη διαδήλωση του φασισμού 
στις 9 του Δεκέμβρη. Αν η νεολαία 
ακολουθήσει αυτούς τους ναζιστές 
έστω και μια στιγμή, έστω και πα¬ 
ρά τις προθέσεις της αυτό θα απο- 
τελέσει μια τραγωδία όχι μόνο για 
το μαθητικό κίνημα αλλά για ολό¬ 
κληρη τη χώρα. 

Δεν πρέπει να έχει κανείς προο¬ 
δευτικός άνθρωπος σήμερα την πα¬ 
ραμικρή αυταπάτη ότι μπορεί να 
βγει κάτι καλό από την ήττα του 
Αρσένη κάτω από αυτές τις συνθή¬ 
κες. Ο νόμος του Αρσένη για τα Λύ¬ 
κεια μπορεί και πρέπει να πέσει α¬ 
πό τα αριστερά μόνο αργότερα, α¬ 
φού θα έχει δείξει στην πράξη τον 
αρνητικό του χαρακτήρα, αφού θα 
έχει νικηθεί η καθηγητική γρα¬ 
φειοκρατία μέσα από την υιοθέτη¬ 
ση της θετικής πλευράς του νόμου 
που αφορά την αξιολόγηση και κυ¬ 
ρίως, αφού θα έχει νικηθεί η σημε¬ 
ρινή πολύ - πολύ επικίνδυνη ε¬ 
πέλαση του σοσιαλφασισμού μέσα 
στη νεολαία. Ήττα του Αρσένη 
και ήττα του σοσιαλφασισμού ταυ¬ 
τόχρονα και με δεδομένους τους 
πολιτικούς συσχετισμούς δεν γί¬ 
νεται. 

Σημείωση: Πάνω στη σελιδο¬ 
ποίηση ανακοινώθηκε η λήξη 
της απεργίας των τελωνεια¬ 
κών. Αυτό που τους συνέτριψε 
δεν ήταν η επιστράτευση αλ¬ 
λά η καθολική κατακραυγή. Η 
τακτική της ομηρΐας του λαού 
δεν έχει περάσει ούτε μια φο¬ 
ρά ως τα τώρα. 

Η ΟΑΚΚΕ μοίρασε οε βχοΑεία στην Αθήνα και οε μερικές επαρχιακές πόΑεις την παρακάτω 
προκήρυξη στους μαθητές: 


ΚΙΝΗΜΑ ΓΙΑ ΤΗΝ ΠΑΙΔΕΙΑ 
ΚΑΙ ΟΧΙ ΓΙΑ ΤΗ ΓΡΑΦΕΙΟΚΡΑΤΙΑ 


Μαθητές, μαθήτριες 

Υπάρχει σήμερα μια πολύ αντιφατική κατάσταση στα 
Λύκεια. Αυτή συνίσταται στο εξής: 

Η μεταρρύθμιση του Αρσένη σε ό,τι αφορά τα 
σχολεία είναι κακή, αλλά αυτοί που καθοδηγούν το 
κίνημα ενάντια στη μεταρρύθμιση είναι χειρότεροι. 
Αυτό σημαίνει ότι υπάρχει ο κίνδυνος να ρίξουν οι 
μαθητές το νόμο του Αρσένη για τα Λύκεια, αλλά 
άθελά τους να βοηθήσουν να έρθει κάποιος χειρότερος. 

Αυτός ο κίνδυνος υπάρχει. Γιατί από πολλές μεριές 
χτυπάνε το νόμο του Αρσένη όχι για την κακή πλευρά 
του, αλλά για την καλή του. 

ΤΡΙΑ ΚΑΚΑ ΚΑΙ ΕΝΑ ΚΑΛΟ 

Το καλό του νόμου του Αρσένη είναι το εξής 
σημαντικό: Οι καθηγητές θα ελέγχονται στη δουλειά 
τους από το κράτος και θα βαθμολογούνται όπως οι 
μαθητές. Μάλιστα κατά κάποιο τρόπο θα 
βαθμολογούνται και από τους ίδιους τους μαθητές. 
Ως τα τώρα ήταν ανεξέλεγκτοι και έκαναν ό,τι ήθελαν. 
Η λειτουργία του σχολείου επαφιόταν βασικά στο 
φιλότιμο τους. Βασικό στοιχείο αυτού του ελέγχου 
είναι η κατάργηση της επετηρίδας, η οποία συντηρούσε 
τη μετριότητα και ήταν σύμβολο της γραφειοκρατίας 
μέσα στο σχολείο. Η μείωση του γραφειοκρατικού 
πνεύματος στη μεταρρύθμιση Αρσένη εκδηλώνεται στο 
ζήτημα των εξετάσεων, που θα γίνονται με το 
σύστημα της πολλαπλής επιλογής απαντήσεων και 
σε ένα βαθμό με το καλό μέτρο της εισαγωγής της 
ενισχυτικής διδασκαλίας.. Αυτά σημαίνουν και μια 
υποχώρηση στην άγρια παπαγαλία. Η παπαγαλία στο 
ελληνικό σχολείο οφείλεται στο ότι ούτε ο καθηγητής 
ούτε ο μαθητής χρειάζεται να έχουν πρωτοβουλία και 
ελευθερία στη σκέψη. Η παπαγαλία είναι προϊόν του 
γραφειοκρατικού πνεύματος που κυριαρχεί και στην 
κοινωνία και στο σχολείο. 

Όμως τα κακά του νόμου είναι σημαντικότερα, και 
είναι τα εξής: 

Το πρώτο είναι ότι το Λύκειο γίνεται χώρος 
προετοιμασίας και επιλογής φοιτητών για τα 
Πανεπιστήμια. Αν κάποιος εκεί μέσα δεν πάει για να 
σπουδάσει, γίνεται σκουπίδι. Αν πάει για να 
σπουδάσει, περνάει τρία χρόνια γεμάτα εξετάσεις που 
του σμπαραλιάζουν τα νεύρα. Επίσης η θέση του 
καθηγητή δυναμώνει πολύ, και μαζί θα δυναμώσει ο 
αυταρχισμός στην τάξη και θα αρχίσει σε μιά μεγάλη 
κλίμακα και η διαφθορά των καθηγητών (φακελλάκι). 

Το δεύτερο είναι ότι μπαίνει η σαβούρα των 
ιδεολογικών μαθημάτων στις θετικές σπουδές. 

Μέχρι τώρα όποιος ετοιμαζόταν για πρώτη, δεύτερη 
και τέταρτη δέσμη συγκεντρωνόταν σε λίγα θετικά 
μαθήματα. Τώρα θα πρέπει να φορτωθεί τα Αρχαία 
όχι για να μάθει τις βάσεις του παγκόσμιου πολιτισμού, 
αλλά για να νιώθει απόγονος (κούφιος) των αρχαίων 
Ελλήνων. Θα πρέπει ακόμα να φορτωθεί για τον ίδιο 
λόγο μια ιστορία γεμάτη διαστρέβλωση και κρυφό 
εθνορατσισμό (ανωτερότητα του Έλληνα, 
βυζαντινοπληξΐα, υποτίμηση του δυτικού 
διαφωτισμού), ενώ θα πρέπει τώρα στην αυγή του 21 ου 
αιώνα να εξοικειωθεί με τα εξαπτέρυγα και το λιβάνι 
των Θρησκευτικών προκειμένου να σπουδάσει 
πυρηνική φυσική. 

Το τρίτο κακό είναι που ο νέος νόμος υποβιβάζει 
την τεχνολογική παιδεία στο Λύκειο. Αυτό γίνεται 
με δυο τρόπους. Από τη μια καταργούνται τα 
πολυκλαδικά Λύκεια και από την άλλη 
δημιουργούνται ξεχωριστά τεχνικά Λύκεια (ΤΕΕ), από 
τα οποία δεν είναι ανοιχτός ο δρόμος για τα ΑΕΙ. 
Δηλαδή η τεχνική παιδεία θεωρείται παρακατιανή σε 
σχέση με τη θεωρητική. Στην πραγματικότητα η 
τεχνική παιδεία έπρεπε να είναι η βάση και να 
συνδυάζεται με τη θεωρητική παιδεία. Το πρότυπο 
σχολείο λοιπόν που θα έπρεπε να δυναμώσει είναι το 
πολυκλαδικό. Κι όμως, είναι αυτό ακριβώς που 
καταργείται. Αυτό είναι οπισθοδρόμηση για μια χώρα 
όπου το γενικό ελάττωμα είναι η υποτίμηση της 


τεχνικής και της χειρωνακτικής δουλειάς απέναντι 
στις δήθεν πνευματικές και θεωρητικές λειτουργίες. 
Αυτό το ελάττωμα έχει να κάνει με το ότι η Ελλάδα 
παραμένει χώρα της γραφειοκρατίας, της 
στρατοκρατορίας, των παπάδων και της Μεγάλης 
Ιδέας. 

Για να συνοψίσουμε λοιπόν: Το σύστημα Αρσένη 
στο δημόσιο σχολείο κάνει ένα καλό, δηλαδή χτυπάει 
την τεμπέλικη γραφειοκρατία και τον παπαγαλισμό, 
και τρία κακά, δηλαδή μειώνει κι άλλο την αυτοτέλεια 
του σχολείου από το Πανεπιστήμιο, αυξαίνει το 
μεγαλοϊδεατισμό του και δυναμώνει τη 
θεωρητικολογία του και την σχετική του απόσπαση 
από την παραγωγή. 

Είναι φανερό από τα παραπάνω ότι ένα προοδευτικό 
και δημοκρατικό κίνημα μαθητών και καθηγητών θα 
έπρεπε να θέλει να διατηρηθούν τα καλά στο νέο 
σύστημα και να χτυπηθούν τα κακά. 

Ο ΡΟΛΟΣ ΤΩΝ ΨΕΥΤΟΚΚΕ, ΣΥΝ ΚΑΙ ΤΗΣ 
ΟΛΜΕ 

Όμως οι πολιτικές δυνάμεις που ήταν επικεφαλής 
των καθηγητών πέρυσι και των μαθητών εφέτος, 
δηλαδή βασικά το ψευτοΚΚΕ, ο ΣΥΝ, οι 
εξωκοινοβουλευτικοί και οι αναρχικοί, χτυπάνε το 
καλό του και είτε δε μιλάνε καθόλου, είτε μιλάνε 
λίγο για τα πραγματικά κακά του. Αλλά και όταν 
μιλάνε γι’ αυτά τα τελευταία είναι μόνο για να σύρουν 
πίσω τους τους δυσαρεστημένους μαθητές που τα 
νιώθουν και γι’ αυτό διαμαρτύρονται. 

Πέρυσι λοιπόν αυτές οι δυνάμεις έκαναν ολόκληρη 
εκστρατεία και την επιχειρούν και φέτος για να μην 
καταργηθεΐ η επετηρίδα και να μην ελέγχονται οι 
καθηγητές. Αυτό ήταν ένα αντιδραστικό κίνημα, γιατί 
έκφραζε τα συμφέροντα των χειρότερων καθηγητών, 
αυτών δηλ. που είναι ανίκανοι ή τεμπέληδες ή θέλουν 
να πλουτίζουν από τα ιδιαίτερα και δε θέλουν δουλειά 
για το σχολείο. Αυτό το κίνημα όμως έκφραζε ακόμα 
πιο πολύ τα άμεσα πολιτικά συμφέροντα του 
ψευτοΚΚΕ, του ΣΥΝ και της εξωκοινοβουλευτικής 
ουράς τους. Γιατί όλοι αυτοί, μέσω της ΟΛΜΕ που 
ελέγχουν, ελέγχουν σε μεγάλο βαθμό και την 
εκπαίδευση δίχως να έχουν πολιτική εξουσία (όλοι 
μαζί μαζεύουν ένα 10% ψήφων στις βουλευτικές 
εκλογές). Έτσι, θυμώνουν όταν το κράτος προσπαθεί 
να ελέγξει αυτό το ίδιο τους καθηγητές και όχι 
εκείνοι. 

Όλοι αυτοί, λοιπόν, επειδή έχασαν τη μάχη πέρυσι, 
προσπαθούν φέτος να ρίξουν τους μαθητές ενάντια 
στον Αρσένη για να πάρουν τη ρεβάνς. Θέλουν δηλαδή 
ένα κίνημα των μαθητών, στα μέτρα τους, για τους 
δικούς τους σκοπούς. Έτσι παρατηρείται το παράξενο 
φαινόμενο καθηγητές που είτε δε δίνανε ποτέ δεκάρα 
για τους μαθητές είτε τους καταπίεζαν τώρα να τους 
σπρώχνουν σε πορείες και καταλήψεις. Μαθητές και 
καθηγητές μπορούν να βρίσκονται μαζί σε πορείες 
και καταλήψεις. Όχι όμως μαθητές να πηγαίνουν με 
τη χειρότερη καθηγητική αντίδραση, με τους δεξιούς, 
με τους ψευτοαριστερούς και με τους σοβινιστές. Αυτή 
δεν είναι ταξική πάλη, αλλά η χειρότερη ταξική 
υποταγή στη χειρότερη πλευρά του κράτους. 

Άλλο “παράξενο” για έναν αληθινά προοδευτικό 
αγώνα είναι το σύνθημα κατά των τεστ επιλογής. 
Αυτά δεν τα θέλει η καθηγητική γραφειοκρατία για 
να μην μπαίνει σε δουλειά. Πρόκειται για σύνθημα 
ουσιαστικά υπέρ της παπαγαλίας. 

Ακόμα πιο “παράξενο” είναι το σύνθημα κατά των 
Π.Σ.Ε., που σημαίνει να πεταχτούν έξω από τα 
Πανεπιστήμια νέοι φοιτητές (επειδή δήθεν θα φάνε 
το ψωμί αυτών που ήδη φοιτούν). Αυτό είναι ένα από 
τα πιο αντιδραστικά συνθήματα που είχαν ποτέ 
φοιτητές. Τέτοιο είναι και το σύνθημα κατά των 
ιδιωτικών ΙΕΚ, που σημαίνει ότι δικαίωμα για 
σπουδές έχουν μόνο όσοι μπόρεσαν να αντέξουν την 
απάνθρωπη και εξίσου δαπανηρή διαδικασία που 
λέγεται φροντιστήριο, παπαγαλία, εισαγωγικές 


εξετάσεις. Είναι ιδιαίτερα γελοίο να παριστάνουν το 
μαρξιστή αυτοί που μιλάν ενάντια στην ιδιωτική 
παιδεία την ώρα που ανοιχτά ο Μαρξ κατηγορούσε 
σαν αντιδραστικό το σύνθημα υπέρ της ελεγχόμενης 
από το κράτος παιδείας και κατά της ιδιωτικής 
παιδείας, στον καπιταλισμό. 

Τέλος, το πιο “παράξενο” απ’ όλα είναι ότι 
επικεφαλής των πορειών και των καταλήψεων είναι 
ένα κόμμα που παρέδωσε στην αστυνομία και στα 
δικαστήρια 120 νεολαίους μόνο και μόνο επειδή 
αμφισβήτησαν την ηγεμονία του στην πορεία του 
Πολυτεχνείου. 

Όλα αυτά τα φαινομενικά παράξενα πράγματα 
οφείλονται στο γεγονός ότι οι μαθητές συμμετέχουν 
σε ένα κίνημα που την ηγεσία την έχουν άνθρωποι 
που είναι ακόμα πιο αντιδραστικοί από τον εμπνευστή 
του νόμου που θέλουν να καταργήσουν και που 
υπηρετούν χειρότερους στόχους. 

Πολιτικός στόχος του ψευτοΚΚΕ είναι να ρίξει τον 
Αρσένη επειδή είναι φιλοευρωπαίος, ενώ το ίδιο 
δουλεύει για τη Ρωσία. Το ψευτοΚΚΕ το κάνει αυτό 
από τότε που η Ρωσία (επί Χρουστσόφ και Μπρέζνιεφ) 
πρόδωσε τον κομμουνισμό μέχρι τώρα. Το ψευτοΚΚΕ 
είναι σήμερα εναντίον της Ευρώπης επειδή ενάντιά 
της είναι και οι Ρώσοι εθνικοκομμουνιστές του 
Ζιουγκάνοφ και οι νεοναζιστές του Ζιρινόφσκι. Όλοι 
αυτοί τα βάζουν με την Ευρώπη δήθεν επειδή είναι 
καπιταλιστική, αλλά τουλάχιστον η Ευρώπη δεν είναι 
φασιστική σαν το Ιράν, το Ιράκ ή την Κίνα που αυτοί 
υποστηρίζουν. Επίσης η ενωμένη καπιταλιστική 
Ευρώπη είναι λιγότερο επικίνδυνη για τη δημοκρατία 
και την ειρήνη από μια Ευρώπη διασπασμένων και 
αντιμαχόμενων καπιταλιστικών κρατών, δηλαδή από 
μια Ευρώπη των εθνικισμών. 

Με τη Ρωσία σήμερα δεν είναι μόνο το ψευτοΚΚΕ. 
Είναι και η πλειοψηφία του ΣΥΝ, η τάση Καραμανλή 
μέσα στη ΝΑ και οι Λαλιώτης και Τσοχατζόπουλος 
μέσα στο ΠΑΣΟΚ. Όλοι αυτοί προτείνουν τη Ρωσία 
σαν σύμμαχο και σαν όπλο τους 8-300 για να 
γλιτώσουμε, δήθεν, από την Τουρκία, την οποία οι 
ίδιοι παρουσιάζουν σαν τερατώδη εχθρό επίτηδες 
οξύνοντας όσο μπορούν τις αντιθέσεις μαζί του 
(“ξεχνώντας” βέβαια ότι μόνο η Ρωσία υποστήριξε 
την τούρκικη εισβολή στην Κύπρο το 1974). 

Ο Αρσένης τους ενοχλεί όλους αυτούς επειδή, αν 
και τουρκοφάγος, είναι ευρωπαιόφιλος και 
υποστηριχτής του ΝΑΤΟ. 

Γιαυτό στα '”κινήματα” της παιδείας είναι εδώ και 
καιρό ενωμένοι οι υποτιθέμενοι αριστεροί, οι 
Καραμανλικοί και ένα τμήμα του ΠΑΣΟΚ. 

Είναι πραγματικά τρομερό που πίσω από το βαθύ 
ζήτημα της εκπαίδευσης και πίσω από τους πόθους 
των μαθητών για μια καλύτερη παιδεία κρύβεται ένα 
τόσο δόλιο, περίπλοκο και επικίνδυνο πολιτικό 
παιγνίδι σε βάρος της ευρωπαϊκής δημοκρατικής 
πορείας αυτής της χώρας. 

ΓΙΑ ΕΝΑ ΜΑΘΗΤΙΚΟ ΚΙΝΗΜΑ ΥΠΕΡ ΤΩΝ 
ΙΛΙΩΝ ΤΩΝ ΜΑΘΗΤΩΝ 

Αν οι μαθητές θέλουν να κάνουν ένα αληθινό και 
δικό τους κίνημα παιδείας, ένα κίνημα για τα δικά 
τους συμφέροντα, πρέπει να προβάλουν μια δίκιά τους 
γραμμή και όχι αυτή των στημένων και σκοτεινών 
δήθεν συντονιστικών που έχουν φτιαχτεί στα 
παρασκήνια του Περισσού. Όχι λοιπόν κούφια 
συνθήματα κατά του Αρσένη και του 2525, αλλά 
συνθήματα και αιτήματα που να έχουν μέσα τους την 
αλήθεια, που να διαχωρίζουν το θετικό από το 
αρνητικό και το χρήσιμο από το βλαβερό για τους 
μαθητές. 

Αληθινό μαθητικό κίνημα για την παιδεία σήμερα 
σημαίνει: 

Καταγγελία του νέου συστήματος στα Λύκεια 
όχι γενικά, αλλά συγκεκριμένα επειδή αυτό 

συνέχεια στη σελ. 10 

ΟΤΣΑΛΑΝ 


ΣΕ ΑΜΥΝΑ Η ΙΤΑΛΙΚΗ 
ΨΕΥΤΟΑΡΙΣΤΕΡΑ 


Ε Αάχιοτος χρόνος πέρασε από τότε που δήμο 
οιεύβαμε το άρθρο σχετικά με την υπόθεση 
ΟτζαΑάν, και οι εξεΑίξεις που μεσοΑάβηοαν στο 
μεταξύ διάστημα επιβεβαίωσαν στο ακέραιο τις 
ποΑιτικές μας εκτιμήσεις. Οι πΑηροφορίες που 
ήρθαν οτο φως της δημοσιότητας από τον αστικό 
Τύπο είναι αποκαΑυπτικότατες και αξίζει τον κόπο 
να τις δούμε από κοντά. 


Ο ΟΤΖΑΛΑΝ ΟΥΣΙΑΣΤΙ¬ 
ΚΑ ΕΛΕΥΘΕΡΟΣ 

Θα θυμούνται οι αναγνώστες 
μας το σαθρό επιχείρημα του 
Νταλέμα ότι η ιταλική κυβέρ¬ 
νηση αντιμετωπίζει την υπόθε¬ 
ση ως καθαρά νομικής φύσης και 
όχι πολιτικής, προκειμένου να 
στοιχειοθετήσει την περίπτωση 
να δώσει άσυλο στον Οτζαλάν 
στη βάση του ιταλικού Συντάγ¬ 
ματος, που απαγορεύει την έκ¬ 
δοση σε χώρες όπου ισχύει η θα¬ 
νατική ποινή. 

Ο ιταλός υπουργός Δικαιοσύ¬ 
νης Ολιβιέρο Ντιλιμπέρτο, λοι¬ 
πόν, παρέμβηκε άμεσα πολιτικά 
ζητώντας από το αρμόδιο Εφε- 
τείο της Ρώμης να αντικαταστή¬ 
σει την κράτηση του Οτζαλάν 
με κατ’ οίκον περιορισμό, ενώ, 
όπως γράφει και η Ελευθεροτυ¬ 
πία (20 Νοέμβρη), «θα μπορούσε 
να μη ζητήσει την κατ’ οίκον 
κράτηση, αφήνοντας απόλυτη ε¬ 
λευθερία να αποφασίσει το Ε- 
φετείο. Με αυτή την ενέργεια ε¬ 
νισχύει το αίτημα των συνηγό¬ 
ρων του Οτσαλάν, που είχαν ζη¬ 
τήσει από το Εφετείο την κατ’ 
οίκον κράτηση». Λειτούργησε 
δηλαδή ως συνήγορος του Οτζα¬ 
λάν, τη στιγμή μάλιστα που η 
Γενική Εισαγγελία της Ρώμης 
ζήτησε να απορριφθεί η σχετική 
αίτηση. 

Την επόμενη μέρα το Εφετείο 
αποφασίζει σύμφωνα με το αί¬ 
τημα του Οτζαλάν, ουσιαστικά 
όμως η απόφαση δεν προβλέπει 
κατ’ οίκον περιορισμό, αλλά του 
δίνει το δικαίωμα να κινείται ε¬ 
λεύθερα στη Ρώμη, με μόνη δέ¬ 
σμευση να μην απομακρυνθεί α¬ 
πό τα όρια του δήμου. Ο ίδιος ο 
Οτζαλάν σε συνέντευξή του 
«κρίνει ότι η απόφαση της ιτα¬ 
λικής Δικαιοσύνης για απλά πε¬ 
ριοριστικά μέτρα είναι το πρώ¬ 
το αποφασιστικό βήμα για την 
παραχώρηση πολιτικού ασύλου 
(...) Ταυτοχρόνως κρίνει ότι η έ¬ 
ξοδός του στην Ευρώπη και η 
υποβολή αιτήματος για πολιτι¬ 
κό άσυλο στην Ιταλία αποτελεί 
ουσιαστικό βήμα για τη διεθνο¬ 


ποίηση του κουρδικού ζητήμα¬ 
τος» (Βήμα, 22-11). 

Εδώ έγινε και μια “κομπίνα”: 
Αν του δώσει άσυλο η Ιταλία, 
τότε, σύμφωνα με τη Συνθήκη 
του Δουβλίνου για το δικαίωμα 
του ασύλου (1990), θα έχει υπο¬ 
χρεωτικά άσυλο σε όλες τις 
χώρες της Ευρωπαϊκής Έ¬ 
νωσης, ακόμα κι αν έχουν εκ- 
δώσει ένταλμα σύλληψής του. 
Έτσι, θα μπορεί, πχ., να πάει ά¬ 
φοβα στη Γερμανία, όπου εκκρε- 
μούν πολλές καταδίκες ερήμην. 

ΙΣΧΝΗ Η ΑΝΑΜΕΝΟ¬ 
ΜΕΝΗ ΕΥΡΩΠΑΪΚΗ 
“ΑΛΛΗΛΕΓΓΥΗ” 

Ένας από τους κυριότερους 
στόχους που η Ρωσία έστειλε 
πακέτο τον Οτζαλάν στην Ιτα¬ 
λία ήταν να στριμώξει πολιτικά 
την Τουρκία, πατώντας και στην 
παχυδερμία της Δύσης. Σ’ ένα 
βαθμό το πέτυχε, αλλά όχι και 
όσο ήθελε, καθώς καμία χώρα 
της Ευρωπαϊκής Ένωσης (με 
πρώτη τη Γερμανία) δεν ανα¬ 
λαμβάνει την ευθύνη να μετα¬ 
φέρει τον πόλεμο Τουρκίας- 
ΡΚΚ στο έδαφος της. Στην κα¬ 
λύτερη περίπτωση εκδήλωσαν 
την αλληλεγγύη τους στην Ιτα¬ 
λία στο ζήτημα του άτυπου ε¬ 
μπάργκο των ιταλικών προϊό¬ 
ντων από το λαό της Τουρκίας 
(βλ. δήλωση Σαντέρ για αντίποι¬ 
να της ΕΕ, Ελ. 25-11), καθώς και 
στο ζήτημα της μη έκδοσης στην 
Τουρκία με το πρόσχημα της ε¬ 
κεί ισχύος της θανατικής ποι¬ 
νής. 

Έτσι, η γραμμή που επικράτη¬ 
σε από την πλευρά των χωρών 
της ΕΕ γενικά ήταν πως πρό¬ 
κειται για διμερή ιταλοτουρκι- 
κή διαφορά και, σαν τέτοια, δεν 
αφορούσε τις δικές τους χώρες 
και την ΕΕ (βλ. πηγή της αυ¬ 
στριακής προεδρίας, Ελ., 20-11). 
Την ίδια θέση πήρε και το ΝΑ¬ 
ΤΟ. 

Εκεί που βρήκε συμπαράστα¬ 
ση από την ΕΕ ο Νταλέμα ήταν 
στο ζήτημα της μη έκδοσης στην 
Τουρκία. Έτσι, τόσο η επικεφα¬ 


λής της Σοσιαλιστικής Ομάδας 
στο Ευρωκοινοβούλιο Πολίν 
Γκριν όσο και ο πρόεδρος του 
Ευρωπαϊκού Λαϊκού Κόμματος 
Βίλφριντ Μάρτενς υποστήριξαν 
αυτή τη θέση. Αποτέλεσμα ήταν 
η απογοήτευση του Νταλέμα, 
που προφανώς περίμενε πολύ 
περισσότερα από τους Ευρωπαί¬ 
ους. Η ίδια η Γερμανία, που είχε 
εκδώσει το ένταλμα σύλληψής 
του Οτζαλάν, με μια διπλωμα¬ 
τική ντρίπλα απόφυγε να κατα¬ 
πιεί αυτή το πικρό ποτήρι. Ο κυ¬ 
βερνητικός της εκπρόσωπος Ού- 
βε Χάι δήλωσε πως «η Τουρκία 
έχει σοβαρότερους λόγους από 
τη Γερμανία να ζητήσει την έκ¬ 
δοση Οτσαλάν από την Ιταλία. 
Γι’ αυτό η Γερμανία αποσύρει 
προσωρινά την αίτηση έκδοσης» 
(Ελ., 21-11). 

Την πιο αισχρή θέση πήρε το 
Βατικανό, που ξαναγίνεται κέ¬ 
ντρο αντίδρασης στην Ιταλία με 
δήλωση του καρδινάλιου Σιλβε- 
στρίνι τάχθηκε υπέρ της χορή¬ 
γησης πολιτικού ασύλου, αλλά 
και «εύχεται η διεθνής κοινό¬ 
τητα να αναλάβει πρωτοβουλί¬ 
ες για μια επίλυση του προβλή¬ 
ματος, που δεν είναι μόνο μετα¬ 
ξύ Ιταλίας-Τουρκίας, αλλά εί¬ 
ναι διεθνές ζήτημα» (στο ίδιο). 

ΑΔΥΝΑΤΙΖΕΙ ΤΟ ΕΣΩ¬ 
ΤΕΡΙΚΟ ΜΕΤΩΠΟ 

Στο μεταξύ το άτυπο εμπάρ¬ 
γκο των ιταλικών προϊόντων 
στην Τουρκία άρχισε να “τσού¬ 
ζει” την Ιταλία, καθώς η χώρα 
είναι ο δεύτερος σε μέγεθος οι¬ 
κονομικός εταίρος της Τουρκί¬ 
ας και κατά το πρώτο εννιάμη- 
νο του ’98 οι εισαγωγές της 
Τουρκίας από την Ιταλία ήταν 
της τάξης των 3,1 δισ. Δολαρί¬ 
ων, ενώ οι εξαγωγές της Τουρ¬ 
κίας προς την Ιταλία μόνο 1,1 δις. 

Αλλά το σπουδαίο είναι ότι 
στο εσωτερικό της Ιταλίας οι 
φωνές κατά του Οτζαλάν έγι¬ 
ναν ισχυρότερες και απέδειξαν 
ότι η πολιτική υποστήριξη που 
αρχικά του παρασχέθηκε από 
τους πολιτικούς εταίρους του 
κυβερνητικού συνασπισμού δεν 
ανταποκρινόταν στο αίσθημα 
του ιταλικού λαού. Έτσι, σε σχε¬ 
τική δημοσκόπηση που πραγμα¬ 
τοποίησε η ϋαίαιπΘΐϋα το 36,9 % 
των Ιταλών τάχθηκε υπέρ της 
έκδοσης του Οτζαλάν στην 
Τουρκία, το 26,4 % στη Γερμα¬ 
νία και μόνο το 11,9 % υπέρ της 


χορήγησης πολιτικού ασύλου 
(στο ίδιο). Η συντριπτική πλειο- 
ψηφία με την οποία ο ιταλικός 
λαός απομόνωσε τη θέση Ντα¬ 
λέμα ήταν καθοριστική. 

Αλλά και η αντιπολίτευση με 
τον Μπερλουσκόνι και το Φίνι 
ζήτησε την απέλαση του Οτζα¬ 
λάν. Με την αντιπολίτευση συ¬ 
ντάχθηκε και ο ιταλός υπουρ¬ 
γός Εξωτερικών Ντίνι, που από 
την αρχή είχε ταχθεί υπέρ της 
έκδοσης στην Τουρκία. Σε δη¬ 
λώσεις του τόνισε πως η χορή¬ 
γηση πολιτικού ασύλου από την 
Ιταλία θα ήταν μια πολιτική 
πράξη της κυβέρνησης, την οποί¬ 
α όμως δε θεωρεί πιθανή, για να 
του απαντήσει ο Νταλέμα ότι εί¬ 
ναι “επαρχιωτισμός” να γίνεται 
αντικείμενο εσωτερικής πολιτι¬ 
κής το θέμα αυτό (Ελ.,27-11). 

Βρίσκοντάς τα λοιπόν σκού¬ 
ρα, ενώ στην αρχή νόμιζε πως 
θα ς ταν περίπατος, άρχισε να βο¬ 
λιδοσκοπεί Λιβύη και Αρμενία 
(εξόχως φιλοευρωπαϊκές χώρες 
και καμία σχέση έχουσες με την 
τρομοκρατία και τη Ρωσία!) για 
να απελαθεί εκεί. Αργότερα, 
μπήκαν στο τραπέζι και η Ελ¬ 
λάδα και η Κύπρος (!), αποδει- 
κνύοντας έτσι περίτρανα τίνος 
το παιχνίδι παίζουν οι δύο κυ¬ 
βερνήσεις. 

Η ΡΩΣΙΑ ΠΙΣΩ ΑΠΟ ΤΟ 

ΣΤΗΜΕΝΟ ΠΑΙΧΝΙΔΙ 

Αυτό όμως που αποδεικνύεται 
από τα στοιχεία και εδραιώνε¬ 
ται πια ως πεποίθηση όχι μόνο 
δική μας, αλλά και πολλών άλ¬ 
λων που ασχολήθηκαν με το ζή¬ 
τημα, είναι ο καθοριστικός ρό¬ 
λος της Ρωσίας και προσωπικά 
του Πριμακόφ στην όλη υπόθε¬ 
ση, καθώς και η εμπλοκή του 
Μπερτινότι της “Κομμουνιστι¬ 
κής Επανίδρυσης” και του Ντα¬ 
λέμα. Στην εφημερίδα Το Βήμα 
στις 22 και 29 του Νοέμβρη α¬ 
ποκαλύπτονται φοβερά στοιχεία 
για την πορεία που ακολούθησε 
ο Οτζαλάν φεύγοντας από τη 
Συρία, ποιοι και γιατί τον έστει¬ 
λαν στην Ιταλία και άλλα πολ¬ 
λά. 

Το σχετικό άρθρο (22-11) έχει 
τον τίτλο Από τη Δαμασκό στη 
Ρώμη μέσω Μόσχας και υπότι¬ 
τλο Οι επαφές με έλληνες βου¬ 
λευτές και η διέλευση από το 
ελληνικό έδαφος. Ας παρακο¬ 
λουθήσουμε τα ίδια τους τα λό¬ 
για: 


«Η φυγή του κ. Αμπντουλάχ 
Οτσαλάν και το αίτημά του για 
πολιτικό άσυλο στην Ιταλία ε¬ 
πισφράγισαν τη στρατιωτική ήτ¬ 
τα που υπέστη το ΡΚΚ ως απο¬ 
τέλεσμα των αλλεπάλληλων ε¬ 
πιθέσεων του τουρκικού στρα¬ 
τού την προηγούμενη διετία (...) 
Οι άνθρωποι του ΡΚΚ σε διά¬ 
φορες χώρες έλαβαν εντολή να 
έρθουν σε επαφή με κάποιους α¬ 
πό τους διεθνείς υποστηρικτές 
του κουρδικού κινήματος για να 
εξασφαλίσουν ένα καταφύγιο 
για τον κ. Οτσαλάν, έστω και 
προσωρινό. Οι κινήσεις τους 
στράφηκαν κυρίως προς τη 
Μόσχα και δευτερευόντως 
προς την Αθήνα (...) Η φυγή του 
κ. Οτσαλάν ακολούθησε μια πο¬ 
λύ συμβατική διαδρομή: πέρασε 
από τη Συρία στην Κύπρο, από 
εκεί στην Ελλάδα και κατόπιν 
στη Ρωσία (...) (σσ: υπότιτλος: Α¬ 
πόφαση του Πριμακόφ) Οι ρω¬ 
σικές αρχές στην πρώτη φάση 
προσπάθησαν να αρνηθούν την 
παρουσία του κ. Οτσαλάν στη 
χώρα τους (...) Οι οριστικές α¬ 
ποφάσεις για τη ρωσική στάση 
ελήφθησαν σε ανώτατο επίπεδο 
και ήταν ο ίδιος ο πρωθυπουρ¬ 
γός κ. Πριμακόφ που έδωσε τις 
τελικές οδηγίες». 

Στο φύλλο της 29ης Νοέμβρη 
γράφονται τα εξής καταπληκτι¬ 
κά: «Το ενδεχόμενο της άφιξης 
του κ. Οτσαλάν στην Ελλάδα 
παρέμενε ανοιχτό. Μάλιστα, ό¬ 
πως μας αποκάλυψαν συνεργά¬ 
τες του, γι’ αυτό το σκοπό είχε 
εξευρεθεί και ιδιωτικό “λίαρ 
τζετ”, το οποίο θα μετέφερε τον 
κούρδο ηγέτη από τη Μόσχα στο 
Ηράκλειο της Κρήτης. Από ε¬ 
κεί, το σχέδιο προέβλεπε να με¬ 
ταφερθεί σε ένα χωριό της πε¬ 
ριοχής, όπου θα διέμενε με πλα¬ 
στό διαβατήριο στο όνομα κά¬ 
ποιου Ολλανδού ευρωβουλευτή. 
Την τελευταία στιγμή όμως ο 
Κούρδος ηγέτης άλλαξε σχέδια. 

”Σε αυτό συνέβαλαν δύο γε¬ 
γονότα. Το πρώτο είναι ότι εί¬ 
χαν επιφέρει καρπούς οι (πα¬ 
ράλληλες) επαφές που είχε 
με εκπροσώπους της Κομ¬ 
μουνιστικής Επανίδρυσης 
στη Ρώμη και, το δεύτερο, η 
προτροπή ιθυνόντων της ρωσι¬ 
κής κυβέρνησης να μεταβεί στη 
Ρώμη. Μάλιστα, πολιτικοί ανα- 

συνέχεια στη σελ. 6 

ΟΤΣΑΛΑΝ 


ΣΕ ΑΜΥΝΑ Η ΙΤΑΛΙΚΗ 
ΨΕΥΤΟΑΡΙΣΤΕΡΑ 


συνέχεια από τη σελ. 5 

λυτές στη Ρώμη μας έκαναν 
γνωστό ότι η προτροπή ιθυνό¬ 
ντων της Ρωσίας προς τον Κούρ¬ 
δο ηγέτη “να βγει στην Ευρώ¬ 
πη” δεν έχει σχέση μόνο με τις 
πιέσεις που δέχθηκε η Μόσχα α¬ 
πό τις ΗΠΑ, με “χαρτί” την πε¬ 
ρικοπή της οικονομικής βοή¬ 
θειας, αλλά κυρίως με την 
πρόθεση της ρωσικής κυβέρ¬ 
νησης να δημιουργήσει προ¬ 
βλήματα στην “ευρωπαϊκή 
προοπτική” της Άγκυρας, κα¬ 
θώς διέβλεπε ότι η Ιταλία δεν 
επρόκειτο να εκδώσει τον Οτσα- 
λάν. 

”Το ταξίδι του Οτσαλάν όμως 
από τη Μόσχα στη Ρώμη έχει 
προκαλέσει ισχυρούς τριγμούς 
στην ιταλική κυβέρνηση. Κατ’ 
αρχάς, το ερώτημα που τίθε¬ 
ται εδώ στη Ρώμη είναι κα¬ 
τά πόσον ήταν ενήμερος ο 
πρωθυπουργός Μάσιμο Ντ’ 
Αλέμα για την άφιξη του Ο¬ 
τσαλάν. Ο ίδιος το αρνείται κα¬ 
τηγορηματικά. Γεγονός είναι 
πάντως ότι κατά την πτήση 
του από τη Μόσχα στη Ρώμη 
ο κ. Οτσαλάν συνοδευόταν 
από τον βουλευτή της Κομ¬ 
μουνιστικής Επανίδρυσης 
Ραμόν Μαντοβάνι». 

Αξίζει εδώ να τονίσουμε πως 
ο Μαντοβάνι είναι υπεύθυνος 
διεθνών θεμάτων της “Κομμου¬ 
νιστικής Επανίδρυσης” του 
Μπερτινότι. 

Αν πραγματικά ο Νταλέμα εί¬ 
χε άγνοια για το ζήτημα, θα έ¬ 
πρεπε καταρχήν να καταγγείλει 
τον Μπερτινότι που έφερε την 
Ιταλία σε τόσο δύσκολη θέση εν 
αγνοία της κυβέρνησης. Εξάλ¬ 
λου, θα κοίταζε από την αρχή 
να ξεφορτωθεί τον Οτζαλάν (και 
όχι τώρα που σκούρηναν γι’ αυ¬ 
τόν τα πράγματα) και όχι να αρ¬ 
πάξει την ευκαιρία για να διε- 
θνοποιήσει το ζήτημα. Εκεί εί¬ 
ναι που αποκαλύπτεται πολιτι¬ 
κά ο Νταλέμα. 

ΜΥΡΙΣΤΗΚΑΝ ΤΟΝ 
ΑΞΟΝΑ 

Αλλά και στην Ελευθεροτυπία 
διαβάζουμε τα εξής: «Για τον ερ¬ 
χομό του Οτσαλάν στη Ρώμη, ο 
βουλευτής του αντιπολιτευόμε¬ 
νου κόμματος “Φόρτσα Ιτάλια” 
και πρόεδρος της κοινοβουλευ¬ 
τικής επιτροπής ελέγχου των 
μυστικών υπηρεσιών Φράνκο 
Φρατίνι διατύπωσε μια άλλη ά¬ 
ποψη. Με δηλώσεις του στην ε¬ 
φημερίδα “Αβινίρε” είπε ότι 
πρόκειται για συνωμοσία Ρωσί¬ 
ας, Γιουγκοσλαβίας και Ελλά¬ 
δας. 

’Ό κ. Φρατίνι υποστηρίζει ότι 
οι ρωσικές μυστικές υπηρεσίες 
άφησαν τον Οτσαλάν να φύγει 
από τη Μόσχα γνωρίζοντας ότι 
θα ερχόταν στη Ρώμη. Στόχος 
ήταν να φέρουν σε δύσκολη θέ¬ 


ση την Ιταλία, να απομακρύνουν 
την Τουρκία από την ΕΕ, κα¬ 
θώς και να κάνουν πολύ προ¬ 
βληματική την ανάπτυξη των ι¬ 
ταλικών συμφερόντων στα Βαλ¬ 
κάνια, όπου υπάρχει ο άξονας 
Σερβίας-Ρωσίας-Ελλάδας. Για 
ενίσχυση της άποψης αυτής ο κ. 
Φρατίνι αναφέρει ότι, αν επιβε¬ 
βαιωθεί πως ο Οτσαλάν επιχεί¬ 
ρησε να πάει στην Ελλάδα και 
δεν τον δέχτηκαν, αυτό θα απο¬ 
τελούσε απόδειξη ότι οι Έλλη¬ 
νες είχαν ειδοποιηθεί και τον έ¬ 
στειλαν πίσω στη Ρωσία. Στη 
συνέχεια σχεδιάστηκε η περίφη¬ 
μη συνωμοσία σε βάρος της Ι¬ 
ταλίας» (26-11). 

Αλλά και στο φύλλο της επό¬ 
μενης μέρας γίνεται γνωστό ότι 
μέσα στο κόλπο ήταν και ο Ιτα¬ 
λός υπουργός Δικαιοσύνης, που 
πριν από τη διάσπαση της “Κομ¬ 
μουνιστικής Επανίδρυσης” ανή¬ 
κε σ’ αυτήν, ενώ μετά πήγε με 
τον Κοσούτα. Την παραίτησή 
του για τον ύποπτο ρόλο του ζή¬ 
τησε η αντιπολίτευση. Αυτός «υ¬ 
ποστήριξε ότι δεν γνώριζε για 
την άφιξη του Οτζαλάν , όμως οι 
πρώην συνάδελφοί του, βουλευ¬ 
τές της Κομμουνιστικής Επανί¬ 
δρυσης Σπένα και Βέντολα, δή¬ 
λωσαν ότι γνώριζε για τις επα¬ 
φές τους με τους Κούρδους, αλ¬ 
λά σαν στέλεχος της κυβέρνη¬ 
σης ίσως δεν γνώριζε για την 
άφιξη Οτσαλάν». 

Αφού ο Ντιλιμπέρτο γνώριζε 
για τις επαφές, γιατί τότε (αν 
πραγματικά δεν ήθελε να πάει 
ο Οτζαλάν στην Ιταλία) δεν το 
κατάγγελλε ανοιχτά στην κυ¬ 
βέρνηση, ότι δηλαδή πάει να γί¬ 
νει μια τέτοια διπλωματική προ¬ 
βοκάτσια σε βάρος της Ιταλίας; 
Γιατί μετά την άφιξη του Οτζα¬ 
λάν στην Ιταλία τον πήρε υπό 
τη σκέπη του, όπως είδαμε; Για¬ 
τί δεν τον απέλασε, όπως θα 
μπορούσε κάλλιστα να κάνει, 
και μάλιστα χωρίς κανείς να τον 
πάρει χαμπάρι; Είναι φανερό 
λοιπόν ότι ήθελε να δημιουργη- 
θεί γενικότερο θέμα. 

Ο ΝΤΑΛΕΜΑ ΣΤΡΙΜΩ¬ 
ΧΝΕΤΑΙ 

Από τα παραπάνω γίνεται φα¬ 
νερό πως δεν τους βγήκε του 
Νταλέμα και των Ρώσων το 
σχέδιο ολόκληρο, μέχρι στιγμής 
τουλάχιστον, και άρχισε να 
παίρνει μια δυσάρεστη τροπή το 
πράγμα, μετά μάλιστα τη δήλω¬ 
ση διεθνών παραγόντων ότι, αν 
δεν εκδοθεί ο Οτζαλάν στην 
Τουρκία, μπορεί κάλλιστα να δι¬ 
καστεί είτε στη Γερμανία, αφού 
υπάρχει δεδομένο ένταλμα σύλ¬ 
ληψης, είτε στην ίδια την Ιτα¬ 
λία. Μια τέτοια άποψη είχε εκ- 
φράσει η αμερικανίδα υπουργός 
Εξωτερικών Ολμπράιτ. Επίσης, 
η γερμανίδα υπουργός Δικαιο¬ 
σύνης Χέρτα Ντόιμπλερ-Γκμε- 
λίν δήλωσε πως η δίκη μπορεί 


να γίνει στην Ιταλία ή και 
στην Τουρκία, στην περίπτω¬ 
ση που η Άγκυρα καταργήσει 
τη θανατική ποινή. 

Κατά του Οτζαλάν εκφρά¬ 
στηκαν ακόμη ο πατριάρχης 
των Αρμενίων της Τουρκίας 
Μουταφιάν, που ζήτησε και 
την έκδοσή του, καθώς και ο 
πατριάρχης Βαρθολομαίος, που 
είπε για τον Οτζαλάν πως «έ¬ 
γινε αιτία να σκοτωθούν άδι¬ 
κα χιλιάδες άνθρωποι, πιστεύ¬ 
ουμε πως θα λογοδοτήσει ενώ¬ 
πιον του Θεού» (Ελ„ 26-11). 

Στο μεταξύ ο γερμανός ομο¬ 
σπονδιακός εισαγγελέας Κάι 
Νεμ δήλωσε πως έχει συγκε¬ 
ντρώσει επαρκείς αποδείξεις 
για την καταδίκη του σε εν¬ 
δεχόμενη δίκη στη Γερμανία. 

Κάτω από το βάρος όλων αυ¬ 
τών των δεδομένων ο Νταλέ¬ 
μα ψάχνει αγωνιωδώς να ξε- 
μπλοκαριστεί, πάντα όμως μέ¬ 
σα στη γραμμή της διεθνοποί¬ 
ησης του κουρδικού, για να 
στριμωχτεί η Τουρκία. Έτσι, 
αρχίζει περιοδεία σε ορισμένες 
ευρωπαϊκές πρωτεύουσες, χω¬ 
ρίς όμως συγκεκριμένα αποτε¬ 
λέσματα. Ο μόνος που του δί¬ 
νει χέρι βοήθειας είναι ο πε¬ 
ρίεργος Σρέντερ, που συμφω¬ 
νεί μαζί του να δικαστεί ο Ο¬ 
τζαλάν σε κάποιο (ανύπαρκτο) 
διεθνές δικαστήριο που θα συ¬ 
γκροτηθεί ειδικά γι’ αυτό το 
σκοπό! Το χειρότερο όμως ή¬ 
ταν πως δέχτηκε τη θέση του 
Νταλέμα να διεξαχθεί διεθνής 
ή και ευρωπαϊκή διάσκεψη για 
“πολιτική λύση του κουρδι¬ 
κού”, με τη διευκρίνιση ότι δεν 
πρέπει να πληγεί η εδαφική α¬ 
κεραιότητα της Τουρκίας. Λες 
και μια τέτοια διάσκεψη δε θα 
είναι το πρώτο βήμα για το 
διαμελισμό της Τουρκίας... 

Πέρα από τα τεράστια πρα¬ 
κτικά προβλήματα που θα α¬ 
νέκυπταν για τη συγκρότηση 
ενός ειδικού διεθνούς δικα¬ 
στηρίου, με συνέπεια να μη γί¬ 
νει ποτέ η δίκη και να κυκλο¬ 
φορεί ο Οτζαλάν ελεύθερος, το 
πόσο “αντικειμενική” ήταν η 
πρόταση φαίνεται και από το 
γεγονός πως ο ίδιος ο σοσιαλ- 
φασίστας Οτζαλάν άνετα δε¬ 
χόταν μια τέτοια δίκη, αλλά 
όχι και μια δίκη στην Τουρκί¬ 
α ή, έστω, στη Γερμανία! Γιάν¬ 
νης κερνάει και Γιάννης πί¬ 
νει... 

Η πρόταση αυτή έχει για 
τους Ρώσους και τους δικούς 
τους δύο πλεονεκτήματα: 
Πρώτο, μεταφέρει το ζήτημα 
σε διεθνές επίπεδο βάζοντας 
την Τουρκία στη γωνία και, 
δεύτερο, οι διαδικασίες διεξα¬ 
γωγής της δε θα γίνουν με βά¬ 
ση τις συγκεκριμένες και υ¬ 
παρκτές κατηγορίες των δύο 
ενταλμάτων σύλληψης (Τουρ¬ 
κίας και Γερμανίας), αλλά Κύ¬ 


ριος οίδε με ποιες... 

Την πρόταση επικρότησε 
(πώς θα ήταν δυνατόν άλλω¬ 
στε κάτι διαφορετικό;) και ο 
εκπρόσωπος του ΟΗΕ στη Ρώ¬ 
μη σουηδός Μιστούρα. 

ΜΙΑ ΔΙΚΑΙΗ ΘΕΣΗ 

Η τούρκικη ηγεσία, αντιλαμ- 
βανόμενη την πονηριά, αντέ¬ 
δρασε με οργή στην πρόταση 
για διεθνές δικαστήριο και έ¬ 
κανε ρελάνς, φέρνοντας πραγ¬ 
ματικά σε δύσκολη θέση όλο 
το σοσιαλφασιστικό και τον 
ψευτοφιλελεύθερο συρφετό, α¬ 
φού τους αφαίρεσε το έδαφος 
κάτω από τα πόδια: Αφού δε 
θέλετε να μας τον εκδώσετε, 
τότε δικάστε τον στη Γερμα¬ 
νία ή στην Ιταλία με το νόμο 
περί τρομοκρατίας. Αλλά και 
ο (υπηρεσιακός πια) πρωθυ¬ 
πουργός Γιλμάζ δήλωσε πως 
συμφωνεί να τον δικάσει η Ι¬ 
ταλία σύμφωνα με το δικό της 
εσωτερικό δίκαιο. 

Μετά απ’ αυτά το κλίμα αρ¬ 
χίζει να μεταστρέφεται. Σε συ¬ 
νέντευξή του ο Ντίνι επιτίθε¬ 
ται κατά του Οτζαλάν ως ε¬ 
ξής: «Λεν πρόκειται για έναν 
απελευθερωτικό αγώνα. Ας 
μην ξεχνάμε, επίσης, ότι το 
ΡΚΚ είναι ένα κόμμα που δεν 
εκπροσωπεί όλους τους Κούρ¬ 
δους, αλλά μόνο ένα τμήμα 
τους» (Ελ., 30-11). 

Ο Νταλέμα, για πρώτη φο¬ 
ρά, ποιούμενος την ανάγκη φι¬ 
λοτιμία, χαρακτηρίζει τον Ο¬ 
τζαλάν τρομοκράτη: «Συλλά- 
βαμε αυτόν τον τρομοκράτη 
και εργαζόμαστε για την πα¬ 
ραπομπή του στη δικαιοσύνη, 
κάτι που κανείς δεν ξέρει πώς 
να το κάνει» (2-12). Για πρώ¬ 
τη, επίσης, φορά γίνεται λόγος 
για απομάκρυνση του ενδεχό¬ 
μενου να δοθεί πολιτικό άσυ¬ 
λο. 

Βέβαια, η υπόθεση έχει πολύ 
δρόμο μπροστά της. Σύμφωνα 
με κοινή γαλλογερμανική α¬ 
νακοίνωση, την ερχόμενη βδο¬ 
μάδα θα συγκληθεί στις Βρυ¬ 
ξέλλες έκτακτο Συμβούλιο 
των υπουργών Δικαιοσύνης με 
αποκλειστικό θέμα συζήτησης 
τη θέση της ΕΕ στο ζήτημα Ο¬ 
τζαλάν και τις σχέσεις της Ε¬ 
Ε με την Τουρκία με αφορμή 
το ζήτημα αυτό. 

Στο μεταξύ το ΡΚΚ, παρά τις 
περί του αντιθέτου διαβεβαιώ¬ 
σεις του ηγέτη του (οι οποίες 
άλλωστε καμιά αξία δεν έ¬ 
χουν) για αποκήρυξη της τρο¬ 
μοκρατίας και εκεχειρία από 
την 1η Σεπτέμβρη, κατέρριψε 
άλλο ένα τούρκικο ελικόπτε¬ 
ρο με συνέπεια να σκοτωθούν 
15 στρατιώτες. 

ΓΙΑ ΜΙΑ ΑΚΟΜΗ ΦΟ¬ 
ΡΑ ΣΤΗ ΡΩΣΙΚΗ ΓΡΑΜ¬ 
ΜΗ 


Στο προηγούμενο άρθρο μας 
είχαμε αναφερθεί στον αισχρό 
ρόλο του Γ. Παπανδρέου. Τώ¬ 
ρα όμως μετά τον Σκανδαλί- 
δη και τον Πάγκαλο που ζή¬ 
τησαν διεθνή διάσκεψη για το 
κουρδικό, είναι ο ίδιος ο Ση¬ 
μίτης και ο Ρέππας που κάλε- 
σαν ευθέως την ιταλική κυβέρ¬ 
νηση να χορηγήσει πολιτικό ά¬ 
συλο στον Οτζαλάν, είναι ο ί¬ 
διος ο Σημίτης που διατύπωσε 
τη θέση ότι το ΡΚΚ μάχεται 
για τα δικαιώματα της κουρ¬ 
δικής μειονότητας στην Τουρ¬ 
κία. Τα κάνει αυτά μια κυβέρ¬ 
νηση που θέλει ειρήνη με τη 
γειτονική χώρα; Ας αναρωτη¬ 
θεί ο κάθε καλόπιστος άνθρω¬ 
πος. 

Κι όλ’ αυτά τη στιγμή που ο 
πρώην υπαρχηγός του Οτζα¬ 
λάν Σακίκ δηλώνει στον τουρ¬ 
κικό Τύπο πως η Ελλάδα έχει 
δώσει στο ΡΚΚ πυραύλους 
Στίνγκερ για την κατάρριψη 
των ελικοπτέρων. 

Αλλά και όλο το πολιτικό 
φάσμα, κοινοβουλευτικό και 
μη, σε μια αξιοθαύμαστη αρμο¬ 
νία, ζήτησε το πολιτικό άσυ¬ 
λο για τον Οτζαλάν. 

Η πιο αισχρή όμως στάση ε- 
πιδείχθηκε όταν οι τούρκοι 
μειονοτικοί βουλευτές της χώ¬ 
ρας μας Ακίφογλου και Γκα- 
λίπ και 16 δημοσιογράφοι χα¬ 
ρακτήρισαν με ανακοίνωσή 
τους τον Οτζαλάν τρομοκρά¬ 
τη και ζήτησαν την έκδοσή του 
στην Τουρκία, καταγγέλλο¬ 
ντας παράλληλα τους ξυλο¬ 
δαρμούς των τούρκων δημο¬ 
σιογράφων που έγιναν από 
Πεκακάδες μπροστά στα μά¬ 
τια της ιταλικής αστυνομίας 
στη Ρώμη. Αμέσως ο βουλευ¬ 
τής του Συνασπισμού Μουστα- 
φά διαχώρισε τη θέση του με 
το πρόσχημα ότι “τα ανθρώπι¬ 
να δικαιώματα δεν έχουν χρώ¬ 
μα”. Παρόμοιο χτύπημα έδω¬ 
σε και ο Ρέππας. 

Ωστόσο οι χειρότεροι όλων 
ήταν τα μέλη της Ελληνικής 
Γραμματείας της Κίνησης 
“Δημοσιογράφοι στο Αιγαίο 
και στη Θράκη για την Ειρή¬ 
νη”. Πρόκειται για ένα από τα 
μετωπικά “αντιεθνικιστικά” 
όργανα που σκαρώνει στο λε¬ 
πτό ο Συνασπισμός και τα τσι¬ 
ράκια του για την προώθηση, 
δήθεν, της ελληνοτουρκικής 
φιλίας. Αυτοί σε ανακοίνωσή 
τους καταδικάζουν τη θέση 
των “16” και απαιτούν την πα¬ 
ραχώρηση πολιτικού ασύλου 
στον Οτζαλάν με το πρόσχη¬ 
μα ότι διώκεται για τις α¬ 
πόψεις του! Μόνο πατενταρι- 
σμένοι σοσιαλφασίστες θα 
μπορούσαν να σκαρφιστούν τέ¬ 
τοιο τερατούργημα. 



ΠΑΡΑΣΚΕΥΗ 4 ΔΕΚΕΜΒΡΗ 1998 


ΝΕΑ ΑΝΑΤΟΛΗ 


Σελίδα 7 


ΟΤΣΑΛΑΝ 


Με αφορμή τον Οτσαλάν ξεσκεπάζονται 

ΟΙ ΨΕΥΤΙΚΟΙ ΦΙΛΟΙ ΤΗΣ 
ΤΟΥΡΚΙΚΗΣ ΜΕΙΟΝΟΤΗΤΑΣ 


Μέσα από τους ορμητικούς 
χείμαρρους των άπειρων τηλε¬ 
οπτικών εικόνων , των ατέ¬ 
λειωτων σελίδων και των χι¬ 
λιάδων εργατοωρών που ξόδε¬ 
ψαν ραδιοφωνικοί σχολιαστές 
για να δοξάσουν τον Οτσαλάν 
και να καταραστούν την Τουρ¬ 
κία, τόλμησαν 16 δημοσιογρά¬ 
φοι της τούρκικης μειονότητας 
να στεΐλουν μια πολύ σύντομη 
ανακοίνωση στις εφημερίδες με 
την οποία καταδίκαζαν τον ξυ¬ 
λοδαρμό τούρκων δημοσιο¬ 
γράφων στην Ιταλία (από οπα¬ 
δούς του Οτσαλάν) καταδικά¬ 
ζοντας τον Οτσαλάν σαν τρο¬ 
μοκράτη και ζητούσαν να εκ- 
δοθεί στην Τουρκία. 

Τι το θελαν! 

Δεν έμεινε πέτρα που να μην 
τους ριφθεΐ. Κι όχι μόνο πέτρα 
εχθρική αλλά και “φιλική”. Δεν 
έμεινε κανείς “καθώς πρέπει 
φίλος” των μειονοτήτων που να 
μην διαμαρτυρηθεί. Δεν έμεινε 
ευαίσθητη δημοκρατική ψυχή 
που να μην εκφράσει τη βδελυγ¬ 
μία του για μια τέτοια προδο¬ 
σία, ούτε κανείς διοργανωτής 
της ελληνοτουρκικής φιλίας 
που να μην εκσφενδονίζεται το 
κέρμα του στο κεφάλι των 16. 
Η “Ελευθεροτυπία” πρωτοστά¬ 
τησε σε αυτού του είδους τα 
σχόλια και φιλοξένησε τις κα¬ 
ταγγελίες του “Παρατηρητή¬ 
ριου”, των δημοσιογράφων για 
την “Ειρήνη στο Αιγαίο”, και 
άλλων υποτιθέμενων προοδευ¬ 
τικών Ελλήνων δημοσιογρά¬ 
φων. 

Στην ίδια την Κομοτηνή αυτά 
τα αρνητικά σχόλια από αντί¬ 
στοιχους κύκλους κατάντησαν 
κοινοτυπία. Τα πιο πολλά πυρά 
τα δέχτηκε ο Ντέντε που ενόσω 
δήλωνε Πομάκος, τον είχαν σαν 
αποκούμπι και άλλοθι και τον 
στήριζαν όλοι οι έντρομοι προ¬ 
στάτες των μειονοτήτων. Ήταν 
γι αυτούς ο μόνος επιτρε¬ 
πόμενος Τούρκος. 

Τι είπαν όλοι αυτοί. Είπαν ό¬ 
τι οι 16 δεν είναι δημοκράτες 
αλλά Τούρκοι εθνικιστές γιατί 
υπερασπίζουν τα δικά τους 
μειονοτικά δικαιώματα, αλλά 
όχι των Κούρδων της Τουρκίας 
αφού είναι εναντίον του Οτσα¬ 
λάν. Μπορούμε αβίαστα να βγά¬ 
λουμε το συμπέρασμα ότι μετά 
από μια τέτοια διαπίστωση όχι 
μόνο αυτοί, αλλά ούτε η μειο¬ 
νότητα που εκπροσωπούν δι¬ 
καιούνται υποστήριξης από 
τους Έλληνες δημοκράτες. 

Αυτή η θέση θα σήκωνε κά¬ 
ποια κατανόηση αν εκείνοι που 
την έκφραζαν ήταν απλά ανε¬ 
νημέρωτος λαός. Όμως αυτοί 


που μιλάνε ξέρουν. Και ξέρουν 
ότι ο Οτσαλάν δεν είναι εκφρα¬ 
στής δημοκρατικού κινήματος 
καταπιεσμένης μειονότητας, 
αλλά εθνικο-φασιστικού. Ξέ¬ 
ρουν ότι το ΡΚΚ σφάζει τούρ¬ 
κικο λαό με στόχο την εθνοεκ¬ 
καθάριση, ξέρουν ότι σφάζει 
Κούρδους που του αντιστέκο¬ 
νται, και στην Τουρκία και σε 
όλο τον κόσμο τσακίζοντας κά¬ 
θε δημοκρατική έκφραση του 
κούρδικου λαού, ξέρει ότι συ¬ 
νεργάζεται με τους εθνικοφα- 
σίστες και την ΚΥΠ στη χώρα 
μας και ξέρουν για τις καταγ¬ 
γελίες που του έχουν γίνει για 
τη στενή συνεργασία του με 
τους ναζιστές της “Χρ. Αυγής”. 
Είναι επίσης πολύ απίθανο ό¬ 
λοι αυτοί να μην έχουν ακού¬ 
σει ότι το ΡΚΚ έχει γίνει ο με¬ 
γαλύτερος φορομπήχτης των 
Κούρδων του εξωτερικού ή ότι 
είναι μέχρι το λαιμό πνιγμένο 
στο εμπόριο ηρωίνης. Πάντως 
σίγουρα, όπως και ο τελευταί¬ 
ος αδαής ξέρουν καλά ότι το 
ΡΚΚ και ο Οτσαλάν παλεύουν 
για τον διαμελισμό της Τουρ¬ 
κίας. 

Όταν λοιπόν λένε ότι θα έ¬ 
πρεπε η τούρκικη μειονότητα 
στην Ελλάδα να είναι με τον Ο¬ 
τσαλάν θα έπρεπε και η ίδια να 
συμπεριφέρεται απέναντι στους 


Έλληνες όπως αυτός απέναντι 
στους Τούρκους. Θα έπρεπε δη¬ 
λαδή αντί ο Ντέντε ή ο Γκαλίπ 
να κάνουν πολιτικές δηλώσεις 
στα Φόρουμ ανθρωπίνων δι¬ 
καιωμάτων και στη Βουλή της 
Ελλάδας, να σφάζουν Έλληνες 
στην Κομοτηνή, να σκοτώνουν 
ρώσους τουρίστες στην Κρήτη, 
και να κάνουν τους οπαδούς 
τους να πυρπολούνται για ένα 
μικρό κρατίδιο της Ροδόπης 
που θα ενώνονταν με τη “μητέ¬ 
ρα Τουρκία”. 

Η μόνη κριτική που θα μπο¬ 
ρούσε να σταθεί απέναντι στη 
δήλωση των 16 είναι ότι δεν ξε¬ 
καθαρίζουν τη θέση τους απέ¬ 
ναντι στην πραγματική κατα¬ 
πίεση που, ανεξάρτητα από το 
ΡΚΚ, δέχεται η κούρδικη μειο¬ 
νότητα στην Τουρκία. Αλλά αυ¬ 
τή την κριτική θα μπορούσαν να 
την απευθύνουν στους 16 μόνο 
Έλληνες διεθνιστές και δημο¬ 
κράτες και όχι άνθρωποι που α¬ 
κολούθησαν το υστερικό ρεύμα 
του ελληνικού εθνικισμού το ο¬ 
ποίο είναι υπέρ του Οτσαλάν 
μόνο και μόνο για να διαμελί¬ 
σει την Τουρκία και για να την 
απομακρύνει από την Ενωμένη 
Ευρώπη, και όχι βέβαια για τα 
δημοκρατικά δικαιώματα των 
Κούρδων. 

Αλλά οι έλληνες διεθνιστές 


και δημοκράτες δεν θα ήταν πο¬ 
τέ πολύ αυστηροί απέναντι 
στους εκπροσώπους μιας εθνι¬ 
κής μειονότητας που το δικό 
τους κυρίαρχο έθνος καταπιέ¬ 
ζει όταν μέσα στην καταπίεσή 
της αυτή, η μειονότητα έχει σαν 
μοναδικό αποκούμπι της το α¬ 
ντίστοιχο εθνικό κράτος . 

Όταν όλη μέρα η επίσημη Ελ¬ 
λάδα και η ανεπίσημη, οι πά¬ 
νω, αλλά και οι κάτω, οι δια¬ 
βασμένοι αλλά και οι αμόρφω¬ 
τοι έχουν σαν εθνικό σπορ το 
να φτύνουν την Τουρκία, οι 
Τούρκοι της Ελλάδας που τόσο 
άγρια βασανίζονται γι αυτό το 
εκ γενετής τους “ελάττωμα”, 
είναι φυσικό, ολότελα φυσικό 
να υποστηρίζουν την Τουρκία, 
ιδιαίτερα όταν δέχεται άδικες 
επιθέσεις. 

Το ελληνικό Υπουργείο Εξω¬ 
τερικών, η επίσημη κρατική 
“δημοκρατική διανόηση”, όλα 
τα κοινοβουλευτικά κόμματα έ¬ 
χουν ένα στόχο: να αποδεχτούν 
τους δημοκρατικούς όρους για 
την τούρκικη μειονότητα, μόνο 
αν αυτή λειτουργήσει στα πλαί¬ 
σια της πολιτικής τους της α- 
ντιτούρκικης ομοφωνίας. Αυτό 
το νόημα έχουν τα καλοπιάσμα¬ 
τα τους στη μειονότητα, αυτό 
και οι ατέλειωτες απόπειρες 
για τη διάσπασή της. 


Από αυτή την άποψη η ιερό¬ 
συλη και καθόλου διπλωματι¬ 
κή δήλωση των 16 ήταν το τέ¬ 
λος μιας εποχής υποκριτικής 
προσέγγισης. Όποιος στ’ αλή¬ 
θεια υπερασπίζει τις εθνικές 
μειονότητες πρέπει να προωθεί 
πάντα μια πολιτική φιλίας και 
συνεργασίας και με το κράτος 
με το οποίο αυτές διατηρούν ε¬ 
θνικούς δεσμούς. Οι εθνικές 
μειονότητες μπορούν να στρα¬ 
φούν ενάντια και σ’ αυτό το 
κράτος μόνο όταν γευτούν την 
πλέρια δημοκρατία στη χώρα 
τους και μόνο αν αυτό το κρά¬ 
τος αποδειχθεί ότι επιδιώκει 
την κατάλυση της δημοκρατί¬ 
ας και της εδαφικής κυριαρχί¬ 
ας της ελεύθερης χώρας στην 
οποία ζουν. 

Προς το παρόν ούτε δημοκρα¬ 
τία έχουν γευτεί εδώ που ζουν, 
ούτε έχει αποδειχτεί ότι ο κα¬ 
λός στις ελληνοτουρκικές σχέ¬ 
σεις είναι η Ελλάδα. Περισσό¬ 
τερο το αντίθετο αποδεικνύεται 
καθημερινά. 

Δημοσιεύουμε παρακάτω κεί¬ 
μενο απάντησης στα σχόλια κα¬ 
τά των 16, που κυκλοφορεί για 
υπογραφές στους κόλπους της 
τούρκικης μειονότητας. 


Ανταπάντηση των Τούρκων μειονοτικών 
στην επίθεση των ψεύτικων ψίΑων 


«Η ΑΠΑΡΑΙΤΗΤΗ ΑΠΑΝΤΗΣΗ ΣΤΙΣ ΑΝΤΙΔΡΑΣΕΙΣ ΓΙΑ ΤΗΝ ΚΟΙΝΗ ΑΝΑΚΟΙΝΩΣΗ ΤΩΝ 

ΜΕΙΟΝΟΤΙΚΩΝ ΔΗΜΟΣΙΟΓΡΑΦΩΝ 


Κομοτηνή, Δεκέμβρης 1998 
Η κοινή ανακοίνωση των μειονοτικών 
δημοσιογράφων με την οποία καταδικα¬ 
ζόταν ο άγριος ξυλοδαρμός των Τούρκων 
δημοσιογράφων στη Ρώμη από οπαδούς 
του ΡΚΚ κάτω από τα απαθή βλέμματα 
της ιταλικής αστυνομίας και εζητείτο η 
έκδοση του αρχηγού του ΡΚΚ του Οτσα¬ 
λάν στην Τουρκία για να λογοδοτήσει ε¬ 
νώπιον δικαιοσύνης για την τρομοκρατι¬ 
κή του δράση προκάλεσε θύελλα αντιδρά¬ 
σεων τόσο τοπικά όσο και πανελλήνια. 
Και ξαφνιασθήκαμε. 

Ξαφνιασθήκαμε ακόμη και εμείς που εί¬ 
μαστε τόσο εξοικειωμένοι με ανάλογες 
κατακραυγές εναντίον μας όταν τολμού¬ 
με να εκφρασθούμε έξω από την κυρίαρχη 
σοβινιστική γραμμή ή όταν εκφράζουμε ή 
υπερασπιζόμαστε την 

ταυτότητά μας, όπως και σε άλλες 
περιπτώσεις. 

Επρόκειτο για μια τοποθέτησή μας, 
έξω από την γενικευμένη αντιτουρκική 


υστερία των ημερών που έχει προκληθεί με 
την σύλληψη του Οτσαλάν στην Ιταλία. 
Ξαφνιασθήκαμε κυρίως για το εύρος των 
αντιδράσεων που έφθανε μέχρι σε χώρους και 
κύκλους χαρακτηριζόμενους ως δημοκρατι¬ 
κούς και μη τουρκοφαγικούς. Δεν ήταν μια 
απλή ή έντονη διαφωνία από τους “αντιε- 
θνικιστικούς και φιλομειονοτικούς” όπως με 
περίσσια αυταπάρνηση αυτοαποκαλούνται- 
αυτούς κύκλους για τη θέση μας ότι ο Οτσα¬ 
λάν είναι τρομοκράτης και πρέπει να εκδοθεί, 
αλλά ήταν η επιχειρηματολογία τους και το 
περιεχόμενο του λόγου τους που μάς απογοή¬ 
τευσε και μας προσγείωσε. 

Διαφάνηκε ένας ωμός εκβιασμός. Ούτε λίγο 
ούτε πολύ φάνηκε να μας υπενθυμίζουν το εξής: 
Η Μειονότητα για να έχει την “προστασία” μας 
θα πρέπει να ενταχθεί στο κοινό αντιτουρκικό 
μέτωπο. Ειδεμή, αν διαχωρίσει τη θέση της ό¬ 
πως στην υπόθεση Οτσαλάν, μένει απροστάτευ¬ 
τη. Από επιθέσεις και καταπίεση πιθανώς. Κάτι 
πρέπει να δώσει την ψυχή της και η Μειονότη¬ 
τα ως τίμημα για την προστασία της από τις 


“φιλειρηνικές, αντιεθνικιστικές και φιλομειο- 
νοτικές δυνάμεις”. 

Καθίσταται λοιπόν αναγκαίο, τώρα, μετά 
τον θόρυβο που προκλήθηκε, να γίνουν κά¬ 
ποιες διευκρινίσεις , αλλά και διαπιστώσεις 
σε σχέση τόσο μ' αυτά που μας καταμαρτυ¬ 
ρούν για την κοινή ανακοίνωση μας όσο και 
με την υπόθεση Οτσαλάν και ΡΚΚ. 

1. Η Τουρκική Μειονότητα δυσφορεί 
έντονα από τις επαναλαμβανόμενες κρίσεις 
αντιτουρκικής υστερίας που εκδηλώνονται 
με αφορμή ακόμα και τα πιο ασήμαντα ή 
άσχετα περιστατικά δίκην εξαρτημένου πια 
αντανακλαστικού. 

2. Η Τουρκική Μειονότητα αρνείται να 
ενταχθεί στο κοινό αντιτουρκικό μέτωπο, 
είτε πρόκειται για τη σκληρή μεγαλοϊδεα- 
τική του εκδοχή είτε για την περισσότερο 
ραφιναρισμένη, αλλά και περισσότερο 
ανήθική του μορφή. Και δεν θα γίνει 
αντιτουρκική επειδή αυτό έχουν σχεδιάσει 

συνέχεια στη σελ. 8 

συνέχεια από τη σελ. 7 

να γίνει μερικοί εγκέφαλοι χρησιμοποιώντας τη μέθοδο 
του καρότου και μαστιγίου. 

3. Ο φιλοτουρκισμός της Μειονότητας δεν είναι 
συνώνυμος του τουρκικού σοβινισμού και δεν τίθεται 
υπεράνω των δημοκρατικών και ανθρώπινων δικαιω¬ 
μάτων, ούτε και των σχέσεων καλής γειτονίας μεταξύ 
Ελλάδος και Τουρκίας. Αλλά ούτε μπορεί να επιβληθεί 
στη Μειονότητα να συμμετέχει σ' όλους αυτούς τους 
παροξυσμούς αντιτουρκισμού κάθε λίγο για να της 
δοθεί το πιστοποιητικό του καλού πολίτη. 

4. Η υπόθεση Οτσαλάν αποκάλυψε περίτρανα πόσο βα¬ 
θιά διαβρωμένες είναι οι συνειδήσεις στην Ελλάδα από 
τυφλό αντιτουρκισμό. Δεν εξαιρούνται δυστυχώς ούτε ε¬ 
κείνες οι δυνάμεις, τουλάχιστον μια σημαντική μερίδα 
απ' αυτές, που ισχυρίζονται το αντίθετο. 

5. Υπήρξε όχι μόνο πλήρης ταύτιση του ελληνικού σω¬ 

βινισμού με τον τρομοκράτη Οτσαλάν και την οργάνωσή 
του, αλλά και υπερκερασμός της δημόσιας ομολογίας του. 
Να προβάλλεται δηλαδή με κάθε σοβαρότητα ο ισχυρι¬ 
σμός ότι ο Οτσαλάν διώκεται για τις ιδέες του, ακόμα 
και ο Έλληνας πρωθυπουργός προέβει στο ατόπημα αυ¬ 
τό, επομένως πρέπει να του δοθεί πολιτικό άσυλο, την 
ίδια ώρα ο ίδιος για να πετύχει την πολυπόθητη ασυλία 
και με την υπόδειξη του Ιταλού πρωθυπουργού να απο- 
κηρύττει τη βία και να υπόσχεται ότι στο εξής διακόπτει 
την τρομοκρατική του δράση. 

6. Ο Οτσαλάν ανακηρύχθηκε ο δεύτερος μη Έλληνας 
εθνικός ήρωας μετά τον Σερβοβόσνιο Κάρατζιτς. Δεν 
είναι καθόλου τυχαία η συνάντηση των δύο αντρών. 

Για να δικαιολογήσει την εξόντωση των Βοσνίων που 
τους αποκαλούσε Τούρκους ο Κάρατζιτς υποστήριζε ότι 


δεν κατέχεται ακριβώς από αντιμουσουλμανικό μένος, 
αλλά επρόκειτο για αυτοάμυνα και προστασία της 
Ευρώπης από τους επικίνδυνους μουσουλμάνους 
φουνταμενταλιστές, διότι κατά τα άλλα έχουν άριστες 
σχέσεις και συνεργασία και με οργανώσεις μουσουλμά¬ 
νων, όπως το ΡΚΚ του Οτσαλάν. 

7. Η σχέση του ελληνικού σοβινισμού με τον Οτσαλάν 
και το ΡΚΚ ήταν από μακρού ερωτική. Οι πιο σκληροί 
και πολεμοκάπηλοι εκφραστές του πρώτου ηδονίζονταν 
κάθε φορά που ο Οτσαλάν προέτρεπε την Ελλάδα να 
κηρύξει πόλεμο ενάντια στην Τουρκία και διαβεβαίωνε 
για την ήττα της Τουρκίας με την αποφασιστική 
συμβολή της οργάνωσής του στα μετόπισθεν του 
μετώπου. 

Οι σύγχρονοι θεωρητικοί της Μεγάλης Ιδέας έσπευδαν 
να αναβιώσουν το Ανατολικό Ζήτημα παντρεύοντάς την 
με τα οράματα του Οτσαλάν για τον διαμελισμό της Τουρ¬ 
κίας. Η πρόσκληση που απεύθυναν οι 180 και τόσο Έλ¬ 
ληνες βουλευτές προς τον Οτσαλάν να επισκεφθεί την 
Ελλάδα είναι μια ασήμαντη λεπτομέρεια. 

8. Παρά ταύτα όμως και παρά τη φανερή ή κρυφή 
πολιτική ή άλλη μαζική υποστήριξη από κόμματα, 
κρατικές νεολαίες και άλλες οργανώσεις προς το ΡΚΚ 
στην Ελλάδα, οι συνεπείς αντισοβινιστικοί κύκλοι και 
μια σημαντική 

μερίδα της εξωκοινοβουλευτικής - επαναστατικής αρι¬ 
στερός πάντα αποστασιοποιήθηκε από το ΡΚΚ και κα¬ 
τήγγειλε τη μαφιόζικη δομή στην οργάνωσή του, την τρο¬ 
μοκρατική πρακτική του, τις τραμπούκικες και τις φασι¬ 
στικές μεθόδους του και τον ρατσιστικό λόγο που άρ¬ 
θρωνε, χωρίς να έχουν καμιά φιλοτουρκική διάθεση πράγ¬ 
μα το οποίο αποδίδεται σ' εμάς. 

9. Ο Οτσαλάν είναι ένας τρομοκράτης με όλα τα 


μέτρα και σταθμά, και όχι φυσικά επειδή έτσι τον 
αποκαλεί και ο προστάτης του ο Ιταλός πρωθυπουργός, 
και μάλιστα επικίνδυνος και εξαιρετικός τρομοκράτης 
για δύο χιλιάδες λόγους. Οι όποιες πολιτικές του 
προθέσεις, ο αλυτρωτικός του λόγος και το όραμά του 
για το Μεγάλο Κουρδιστάν δεν μπορούν και δεν 
πρέπει να συγκινήσουν όταν έχει θεοποιήσει την τυφλή 
βία, όταν επαξίως έχει πάρει τον τίτλο του Πολ-Ποτ 
της Ανατόλιας, αλλά είναι χειρότερος απ' αυτόν, όταν 
η οργάνωσή του ακολουθεί τα πρότυπα των Ερυθρών 
Χμέρ, όπου η μύηση γίνεται με φόνο, και μοιάζει μ' 
εκείνες τις φανατικές θρησκευτικές αιρέσεις όπου η 
τυφλή υπακοή στον αρχηγό της αίρεσης φθάνει μέχρι 
τις ομαδικές αυτοκτονίες των οπαδών του, ενώ ο ίδιος 
μέσα στη μεγαλομανία και τη διαταραγμένη του 
ψυχολογία να θεωρεί τον εαυτό του ισάξιο του προφή¬ 
τη Μωάμεθ ή και ανώτερο του. Για ποιά πολιτική 
ιδεολογία και για ποιό απελευθερωτικό αγώνα να 
μιλήσουμε; 

10. Στην ανακοίνωση μας περιορισθήκαμε στην 
υπόθεση Οτσαλάν. Δεν εκφράσαμε καμιά θέση για το 
θέμα των Κούρδων της Τουρκίας, την κουρδική ταυτό¬ 
τητα, τα πολιτιστικά δικαιώματα των Κούρδων και 
την ειρηνική συνύπαρξη των εθνοτήτων στην Τουρκία. 
Διότι είναι δύο ξεχωριστά θέματα. Πάντως θα θέλαμε 
να διαβεβαιώσουμε τους “φίλους” μας που έσπευσαν 
να μας καταδικάσουν ότι οι θέσεις μας για τα παραπά¬ 
νω θέματα είναι πολύ πιο προχωρημένες, μη υποκριτι¬ 
κές και πιο συνεπείς από αυτές με τις οποίες προσεγ¬ 
γίζουν αυτοί στην ημετέρα Τουρκική Μειονότητα, ενώ 
είναι ανύπαρκτες ή τελείως αρνητικές οι θέσεις τους 
για τη Μακεδονική Μειονότητα. 

11. Και προσφέρουν κακές υπηρεσίες τόσο στον Τόπο 
όσο και την ημετέρα Μειονότητα, αλλά και στην ειρήνη 
γενικότερα, όταν αναφέρονται ως πρότυπο μειονοτικού 
ηγέτη στον Οτσαλάν και τις πρακτικές του ΡΚΚ ως 

άξιες απομίμησης και αναπαραγωγής. 


Η ΠΑΛΗ ΕΝΑΝΤΙΑ ΣΤΟ ΡΚΚ ΣΕ ΜΙΑ ΕΑΜΕ 


Θ εωρούμε αξιοσημείωτο να αναφέρουμε τα όσα συνέβησαν στη συνέλευση των 
καθηγητών της Ζ' ΕΛΜΕ, που έγινε στις 3-12-98 με θέμα τον απολογισμό του 
ΔΣ της ΕΛΜΕ, και μάλιστα εν μέσω καταλήψεων των σχολείων. 

Καθώς η συνέλευση είχε απολογιστικό χαρακτήρα, απλά προτάθηκε να συμπερι- 
ληφθεΐ στις τοποθετήσεις των ομιλητών και η θέση τους για την 24ωρη απεργία 
που προεξαγγέλθηκε από την ΟΛΜΕ και είχε σκοπό τη διαμαρτυρία στο νόμο Αρ- 
σένη. 

Η συνέλευση ήταν μέτρια σε μαζικότητα (130 άτομα στο αποκορύφωμά της). 
Αυτό που παρατήρησαν οι σύντροφοι που παρευρίσκονταν στη συνέλευση ήταν 
ότι δεν μπήκε έντονα η υποστήριξη στις καταλήψεις και δεν κλήθηκαν μαθητές 
καταλήψιες να τοποθετηθούν μέσα στη συνέλευση και να αποσπάσουν έστω ένα 
ψήφισμα συμπαράστασης, παρά το γεγονός ότι η συνέλευση γινόταν μέσα σε σχο¬ 
λείο που τελούσε σε κατάληψη και ήταν πολύ εύκολο να κληθούν κάποιοι μαθητές 
μέσα στη συνέλευση. Οι μόνοι οι οποίοι υποστήριξαν ένθερμα τη συμμετοχή στην 
πορεία των μαθητών στις 4-12-98 ήταν του ΝΑΡ. Αυτό βέβαια ήταν φυσικό από μια 
μεριά, γιατί ήδη είχε προηγηθεί διάσπαση των Συντονιστικών των μαθητικών κα¬ 
ταλήψεων ανάμεσα σε ΝΑΡ και ψευτοΚΚΕ και η πορεία στο υπουργείο υποστηρί¬ 
χτηκε βασικά από τις δυνάμεις του ΝΑΡ. 

Χαρακτηριστικά γεγονότα της συνέλευσης αυτής ήταν η ομιλία και οι δύο παρεμ¬ 
βάσεις του σ. Π. Σοφτζόγλου. Η μία έγινε επί της διαδικασίας ψηφίσματος για τον 
Οτζαλάν και η άλλη με δήλωσή του για το ζήτημα της ναζιστικής “Χρυσής Αυγής”. 

Οι θέσεις που αναπτύχθηκαν στη συνέλευση από το σ. στην 4λεπτη ομιλία του 
ήταν σχετικά με το νόμο Αρσένη. Οι θέσεις αυτές συμπυκνώθηκαν στην αποδέ¬ 
σμευση του Λυκείου από το Πανεπιστήμιο, στη δημιουργία του πολυτεχνικού σχο¬ 
λείου και τη σταδιακή επέκτασή του σ’ όλη τη χώρα, στην απαλλαγή του σχολείου 
από τα σοβινιστικά και χριστιανοορθόδοξα μαθήματα, στην καθιέρωση αξιολόγη¬ 
σης των καθηγητών -περιλαμβανομένων και των μαθητών σ’ αυτή τη διαδικασία- 
και στην υποστήριξη των τεστ επιλογής. 

Κι εδώ σημειώθηκε το γνωστό πια φαινόμενο να πλησιάζουν μετά το τέλος διά¬ 
φοροι καθηγητές τους συντρόφους μας και να τους λένε στο αυτί “ωραία τα είπα¬ 
τε”. Στο αυτί, γιατί μέσα στην ΟΛΜΕ οι θέσεις αυτές είναι “στην παρανομία”. 

Όσον αφορά την πρώτη παρέμβαση, ήδη η πρόεδρος της ΕΛΜΕ έβαλε ζήτημα 
στην αρχή της συνέλευσης να μαζευτούν χρήματα για τους “Κούρδους πρόσφυγες”! 
Στο τέλος της συνέλευσης, όμως, όταν διαβάστηκε το ψήφισμα, δεν αναφερόταν πια 
σε πρόσφυγες, αλλά στο εθνικοαπελευθερωτικό (!) κίνημα των Κούρδων και στον 
“αγωνιστή” (!) Οτσαλάν, που δεν έπρεπε να εκδοθεί στην Τουρκία και γενικά δεν 
έπρεπε να αντιμετωπιστεί σαν τρομοκράτης. Ο σ. με την παρέμβασή του ξεκαθάρισε 
ότι δεν επρόκειτο για εθνικοαπελευθερωτικό κίνημα Κούρδων, αλλά για την τρο¬ 
μοκρατική οργάνωση ΡΚΚ και τον αιμοσταγή εγκληματία Οτσαλάν, τον προστα- 
τευόμενο της Ρωσίας. Δεν έπρεπε, λοιπόν, να γίνει σύγχυση ανάμεσα στα όποια 
καταπατημένα δικαιώματα της εθνικής μειονότητας των Κούρδων και της δίκαιης 
αποκατάστασής τους ως προς τα μειονοτικά τους δικαιώματα και στον ύποπτο 


ρόλο του Οτσαλάν και του ΡΚΚ, που αποσκοπούν στο διαμελισμό της Τουρκίας και 
στην αλλαγή συνόρων με τη δημιουργία ανεξάρτητου Κουρδιστάν. Ήταν χαρακτηρι¬ 
στικό το επιχείρημα του σ. για το τι θα συμβεί αν η διεθνής πολιτική υποστήριξη 
στον Οτσαλάν και στο ΡΚΚ με τις αποσχιστικές τους διαθέσεις εφαρμοστεί παντού 
όπου υπάρχουν μειονότητες, και επομένως και στη δική μας χώρα. Η τοποθέτηση του 
σ. έγινε φυσικά εν μέσω ιαχών των σοσιαλφασιστών και των σοβινιστών, που άφρι¬ 
σαν εμποδίζοντας τον, όσο μπορούσαν, να μιλήσει και να δικαιολογήσει την αντίθε¬ 
σή του στο ψήφισμα. 

Μήπως ήταν η πρώτη φορά; Παλιότερα με το Βοσνιακό στην ίδια αίθουσα, τα ίδια 
άτομα ωρύονταν για την αντίθεση των συντρόφων μας στα ψηφίσματα υπέρ των 
Σέρβων του εγκληματία Κάρατζιτς, του σφαγιαστή της Σρεμπρένιτσας. Η ιστορία 
και οι πολιτικοί ελιγμοί της ρώσικης πολιτικής τους κάνουν τώρα να ξεχνούν εκεί¬ 
νες τις εν θερμώ ψηφοφορίες. 

Η ψηφοφορία έγινε. Η αντίθεση στο ψήφισμα για τον Οτσαλάν εκφράστηκε με 3 
ψήφους. 

Υπέρ του ψηφίσματος φυσικά τάχθηκε η πλειοψηφία της αίθουσας. Αλλά υπήρξαν 
και αρκετά χέρια που δε σηκώθηκαν καθόλου. Όπως πάντα δε, όσοι ψήφισαν υπέρ 
μέσα σ’ αυτό το υστερικό κλίμα, πλησίαζαν τους σ. (θέλεις γιατί είχαν ενοχές, θέλεις 
γιατί δεν είχαν πολυκαταλάβει ποια ήταν η σωστή θέση) και προσπαθούσαν να α¬ 
κούσουν ήρεμα, μακριά από το αγριεμένο πλήθος, τα επιχειρήματα τους. Πάντα στο 
τέλος της συζήτησης λέγανε ότι τελικά τα επιχειρήματα των σ. ήταν σωστά, αλλά 
δεν έγιναν κατανοητά, γιατί δεν επαρκούσε ο χρόνος ομιλίας ή δεν υπήρχε η απαραί¬ 
τητη ησυχία. Αν γνώριζαν ότι έτσι ήταν τα πράγματα δε θα ψήφιζαν τέτοια ψηφί¬ 
σματα. 

Η δεύτερη παρέμβαση του σ. έγινε με δήλωσή του, επειδή μια Κνίτισα, που ακολού¬ 
θησε τη δική του τοποθέτηση, θέλησε να του βγει από αριστερά (!) λέγοντας του ότι 
στην ομιλία του δεν τοποθετήθηκε στο ζήτημα της “παύσης της δράσης της Χρυσής 
Αυγής”, όπως χαρακτηριστικά έγραφε προηγούμενη εισήγηση της ΟΛΜΕ. Εδώ θα 
’πρεπε να πούμε ότι ήταν από τις λίγες φορές που η ομιλία του σ. περιορίστηκε στα 
εκπαιδευτικά και στο νόμο Αρσένη, επειδή το καλούσε η στιγμή και ο χρόνος ομιλί¬ 
ας ήταν πολύ σύντομος. Άλλες φορές εξαπολύονταν κατηγορίες από τα ίδια άτομα 
ότι οι ομιλίες των σ. ήταν κυρίως πολιτικές και δεν αφορούσαν τη συνέλευση τα 
ζητήματα που έθιγαν. 

Μετά απ’ αυτή την πρόκληση ο σ. λοιπόν έγραψε δήλωση και τους ανάγκασε, αφού 
πήγαιναν γυρεύοντας, ν’ ακούσουν ότι δεν αποσιώπησε τίποτε σε ό,τι αφορά τη Χρυ¬ 
σή Αυγή, γιατί απλούστατα μιλούσε από μόνη της η δράση της Αντιναζιστικής Πρω¬ 
τοβουλίας, αλλά και της ΟΑΚΚΕ, που ζητάνε εδώ και καιρό να βγει εκτός Νόμου η 
“Χρυσή Αυγή”. Αντίθετα, το ψευτοΚΚΕ και το ΝΑΡ, αλλά και όλα τα άλλα κόμμα¬ 
τα, έχουν αμαρτωλό παρελθόν γι’ αυτό το ζήτημα, αφού δεν εμπόδισαν, ενώ μπορού¬ 
σαν, την παρουσία της “Χρυσής Αυγής” στη διακομματική σε προηγούμενες εκλο¬ 
γές, όταν τους προτάθηκε από την ΟΑΚΚΕ να το κάνουν. 

ΝΑ ΠΛΗΡΩΣΟΥΝ ΟΙ ΡΩΣΟΙ ΑΠΟΙΚΙΟΚΡΑΤΕΣ 
ΤΗ ΖΗΜΙΑ ΜΕ ΤΟ ΦΥΣΙΚΟ ΑΕΡΙΟ 
Να γίνει γρήγορα ο αγωγός με την Ιταλία 


Η συμφωνία για την προμήθεια 
φυσικού αέριου από τη χώρα μας 
είναι μια συμφωνία που έγινε στα 
πλαίσια της στρατηγικής πολιτι¬ 
κής συμμαχίας της αστικής τάξης 
με τη Ρωσία. Αυτή η συμμαχία, 
στην οποία την έσυρε ο πράκτο¬ 
ρας της ΚΟΒ Παπανδρέου, έχει τη 
βάση της στον άρρωστο αντιτουρ- 
κισμό της και στο διεφθαρμένο πά¬ 
θος της για εδαφική επέκταση 
στην Κύπρο. Η συμφωνία αυτή εί¬ 
ναι μια συμφωνία νεοαποικιακού 
χαρακτήρα και όλα τα στοιχεία 
που κατά καιρούς βγαίνουν στη 
δημοσιότητα αποδεικνύουν αυτό 
ακριβώς. Η αστική τάξη τυφλή α¬ 
πό το πάθος της προχώρησε σε μια 
ληστρική σύμβαση ανεξάρτητα α¬ 
πό οποιοδήποτε κόστος. 

Όταν ξεκινούσε η τροφοδοσία 
της χώρας μας με φυσικό αέριο το 
υπουργείο Ανάπτυξης υπολόγιζε 
ότι περισσότερες από 1500 μεγά¬ 
λες επιχειρήσεις θα συνδέονταν με 
το δίκτυο του φυσικού αερίου. Πα¬ 
ρόλο όμως το ευνοϊκό πολιτικό 
κλίμα σήμερα μόνο 35 περίπου με¬ 
γάλες επιχειρήσεις χρησιμοποιούν 
σαν καύσιμο το φυσικό αέριο, σε 
ένα σύνολο 1840 βιομηχανικών και 
επαγγελματικών καταναλωτών. 

Το σημαντικότερο ρόλο σε αυτό 
έχει παίξει η μείωση του Φόρου Ει¬ 
δικής Κατανάλωσης στο πετρέ¬ 
λαιο θέρμανσης καθώς και η επι¬ 
κείμενη μείωση του ΦΠΑ στα τι¬ 
μολόγια της ΔΕΗ που έχουν κα¬ 
ταστήσει το φυσικό αέριο ιδιαίτε¬ 
ρα ακριβό καύσιμο σε σχέση με τα 
άλλα χρησιμοποιούμενα. 

Η πιο μεγάλη ληστεία γίνεται 
στη ΔΕΗ όπου αυτή υποχρεώνε¬ 
ται να αγοράζει το φυσικό αέριο 

13.5 δολ./Οο&1, τη στιγμή που η ΔΕ- 
ΠΑ το αγοράζει από την ΟΒδρτοιη 

6.5 δολ./ΟοβΙ. Σε τελική ανάλυση 
βέβαια την τεράστια αυτή διαφο¬ 
ρά την πληρώνει, θέλοντας και μη, 
ο ελληνικός λαός στους λογαρια¬ 
σμός της ΔΕΗ. Εάν η οικιακή κα¬ 
τανάλωση χρησιμοποιούσε αέριο 
για θέρμανση τότε θα προέκυπτε 
μια επιβάρυνση της τάξης του 10%- 
15% για την οικιακή θέρμανση, σε 
μια εποχή που η θέρμανση απορ¬ 
ροφά ένα σημαντικό μέρος του οι¬ 
κογενειακού προϋπολογισμού. 

Όμως, πέρα από τα παραπάνω, 
αυτή τη στιγμή η επένδυση στο φυ¬ 
σικό αέριο που στοίχισε στο ελ¬ 
ληνικό κράτος πάνω από 1,5 δις δο¬ 
λάρια (Βήμα, 29-11-98) βρίσκεται 
στον αέρα και μαζί με αυτή πολ¬ 
λές ελληνικές βιομηχανίες. Η αιτί¬ 
α γιαυτό βρίσκεται στο ότι η Ρω¬ 
σία δεν είναι συνεπής στις υποχρε¬ 
ώσεις που έχει αναλάβει απένα¬ 
ντι στη χώρα μας με αποτέλεσμα 
να έχει δημιουργηθεί μια εκρηκτι¬ 
κή κατάσταση στο ενεργειακό μας 
σύστημα. 

Τα προβλήματα από αυτήν την 
ασυνέπεια είναι τα εξής: 

• Η ρωσική εταιρεία Οβδ- 
οχροτΐ στέλνει σχεδόν σε η¬ 
μερήσια βάση λιγότερες ποσό¬ 
τητες αερίου από αυτές που εί¬ 
ναι υποχρεωμένη βάση της 
σύμβασης να παραδίδει (παρα- 
λαμβάνονται 3,8 εκ. κυβικά 
μέτρα την ημέρα, έναντι 4,5 εκ. 
κυβικών μέτρων που είναι οι 


ανάγκες των καταναλωτών). 

• Η πίεση του φυσικού αε¬ 
ρίου στο Στρυμονοχώρι (σημείο 
εισόδου του αερίου στη χώρα 
μας) πέφτει δραματικά (κάτω 
από το επίπεδο των 38 ϋβτδ). 
Αυτό είναι πολύ σοβαρό διότι 
για να μπορέσει να φτάσει π.χ 
στη βιομηχανία Φωσφορικών 
Λιπασμάτων με την αναγκαία 
πίεση των 42,5 63 γ§ πρέπει στο 
Στρυμονοχώρι να έχει πίεση 50 
ϋβΓδ. Η πίεση όμως έχει σχέση 
και με την κατανάλωση. Όσο 
ανεβαίνει η κατανάλωση η πί¬ 
εση πέφτει. Έτσι όλο το δίκτυο 
της ΔΕΗ είναι αυτή τη στιγμή 
στο “νήμα”. Αν τεθεί για πα¬ 
ράδειγμα σε λειτουργία ο 
σταθμός του μεγάλου Λαυρίου 
της ΔΕΗ, το δίκτυο του φυσι¬ 
κού αερίου πρακτικά δεν θα υ¬ 
πάρχει, αφού ο σταθμός θα α¬ 
πορροφήσει όσο φυσικό αέριο 
υπάρχει στον αγωγό. Δηλαδή 
αυτή τη στιγμή το δίκτυο της 
ΔΕΠΑ λειτουργεί επειδή η 
ΔΕΗ έχει πρόβλημα με τη λει¬ 
τουργία μιας καμινάδας στο 
Μεγάλο Λαύριο. 

• Από την αρχή των παρα¬ 
λαβών του φυσικού αερίου η 
ρωσική εταιρεία Οβδεχροτί δεν 
εκπληρώνει σταθερά τις υπο¬ 
χρεώσεις της σχετικά με την 
υγρασία που περιέχεται στο α¬ 
έριο, πράγμα που έχει να κά¬ 
νει με την ποιότητά του σαν 
καύσιμου, και αυτό είναι ένα 
σημαντικό σημείο στις συμφω- 
νημένες προδιαγραφές. 

Γιατί η Ρωσία δεν μπορεί να στεί¬ 
λει τις ποσότητες που έχει συμφω¬ 
νήσει; 

Όπως λεει ο Σ. Παπαφιλίππου, 
διευθύνων σύμβουλος της ΔΕΠΑ: 
“διότι απλούστατα το δίκτυο φυ¬ 
σικού αερίου από τη Σιβηρία ως τα 
ελληνοβουλγαρικά σύνορα είναι α¬ 
παρχαιωμένο και δεν πρόκειται σε 
χρονικό ορίζοντα μικρότερο των 18 
μηνών να εκσυγχρονιστεί”.(Βήμα, 
29-11). 

Παρόλα αυτά η αστική τάξη ω¬ 
θούμενη από τον πράκτορα Παπαν¬ 
δρέου χωρίς να κάνει την παραμι¬ 
κρή έρευνα και να απαιτήσει τις 
στοιχειώδεις προϋποθέσεις για μια 
τέτοια κολοσσιαία κίνηση προχώ¬ 
ρησε στην υπογραφή της σύμβασης 
για την προμήθεια και όχι μόνον 
αυτό αλλά χωρίς καν να έχει την 
αναγκαία κατανάλωση υπόγραψε 
ελάχιστα όρια απορρόφησης που 
τουλάχιστον στην αρχή δεν μπο¬ 
ρούσε να καλύψει. Αυτό είχε σαν 
αποτέλεσμα σαν “πρόστιμο” να δο¬ 
θούν στους Ρώσους και η κατα¬ 
σκευή των υδροηλεκτρικών σταθ¬ 
μών του Πευκόφυτου και των Συ¬ 
κιών. 

Εξ αιτίας της αδυναμίας της Ρω¬ 
σίας να ανταποκριθεί στη ζήτηση 
θα δημιουργηθεί ένα ετήσιο έλλειμ¬ 
μα 500 εκ. κυβικών μέτρων αερίου. 
Αν αυτό αντικατασταθεί από ντί- 
ζελ δημιουργείται μια διαφορά της 
τάξης των 40 δις δραχμών που θα 
πληριϋσουν βεβαίως οι καταναλω¬ 
τές. 

Η επίδραση των παραπάνω προ¬ 
βλημάτων αλλά και γενικότερα α¬ 
πό τη χρήση του ρώσικου φυσικού 


μασίας για την επιχείρησή μας, η 
οποία χρησιμοποιεί το φυσικό αέ¬ 
ριο για να παράγει αμμωνία. Η λει¬ 
τουργία της μονάδας απαιτεί ετη- 
σίως 150 νορμάλ κυβικά μέτρα, τα 
οποία προμηθευόμαστε αυτή τη 
στιγμή με χαμηλή πίεση. Αυτό μας 
έχει οδηγήσει στην απόφαση να 
μειώσουμε την παραγωγή μας κα¬ 
τά 5% ημερησίως. Όπως καταλα¬ 
βαίνετε, η παρούσα κατάσταση μας 
δημιουργεί ανασφάλεια, κάτι που 
ενισχύεται από το γεγονός ότι δεν 
έχουμε άλλη πηγή ενέργειας πέραν 
του ρωσικού φυσικού αερίου 
...Στηνπερίπτωση που σταματήσει 
η παροχή φυσικού αερίου, αυτό θα 
οδηγήσει στη διακοπή λειτουργί¬ 
ας της μονάδας και άρα θα προ- 
σφύγουμε στην αντικατάσταση της 
παραγόμενης αμμωνίας με εισαγω¬ 
γές” (Βήμα, 29-11). Αξίζει να ση¬ 
μειώσουμε ότι η ΒΦΛ έχει επενδύ¬ 
σει κεφάλαια ύψους 750 εκ. δρχ για 
την παραγωγή αμμωνίας από φυ¬ 
σικό αέριο. Ανάλογα και η ΕΚΟ, 
όπως λεει το στέλεχος της Δ. Μα- 
ντές: “για να μπορέσουμε να χρη¬ 
σιμοποιήσουμε το φυσικό αέριο ως 
πρώτη ύλη επενδύθηκαν από τη μη¬ 
τρική εταιρεία Ελληνικά Πετρέ¬ 
λαια κεφάλαια ύψους 500 εκ. δρχ.” 
(στο ίδιο). Αντίστοιχα και η Ελ¬ 
ληνική Εταιρεία Ζάχαρης καθώς 
και οι επιχειρήσεις του ομίλου Βιο- 
χάλκο που έχουν επενδύσει συνο¬ 
λικά κεφάλαια ύψους 250 εκ. δρχ 
ώστε να μπορέσουν εκτός από κα¬ 
νονικό αέριο να καίνε και φυσικό 
αέριο. 

Όλα αυτά κάνουν ακόμη πιο ε¬ 
πιτακτική την ανάγκη να προχω¬ 
ρήσουν τα έργα στη Ρεβυθούσα για 
τις εγκαταστάσεις αποθήκευσης 
του φυσικού αερίου από την Αλ¬ 
γερία καθώς και η άμεση έναρξη 
της κατασκευής του υποθαλάσσιου 
αγωγού για την προμήθεια αερίου 
από την Ιταλία. Όπως λεει και ο 
Σ. Παπαφιλίππου “τα σημερινά 
προβλήματα και η πραγματικά ε¬ 
κρηκτική κατάσταση που έχει δη- 
μιουργηθεί στο δίκτυο επιβεβαιώ¬ 
νουν την ορθότητα της απόφασής 
μας να συνδεθούμε με τα διευρω- 
παϊκά συστήματα φυσικού αερίου 
μέσω υποθαλάσσιου αγωγού από 
την Ιταλία.... Για να μπορέσουμε 
να επιτύχουμε την ένταξή της χώ¬ 
ρας μας στα ευρύτερα στρατηγικά 
σχέδια των μεγάλων πολυεθνικών 
επιχειρήσεων, θα πρέπει να χτίσου¬ 
με όσο μπορούμε πιο γρήγορα τον 
ελληνοϊταλικό αγωγό... αν μονα¬ 
δική μας πηγή είναι το ρωσικό φυ¬ 
σικό αέριο όχι μόνον δεν θα έχου¬ 
με να παίξουμε κανένανρόλο στην 
περιοχή, αλλά θα είμαστε εξαρτη¬ 
μένοι ενεργειακά και βεβαίως δεν 
θα έχουμε καμία ασφάλεια τροφο¬ 
δοσίας, όπως βλέπετε ότι συμβαί¬ 
νει σήμερα” (Βήμα,29-11). 

Η αστική τάξη μέσα από την πεί¬ 
ρα της θα καταλαβαίνει όλο και 
πιο πολύ τι σημαίνει η εξάρτηση 
από τη Ρωσία και θα αντιστέκεται 
όλο και περισσότερο. 

ΟΙ ΠΡΑΚΤΟΡΕΣ ΥΠΕΡΑΣΠΙ¬ 
ΖΟΥΝ ΤΟ ΑΦΕΝΤΙΚΟ ΤΟΥΣ 

Στον αντίποδα των παραπάνω 
δηλώσεων βρίσκεται το ψευτοΚ- 
ΚΕ, ο σκληρός πυρήνας του ρώσι¬ 
κου σοσιαλιμπεριαλισμού στη χώ¬ 


ρα μας. Γράφει ο Ριζοσπάστης στις 
26-11, μετά τις δηλώσεις της Β. Πα¬ 
πανδρέου σχετικά με το πρόβλημα: 

“το όλο πρόβλημα όπως το εμ¬ 
φάνισε η υπουργός, σχετίζεται 
με το γεγονός ότι οι Ρώσοι δεν 
είναι σε θέση να μας παραδώ¬ 
σουν τις απαιτούμενες ποσό¬ 
τητες φυσικού αερίου... πρόκει¬ 
ται για ένα πρόβλημα που στο 
βαθμό που υπάρχει, σε καμιά πε¬ 
ρίπτωση δεν έχει τις διαστάσεις 
που επιχείρησε να του δώσει η 
Β. Παπανδρέου...τα προβλήμα¬ 
τα της ΑΕΗ είναι περισσότερο 
δυνητικά και όχι υπαρκτά αφού, 
όπως είπε ο διευθύνων σύμβου¬ 
λος της ΑΕΠΑ, τόσο το Λαύριο 
όσο και το Κερατσίνι αυτή τη 
στιγμή αδυνατούν να μπουν σε 
λειτουργία λόγω τεχνικών προ¬ 
βλημάτων (σ.σ.!!!)...δεν ανταπο- 
κρίνεται στην πραγματικότητα 
η εντύπωση που προσπάθησε να 
καλλιεργήσει η υπουργός, ότι 
δηλαδή η Ρωσία και η “Γκαζ 
Προμ” δεν είναι σε θέση να ε¬ 
ξασφαλίσουν τις ανάγκες της 
χώρας σε φυσικό αέριο, όταν εί¬ 
ναι γνωστό ότι το 40% της ευ¬ 
ρωπαϊκής αγοράς φυσικού αερί¬ 
ου καλύπτεται χρόνια τώρα από 
τη Ρωσία χωρίς να προκόψουν 
ποτέ προβλήματα αυτού του με¬ 
γέθους (σ.σ. τι ωραία απολογία 
του πράκτορα για λογαριασμό 
του αφεντικού του)... φαίνεται 


ότι στόχος της υπουργού, είναι 
από τη μια η υποβάθμιση των ευ¬ 
θυνών που αναλογούν στην ίδια 
και στους προκατόχους της-για 
τις επιλογές και την εγκλημα¬ 
τική ανάπτυξη του έργου του φυ¬ 
σικού αερίου- και από την άλ¬ 
λη, να ανοίξει το δρόμο για την 
εξυπηρέτηση των δυτικοευρω¬ 
παϊκών συμφερόντων στην ελ¬ 
ληνική αγορά και στην ευρύτε¬ 
ρη αγορά των Βαλκανίων. Σε αυ¬ 
τό η Β. Παπανδρέου έχει ήδη ζη¬ 
τήσει από τους Ρώσους αποζη¬ 
μιώσεις για μη τήρηση συμβατι¬ 
κών υποχρεώσεων”. 

Όπως φαίνεται το κόστος από την 
προμήθεια του φυσικού αερίου από 
τη Ρωσία είναι τεράστιο για την Ελ¬ 
λάδα και αυτό είναι το αποτέλεσμα 
της επιλογής της αστικής τάξης αν 
και παρόλα αυτά ένα τμήμα της α¬ 
ντιστέκεται. 

Ενεργειακή εξάρτηση από τη Ρω¬ 
σία μέσω του φυσικού αερίου, υπε- 
ρεξοπλισμοί κόστους 4 τρις που δεν 
χρειάζονται, όπλα που αγοράζουμε 
από τη Ρωσία, βιομηχανικό σαμπο- 
τάζ από τις φιλορώσικες πολιτικές 
δυνάμεις μέσα στην κυβέρνηση ή 
στα πολιτικά κόμματα. 

Αυτά είναι τα νέα δεινά που συ- 
σωρρεύονται πάνω στον ελληνικό 
λαό. 

Είναι χρέος κάθε προοδευτικού 
ανθρώπου να αντιταχθεί σε αυτά για 
να δει προκοπή ο λαός μας. 


ΝΑΖΙΣΤΙΚΗ ΠΡΟΚΛΗΣΗ 
ΣΤΑ ΓΙΑΝΝΙΤΣΑ 

Η δράση των ναζιστών δεν περιορίζεται μονάχα στα μεγάλα αστικά 
κέντρα, μα εξαπλώνεται και στην επαρχία. Τελευταίο κρούσμα, η προκλητι¬ 
κή ενέργεια στα Γιαννιτσά, όπου έχουν και πυρήνα. Στην εκδήλωση του 
1 ου Λυκείου για την επέτειο του Πολυτεχνείου, μέλη της Χρυσής Αυγής, 
ανάμεσα τους και μαθητές, απαίτησαν να διαβαστεί ένα κείμενο που έφε¬ 
ρε την υπογραφή της οργάνωσης. Το κείμενο χαρακτήριζε τη λαϊκή εξέ¬ 
γερση του Πολυτεχνείου ως “απάτη” και “ζωοπανήγυρη”, και παρουσία¬ 
ζε τους εξεγερμένους φοιτητές να πετούν στους περαστικούς πορτοκάλια 
και ξυράφια (Ε, 20-11). Πέντε μήνες μετά τη δολοφονική επίθεση στον 
Κουσουρή, οι ναζιστές συνεχίζουν τις προκλήσεις και το άπλωμά τους σ’ 
όλη την Ελλάδα, πατώντας πάνω στην ανοχή ολάκερου του πολιτικού 
κόσμου, ανοχή που εκδηλώνεται με τη νομιμότητα και την ατιμωρησία 
τους. 

Στην προκειμένη περίπτωση έγινε μάλιστα ακόμα ένα μεγαλύτερο βήμα: 
Στα Γιαννιστά άρχισαν οι τιμωρίες των δημοκρατών που αντιστέκονται 
στους ναζιστές. Εδώ, ο λυκειάρχης του 1ου Λυκείου μετά από το επεισό¬ 
διο που προκάλεσε η “Χρ. Αυγή” απέβαλε από το σχολείο τον Χρυσαυγί- 
τη αλλά απέβαλε και τον μαθητή που τον εμπόδισε να διαβάσει το 
σιχαμερό του κείμενο!!! 

Αυτός ο Λυκειάρχης πρέπει να μπει στην ιστορία του ελληνικού φα¬ 
σισμού. 


Νίκη ενάντια στη "Χρ. Αυγή" 


Μια μεγάλη δημοκρατική νίκη πέτυχε η Αντιναζιστική Πρωτοβου¬ 
λία. 

Την Κυριακή 22 του Νοέμβρη, το Φόρουμ των Κοινωνικών Οργανώ¬ 
σεων και Νεολαιών για τα Ανθρώπινα Δικαιώματα, μέσα σε ενθου¬ 
σιασμό και σχεδόν ομόφωνα (με μία μόνο ψήφο κατά), υιοθέτησε ψή¬ 
φισμα της Αντιναζιστικής που απαιτούσε να τεθεί εκτός νόμου η Χρυσή 
Αυγή. 

Το Φόρουμ αποτελείται από όλες σχεδόν τις γνωστές οργανώσεις 
που παλεύουν για τα δημοκρατικά δικαιώματα των μειονοτήτων, και 
ενάντια στον ρατσισμό. Γι’ αυτή τη σημαντική απόφαση θα έχουμε 
αναλυτικό άρθρο στο επόμενο φύλλο της Νέας Ανατολής. 




Σελίδα 10 


ΝΕΑ ΑΝΑΤΟΛΗ 


ΠΑΡΑΣΚΕΥΗ 4 ΔΕΚΕΜΒΡΗ 1998 


Ενάντια στην 


προβοκάτσια Λαλιώτη με την 


Ολυμπιάδα 


ΝΕΑ ΕΞΟΡΜΗΣΗ ΓΙΑ ΤΗ 
ΣΩΤΗΡΙΑ ΤΩΝ ΛΙΠΑΣΜΑΤΩΝ 


Σ ε μια νέα φάση μπήκε η 
πάλη για τη σωτηρία 
του εργοστασίου των Λιπα¬ 
σμάτων στη Λραπετσώνα. 

Η φάση αυτή καθορίζεται α¬ 
πό το γεγονός ότι οι δυνάμεις 
της ΠΑΣΚΕ που το προηγού¬ 
μενο διάστημα πάλεψαν μαζί 
με την ΟΑΚΚΕ, μέσα από την 
Επιτροπή για τη Σωτηρία του 
εργοστάσιου, σήμερα προδί- 
νουν τις θέσεις που είχαν υ¬ 
ποστηρίξει και για τις οποίες 
γραπτά είχαν δεσμευτεί και 
υποχωρούν συμβιβασμένοι με 
τη γραμμή της διάλυσης της 
βιομηχανίας του Πειραιά, τη 
γραμμή του σοσιαλφασίστα 
Λαλιώτη που ανέλαβε να δια¬ 
λύσει κάθε μέτωπο ανάπτυξης 
στην πόλη. 

Η Επιτροπή Σωτηρίας, εκτιμώ¬ 
ντας ότι η κυβέρνηση προωθεί το 
κλείσιμο των Λιπασμάτων με τη 
μεταφορά δύο ολυμπιακών στα¬ 
δίων στο εργοστάσιο, πρότεινε 
στο σωματείο των Λιπασμάτων 
ένα κείμενο το οποίο θα υπογρα¬ 
φόταν από την Επιτροπή και το 
Συνδικάτο και το οποίο θα απευ¬ 
θύνονταν στην Διεθνή Ολυμπια¬ 
κή Επιτροπή, με στόχο να μη δε¬ 
χτεί αυτή την αλλαγή από τον 
αρχικό Φάκελο υποψηφιότητας. 

Στη συζήτηση με τον Πρόεδρο 
του Σωματείου, φάνηκε καθαρά 
πως όχι μόνο δεν υπήρχε καμία 
διάθεση από την μεριά του για 
κάτι τέτοιο, αλλά ακόμα πιο πο¬ 
λύ πως η θέση του ήταν υπέρ της 
μετατροπής του εργοστάσιου σε 
γήπεδα, αρκεί να εξασφαλιστούν 
οι θέσεις εργασίας κάπου αλλού. 
Η στάση αυτή του προέδρου εί¬ 


ναι ουσιαστικά ανοιχτή δήλωση 
υποταγής στο σχέδιο του Λα¬ 
λιώτη για κλείσιμο του εργοστά¬ 
σιου και της ευρύτερης βιομηχα¬ 
νικής περιοχής της Δραπετσώ¬ 
νας, ένα ανοιχτό πούλημα των 
προηγούμενων αγώνων και μια α¬ 
πρόκλητη διάσπαση της Επιτρο¬ 
πής. 

Η ΟΑΚΚΕ δεν μπορούσε ποτέ 
να υποταχτεί σε αυτό, να πάρει 


δηλαδή και αυτή την ευθύνη για 
το κλείσιμο του εργοστάσιου. Πα¬ 
ρά τους δυσμενείς συσχετισμούς 
που δημιουργεί η εξέλιξη αυτή 
στην πάλη για τη σωτηρία των 
Λιπασμάτων, η ΟΑΚΚΕ δεν θα 
εγκαταλείψει τη μάχη. Θα στη¬ 
ριχτούμε στην αποφασιστικότη¬ 
τα, στη δύναμη και στην θέληση 
των εργατών να κρατήσουν το ερ¬ 
γοστάσιο. Αυτή τη δύναμη που 


πάντα υποτιμούν οι διάφοροι α¬ 
ντιδραστικοί και συμβιβασμένοι. 

Η ΟΑΚΚΕ σε αυτή τη φάση θα 
προτείνει στους εργάτες να υπο¬ 
γράψουν οι ίδιοι το κείμενο που 
θα στείλουμε στην Ολυμπιακή Ε¬ 
πιτροπή σαν ένα πρώτο μέτρο για 
την άμυνα του εργοστάσιου. 

Μέσα από αυτές τις στήλες α¬ 
πευθύνουμε αγωνιστικό κάλεσμα 
σε όλους τους εργάτες των Λι¬ 


πασμάτων, σε όλους τους συνδι¬ 
καλιστές και στα μέλη του Δ.Σ 
του Σωματείου που θέλουν το 
κράτημα του εργοστάσιου και την 
ανάπτυξη της βιομηχανίας να υ¬ 
πογράψουν το κείμενο, να στη¬ 
ρίξουν οι ίδιοι το μάζεμα των υ¬ 
πογραφών. 

Δημοσιεύουμε παρακάτω το 
κείμενο το οποίο ζητάμε να υπο¬ 
γράψουν οι εργάτες. 


«ΠΡΟΣ ΤΗΝ ΟΛΥΜΠΙΑΚΗ ΕΠΙΤΡΟΠΗ 

Κοινοποίηση: Ελληνική Επιτροπή, Ημερήσιο και Περιοδικό Τύπο. 

Αξιότιμοι Κύριοι 

Με αυτή μας την επιστολή, θέλουμε να σας ενημερώσουμε για τις 
τραγικές συνέπειες που έχουν οι αλλαγές από τον αρχικό φάκελο 
υποψηφιότητας, σε ότι αφορά την χωροθέτηση των εγκαταστάσεων 
στο εργοστάσιο παραγωγής λιπασμάτων στη Δραπετσώνα. Κατ' αρ¬ 
χήν τα στάδια αυτά (χάντμπολ-τζούντο) προβλέπονταν στο Φαληρι- 
κό Δέλτα, στη συνέχεια έγινε η πρώτη αλλαγή για τις εγκαταστά¬ 
σεις στον Ασπρόπυργο και μετέπειτα, με νέα αλλαγή χωροθετούνται 
πλέον στο εργοστάσιο των Λιπασμάτων. 

θέλουμε λοιπόν να σας ενημερώσουμε πώς αυτές οι αλλαγές αν 
εγκριθούν, θα σημάνουν ένα τεράστιο κτύπημα για την βιομηχανία 
ευρύτερα του Πειραιά και μια μεγάλη άνοδο της ανεργίας. Γιατί σε 
αυτή την περιοχή, βρίσκεται μια βιομηχανική ζώνη σε πλήρη λει¬ 
τουργία. Η ζώνη αυτή περιλαμβάνει: Το εργοστάσιο παραγωγής 
Λιπασμάτων το οποίο μάλιστα είναι το μοναδικό στη Κεντρική και 
Νότιο Ελλάδα. Η μετατροπή του σε αθλητικές εγκαταστάσεις θα 
σημάνει το κλείσιμο του με καταστροφικές συνέπειες στην Αγροτι¬ 
κή Οικονομία της χώρας αλλά και στο μέλλον των 400 εργαζόμε¬ 
νων. Δίπλα σε αυτό το εργοστάσιο υπάρχουν μια σειρά από εγκατα¬ 
στάσεις πετρελαιοειδών, οι εγκαταστάσεις συσκευασίας και μετα- 
φόρτωσης τσιμέντου της βιομηχανίας Ηρακλής, η Ναυπηγική Βάση 
επισκευής πλοίων, το Εργοστάσιο παραγωγής ρεύματος της ΔΕΗ 
και οι Μύλοι Αγίου Γεωργίου. Αυτή η βιομηχανική ζώνη της Δρα¬ 
πετσώνας βρίσκεται σε πλήρη λειτουργία και απασχολεί χιλιάδες 
εργαζόμενους. Η μεταφορά των Ολυμπιακών εγκαταστάσεων στη πε¬ 
ριοχή των Λιπασμάτων θα έφερνε μια συνολική ζημιά στη λειτουργί¬ 


α της και μάλιστα σε μια περίοδο μεγάλης αποβιομηχάνισης και α¬ 
νεργίας για τον Πειραιά και συνολικότερα για όλη την Ελλάδα. Χα¬ 
ρακτηριστικά σας αναφέρουμε ότι το ποσοστό της ανεργίας σήμερα 
στον Πειραιά ξεπερνά το 25 % του ενεργού πληθυσμού. 

Κύριοι, 

θέλουμε η χώρα μας να φέρει σε πέρας το μεγάλο έργο της τέλεσης 
των Ολυμπιακών Αγώνων του 2004. Είμαστε επίσης της άποψης πως 
τα έργα για αυτήν την Ολυμπιάδα, πρέπει να στοχεύουν συνολικότε¬ 
ρα στην ανάπτυξη και ειδικότερα στην ανάπτυξη των υποβαθμισμέ¬ 
νων περιοχών του Λεκανοπεδίου. Όμως η κύρια αιτία που έφερε την 
υποβάθμιση, ιδιαίτερα στην περιοχή του Πειραιά, είναι η αποβιομη¬ 
χάνιση και η ανεργία. Γι' αυτό δεν μπορούμε να δεχτούμε στο όνομα 
της «αναβάθμισης των υποβαθμισμένων περιοχών», να υφίστανται 
αυτές ακόμα μεγαλύτερη αποβιομηχάνιση και ανεργία. Δηλαδή ακό¬ 
μα μεγαλύτερη υποβάθμιση. Δεν μπορούμε δηλαδή να δεχτούμε οι 
αλλαγές απ’ τον αρχικό φάκελο υποψηφιότητας να στοχεύουν στο 
κλείσιμο εργοστασίων και στο πέταγμα των εργατών στο δρόμο. 

Σας δηλώνουμε πως είμαστε υποχρεωμένοι να αντιδράσουμε με κά¬ 
θε τρόπο σε αυτή την αλλαγή, υπερασπιζόμενοι την ανάπτυξη και τη 
βιομηχανία της χώρας μας, τη δουλειά μας, το ψωμί μας, το μέλλον 
των οικογενειών μας. Ελπίζουμε στην κατανόηση του αιτήματος μας 
και στη μη έγκριση απ’ τη μεριά σας αυτής της αλλαγής. Είμαστε 
διατεθειμένοι να σας δώσουμε κάθε παραπέρα διευκρίνηση ακόμα 
και σε προσωπική συνάντηση μαζί σας. Σας επισυνάπτουμε κείμενο 
υπογραφών των εργαζομένων στο εργοστάσιο των Λιπασμάτων κα¬ 
θώς και κείμενο υπογραφών κατοίκων της Δραπετσιύνας που θεω¬ 
ρούν αναγκαία την ύπαρξη των Λιπασμάτων για την ανάπτυξη της 
πόλης τους». 


ΚΙΝΗΜΑ ΓΙΑ ΤΗΝ ΠΑΙΔΕΙΑ 
ΚΑΙ ΟΧΙ ΓΙΑ ΤΗ ΓΡΑΦΕΙΟΚΡΑΤΙΑ 


συνέχεια από τη σελ. 4 

υποτάσσεται στο Πανεπιστήμιο, επειδή υποβιβάζει 
την τεχνική παιδεία και επειδή είναι σοβινιστικό. 
Συνθήματα: “Όχι το πανεπιστήμιο μέσα στο Λύκειο” 
“Όχι Αρχαία, Ιστορία και θρησκευτικά για το 
Πολυτεχνείο”, “Όχι στην προγονοπληξία, το 
βυζαντινισμό και τη Μ. Ιδέα”. 

Υποστήριξη της κατάργησης της επετηρίδας, 
υποστήριξη του ελέγχου των καθηγητών και των 
εξετάσεων με τεστ σε βάρος του παπαγαλισμού. 
Συνθήματα: “Να βαθμολογούνται και οι καθηγητές”, 
“Όχι στον παπαγαλισμό”. 

Καταγγελία σαν αντιδραστικών των 
“κινημάτων” κατά των ΠΣΕ και των ΙΕΚ. 

Υπεράσπιση της δημοκρατικής πορείας της 
χώρας μέσα σε μια δημοκρατική ενωμένη Ευρώπη. 


Ένα τέτοιο κίνημα Παιδείας πρέπει να προχωρήσει 
μόνο άν προηγούμενα εξασφαλίσει την αυτονομία του 
απέναντι στο ψευτοΚΚΕ, την “Κ”ΝΕ και την 
εξωκοινοβουλευτική ουρά τους και αρνηθεί την 
ολέθρια γραμμή τους. 

Αν, παρ’ όλα αυτά, τα σχολεία ακολουθήσουν αυτές 
τις δυνάμεις, οι δημοκρατικοί μαθητές μέσα σ’ αυτά 
πρέπει διαρκώς να ζυμώνουν τα σωστά συνθήματα, 
να αποκαλύπτουν τα σκοτεινά σχέδια και τα 
πραξικοπήματα των ηγετικών παρατάξεων και να 
εξασφαλίζουν παντού τα δικά τους προοδευτικά 
συνθήματα. Να μην υποστηρίξουν άμαζες καταλήψεις, 
που τις κάνουν πραξικοπηματικές μειοψηφίες, και να 
μη συμμετέχουν σε καπελωμένες, αντιδραστικές 
πορείες. 

Μόνο μαζικοί αγώνες με δημοκρατικές διαδικασίες 
μπορούν να οδηγήσουν σε αληθινή πρόοδο το μαθητικό 
κίνημα και όλη τη χώρα, και όχι τα καπέλα των 


σκοτεινών συντονιστικών, που μπορεί να το 
οδηγήσουν στη φασιστική αντίδραση. Εκείνο που 
χρειάζεται σήμερα είναι ένα σχολείο που να συνδυάζει 
τη θεωρία με την τεχνική και με την παραγωγή που 
τόσο χτυπιέται στη χώρα μας, ένα σχολειό 
δημοκρατικό που να μην έχει τα στενά 
γραφειοκρατικά όρια της διδακτέας ύλης και των 
διδαχτικών μεθόδων που επιβάλλονται από ένα 
υπουργείο δεσμοφύλακα, ένα σχολειό που θα βγάζει 
ανθρώπους με τις σφαιρικές απαραίτητες πολύπλευρες 
γνώσεις της εποχής, ένα σχολειό που δε θα 
παραφορτώνει τους μαθητές με δουλειά και που δε 
θα τους στερεί τη φυσική ζωή, τον έρωτα και τη 
διασκέδαση, ένα σχολειό που δε θα σπρώχνει τους 
μαθητές στον ανταγωνισμό και τους γονείς να γίνουν 
φιλόδοξοι δήμιοι των παιδιών τους. 

Αθήνα, 1-12-1998» 

ΝΕΑ ΑΝΑΤΟΛΗ 


Σελίδα 11 


ΤΑ ΕΓΚΛΗΜΑΤΑ ΓΕΝΟΚΤΟΝΙΑΣ: Τον 
βουλγαρικού στρατού στο Αοξάτο και του ελληνικού 
στρατού στο Κιλκίς το 1913 (σύμφωνα με στοιχεία 
της Οατηβξΐε Καρροτί) του Γ. Νακρατζά 


Δημοσιεύουμε παρακάτω ένα άρθρο που μας έστειλε ο αντιεθνικιστής συγγραφέας Γ. Νακρατζάς στη Νέα 
Ανατολή. Αυτό πρωτοδημοσιεύτηκε στο περιοδικό “Δεκαπενθήμερος Πολίτης” στο φύλλο του της 25 Σε¬ 
πτέμβρη 1998. 

Το άρθρο αυτό στηρίζεται σε στοιχεία που περιλαμβάνονται στην πολύ έγκυρη έκθεση του αμερικάνικου 
Ιδρύματος Οαπιβ§ίβ του 1914. Εκείνη την εποχή η αμερικάνικη αστική τάξη, αν και είχε μπει στην ιμπεριαλι¬ 
στική της περίοδο διατηρούσε ακόμα νωπές τις παραδόσεις του αμερικάνικου δημοκρατισμού της προηγού¬ 
μενης περιόδου. Αυτό το γεγονός σε συνδυασμό με την μακρινή σχέση του αμερικάνικου ιμπεριαλισμού με το 
βαλκανικό μακελειό στο οποίο είχαν εμπλακεί οι ευρωπαϊκοί ιμπεριαλισμοί στη διάρκεια του Α' Παγκό¬ 
σμιου πόλεμου, δίνει στις εκθέσεις Οαπιβ§ίβ της εποχής μια ξεχωριστή αξιοπιστία. 

Η εποχή των γεγονότων στα οποία αναφέρεται το άρθρο είναι η εποχή του Β' βαλκανικού πολέμου ο οποίος 
είχε έναν πέρα για πέρα αντιδραστικό χαρακτήρα. Ενώ δηλαδή ο Α' βαλκανικός πόλεμος σήμαινε την οριστι¬ 
κή νίκη των βαλκανικών εθνικισμών πάνω στο βαλκανικό τμήμα του φεουδαρχικού οθωμανικού κράτους, 
και την αρχή του τέλους του τελευταίου, ο Β' βαλκανικός πόλεμος σήμαινε ουσιαστικά την βάναυση κυριαρ¬ 
χία αυτών των εθνικισμών πάνω στο μακεδονικό πληθυσμό μέσα από την άγρια μεταξύ τους διαμάχη. Βέβαια 
ο β' βαλκανικός πόλεμος δεν έπεσε από τον ουρανό. 

Ήδη ο α' βαλκανικός πόλεμος του 1912-1913 περιελάμβανε μέσα του τον β' σαν δευτερεύουσα πλευρά. Η 
απελευθέρωση των Βαλκανίων από το φεουδαρχικό οθωμανικό κράτος δεν έγινε από δημοκρατικές αστικές 
τάξεις, αλλά από τρεις μοναρχίες, την ελληνική, τη σέρβική και την βουλγάρικη. Η αμοιβαία εθνο-εκκαθάρι- 
ση πληθυσμών και βασικά η ελληνική βία ενάντια στο νεαρό μακεδονικό έθνος ήταν στη φύση της αστικο- 
τσιφλικάδικης αντίδρασης που κυριαρχούσε και στις τρεις χώρες. Και αυτή η βία εκδηλώθηκε και στον α' και 
στον β' βαλκανικό πόλεμο. 

Εν πάσει περιπτώσει αυτό που έχει εδώ σημασία δεν είναι αυτό καθ’ εαυτό το γεγονός της εξόντωσης 
πληθυσμών με στόχο την ομογενοποίηση. Κανένα σύγχρονο εθνικό κράτος δεν είναι ολότελα απαλλαγμένο 
από αυτό το έγκλημα σε κάποια φάση της δημιουργίας του, είτε πριν, είτε μετά την αστική του επανάσταση. 
Αν και το νεο-ελληνικό κράτος είναι βαλκανικός πρωταθλητής στην εθνοεκκαθάριση, εκείνο που έχει σημα¬ 
σία είναι ότι το σημερινό ελληνικό κράτος, σύσσωμη η αστική τάξη και σύσσωμη σχεδόν η διανόηση του 
κρύβει αυτό το έγκλημα και μάλιστα το εξωραΐζει μιλώντας για αιώνια ομοιογένεια ή πολιτιστική αφομοιω¬ 
τική ικανότητα του ελληνισμού. Το τρομερό είναι ότι κοντά ενενήντα χρόνια μετά από τα γεγονότα που 
περιγράφονται παρακάτω, η νεολαία μας και ολόκληρο το έθνος δηλητηριάζεται και μπολιάζεται με το 
εγκληματικό όπιο του διαρκώς απειλούμενου, αιώνιου, ανώτερου και ομοιογενούς λαού. Τώρα μάλιστα τα 
πράγματα είναι χειρότερα από κάθε άλλη φορά στο επίπεδο της μαζικής πολιτικής κουλτούρας. Ενώ δηλαδή 
ένα μικρό τμήμα της δημοκρατικής διανόησης, ανακαλύπτει την ιστορία και γίνεται πιο μαχητικό, σχολεία, 
κανάλια, τραγούδια και βιβλιοπωλεία γονιμοποιούν καθημερινά τη μήτρα του ναζισμού. 

Πίσω από τη βιτρίνα του ευρωπαϊκού δημοκρατισμού το τέρας ήδη ξεπροβάλει για όσους μπορούν να δουν. 

Η δημοκρατική διανόηση πρέπει να βιαστεί. Η πένα της πρέπει να γίνει πιο δραστήρια και τα μέσα της πιο 
πλ.ούσιπ.. 


Στη χώρα μας κάθε χρόνο γιορ¬ 
τάζεται με μεγαλοπρέπεια η νί¬ 
κη του ελληνικού στρατού το 
1913 στο Κιλκίς και η απελευθέ¬ 
ρωση της περιοχής αυτής της 
Μακεδονίας από τους Τούρκους. 
Με την ίδια επισημότητα στιγ¬ 
ματίζεται κάθε χρόνο το έγκλη¬ 
μα γενοκτονίας που διέπραξε το 
1913 ο βουλγαρικός στρατός στο 
Αοξάτο της Δράμας. 

Στο πλαίσιο αυτών των επε¬ 
τείων ουδέποτε έγινε ούτε καν 
νύξη για τη συμπεριφορά του ελ¬ 
ληνικού στρατού απέναντι στους 
σλαβόφωνους Μακεδόνες του 
Κιλκίς, οι οποίοι μαζί με τους 
Τούρκους αποτελούσαν σχεδόν 
το σύνολο του πληθυσμού της 
περιοχής. 

Σε μια πρόσφατη εργασία των 
ιστορικών του Μουσείου του 
Μακεδονικού Αγώνα στην Θεσ¬ 
σαλονίκη δημοσιεύεται ένα από¬ 
σπασμα μιας επιστολής του 
Βρετανού αναπληρωτή γενικού 
προξένου στη Θεσσαλονίκη το 
1914. στην οποία αναφέρονται τα 
εξής: “ Ο κάθε βαλκανικός λα¬ 
ός. εντός της επικράτειας του, 
διώκει τους οπαδούς των γειτό¬ 
νων του και προσπαθεί να πετύ- 
χει τη δικαίωσή του ενώπιον του 
κόσμου, επιδιώκει τη συμπάθεια 
της Ευρώπης για τον ίδιο και την 
καταδίκη των γειτόνων του, α¬ 
πό τους Ευρωπαίους εφιστώντας 
την προσοχή του στις πράξεις 
των γειτόνων του αποκρύπτο- 
ντας τις δικές του”. 

Η λέξη αυτοκριτική είναι σχε¬ 
δόν άγνωστη στο ελληνικό λε¬ 
ξιλόγιο. όμως μια ειλικρινής αυ¬ 
τοκριτική των επίσημων ιστορι¬ 
κών μας. σε σχέση με την πρό¬ 
σφατη εθνική ιστορία, συνοδευό- 
μενη από μια εκδήλωση συγγνώ¬ 
μης της ελληνικής κυβέρνησης, 
εκεί που χρειάζεται, θα βοηθού¬ 
σε το λαό μας στην πορεία για 
ηθική εξιλέωση, ώστε με τον 
τρόπο αυτό να αποφεύγονται στο 
μέλλον τα ίδια σφάλματα. Αντ’ 
αυτού, ακόμα και σήμερα ένα 
τμήμα των επίσημων ιστορικών 
μας καθώς και ένα τμήμα της ι¬ 
θύνουσας πολιτικής τάξης εξα¬ 
κολουθεί να αναφέρεται σε 'Τ'υ- 
φτοσκοπιανούς”, ο Αρχιεπίσκο¬ 
πος Χριστόδουλος ομιλεί παρου¬ 
σία και του Προέδρου της Δη¬ 
μοκρατίας για “βάρβαρους 
Τούρκους” και στα δικαστήρια 
βγαίνουν απαγορευτικές αποφά¬ 
σεις για βιβλία που στο περιε¬ 
χόμενό τους περιλαμβάνουν την 
“υβριστική” για Έλληνες λέξη 
“Βούλγαρος 

Αυτές οι σκέψεις, παρά το γε¬ 
γονός ότι δεν είμαι ιστορικός, με 
οδήγησαν στην προσπάθεια να 
μελετήσω την Οιπιομίυ Καρροτί 
για να διαπιστώσω κατά πόσο 
και εμείς συμπεριφερθήκαμε πο¬ 
λιτισμένα απέναντι σε αυτούς 
που, ενάντια στη θέλησή τους, 


προσαρτήσαμε στο ελληνικό κρά¬ 
τος. 

Όσον αφορά τις περιοχές του 
Αοξάτου και του Κιλκίς η Οαιη- 
6§ίβ Καρροτί μας προσφέρει τις α¬ 
κόλουθες πληροφορίες. 

Το 1913 το Αοξάτο αριθμούσε 
2.700 Έλληνες κατοίκους και 270 
σπίτια, μαζί δε με δύο γειτονικά 
χωριά αποτελούσε τη μοναδική 
ελληνική νησίδα της περιοχής, η 
οποία σχεδόν στο σύνολό της κα- 
τοικείτο από τουρκικό πληθυσμό. 
Οι Βούλγαροι, σύμφωνα και με ε¬ 
πίσημες ελληνικές πληροφορίες, 
κατέσφαξαν 500 άτομα, κάτω από 
συνθήκες απερίγραπτης βαρβαρό¬ 
τητας, καίοντας σχεδόν όλα τα 
κτίρια, διότι μετά την καταστρο¬ 
φή ανέπαφα είχαν απομείνει μόνο 
30 σπίτια. 

Στην Οατηββϊβ Καρροτί αναφέ- 
ρεται χαρακτηριστικά η κατάθε¬ 
ση που πήρε αργότερα η διεθνής 
επιτροπή από τον Ντόμπρεφ, 
Βούλγαρο διοικητή της Δράμας, 
και Σοφρόνιεφ, στρατιωτικό διοι¬ 
κητή του βουλγαρικού σώματος 
που διέπραξε τη σφαγή. Ο Ντό¬ 
μπρεφ αναφέρει στην κατάθεσή 
του ότι “ ο βουλγαρικός στρατός 
στις 8 Ιουλίου διατάχθηκε να ε¬ 
γκαταλείψει την Καβάλα, κατά το 
διάστημα Αε της υποχώρησής του 
έξω από το Αονάτο ένοπλοι Έλ¬ 
ληνες σκότωσαν έναν Βούλγαρο 
ιππέα και τραυμάτισαν έναν δεύ¬ 
τερο. Στις 10 Ιουλίου ένα βουλγα¬ 


ρικό στρατιωτικό σώμα αποτελού¬ 
με νο από 30 στρατιώτες προσπά¬ 
θησε να μπει στο Αοξάτο, για την 
επιβολή της τάξης. Η στρατιωτι¬ 
κή αυτή επέμβαση αποκρούστηκε 
με πυρά από ένοπλους Έλληνες. 
Στις 11 Ιουλίου απεστάλη μια 
βουλγαρική δύναμη αποτελούμε- 
νη από 2 ίλες ιππικού, 2 λόχους 
πεζικού και 4 κανόνια, η οποία πε¬ 
ρικύκλωσε το Αοξάτο με σκοπό 
την επιβολή της τάξης και της ε¬ 
ξασφάλισης της ακίνδυνης υποχώ¬ 
ρησης του βουλγαρικού στρατού. 
Μετά από μερικούς κανονιοβολι¬ 
σμούς 500 ένοπλοι Έλληνες και 
ένα μέρος του άμαχου πληθυσμού 
ετράπη σε φυγή, τους οποίους ό¬ 
μως κατεδίωξε το βουλγάρικο ιπ¬ 
πικό. Το πεζικό αποτελούμενο α¬ 
πό Βούλγαρους στρατιώτες, κυρί¬ 
ως μουσουλμάνους Πομάκους της 
Βουλγαρίας, εισήλθε στο Αοξάτο, 
όπου σκότωσε 300 άτομα και έ¬ 
καψε πολλά σπίτια”. 

Ο Σοφρόνιεφ αναφέρει στην κα¬ 
τάθεσή του ότι "στις 13 Ιουλίου έ¬ 
γινε έξω από το Αοξάτο μάχη με 
ένοπλους Έλληνες, κατά την ο¬ 
ποία σκοτώθηκαν 150 και ίσως300 
ένοπλοι Έλληνες και 14 Βούλγα¬ 
ροι. Στη συνέχεια ο Σοφρόνιεφ α¬ 
ναχώρησε αφήνοντας μέσα στο 
Αοξάτο τους Βούλγαρους Πομά¬ 
κους του πεζικού μαζί με ένοπλους 
ντόπιους Τούρκους, οι οποίοι διέ- 
πραξαν αυτά που διέπραξαν, τα 
οποία ο ίδιος δεν μπορούσε να τα 


κρίνει διότι ήταν απών”. 

Η επιτροπή αμφιβάλλει για την 
αληθοφάνεια της δήλωσης του Σο¬ 
φρόνιεφ, ότι δηλαδή η μάχη και η 
εξόντωση των 300 ένοπλων Ελ¬ 
λήνων έλαβε χώρα έξω από το 
Αοξάτο, διότι δεν είναι πιστευτό 
πώς 300 στρατιώτες ουσιαστικά ά¬ 
τακτοι, ήταν σε θέση να προβά¬ 
λουν τόσο σθεναρά αντίσταση α¬ 
πέναντι σε μια μεγάλη δύναμη 
βουλγαρικού ιππικού και πεζικού, 
εξοπλισμένη με 4 κανόνια. 

Η διεθνής επιτροπή καταλήγει 
στο συμπέρασμα: “Αεν διστάζου¬ 
με να συμπεράνουμε ότι η σφαγή 
του Αοξάτου ήταν τουρκική και 
όχι βουλγαρική”. 

Το ότι ο Σοφρόνιεφ έκανε ψευ¬ 
δή κατάθεση είναι εκτός αμφιβο¬ 
λίας. Η σφαγή των 300 ενόπλων 
έγινε μέσα στο Αοξάτο παρουσία 
του και μετά την αναχώρησή του 
τόσο οι Πομάκοι Βούλγαροι στρα¬ 
τιώτες όσο και οι από τον βουλ¬ 
γάρικο στρατό εξοπλισμένοι ντό¬ 
πιοι Τούρκοι προέβηκαν στις φο¬ 
βερές βαρβαρότητες απέναντι 
στους αφοπλισθέντες Έλληνες α¬ 
ντάρτες και στον άμαχο πληθυσμό 
του Αοξάτου. 

Όσον αφορά το συμπέρασμα της 
επιτροπής ότι τη σφαγή δεν την 
έκαναν οι Βούλγαροι αλλά οι Πο- 
μάκοι, πρέπει να λεχθεί ότι ένα τέ¬ 
τοιο συμπέρασμα μπορεί να είναι 
αληθινό, από ηθικής όμως πλευ¬ 
ράς είναι τελείως απαράδεκτο. Οι 


Πομάκοι ήταν Βούλγαροι στρα¬ 
τιώτες και την ευθύνη για τις πρά¬ 
ξεις τους την έφερε τόσο ο διοι¬ 
κητής τους όσο και η χώρα στην 
οποία υπάγεται αυτή στρατιωτι¬ 
κή μονάδα. 

Η μελέτη των βαρβαροτήτων 
που διέπραξε ο ελληνικός στρα¬ 
τός το 1913 αποτέλεσε για τη διε¬ 
θνή επιτροπή μια λιγότερο επίπο¬ 
νη διαδικασία, για τον απλούστα- 
το λόγο ότι οι βαρβαρότητες αυ¬ 
τές έγιναν κατόπιν εντολής του 
αρχιστράτηγου του ελληνικού 
στρατού βασιλιά Κωνσταντίνου. 

Η επιτροπή δημοσίευσε το επί¬ 
σημο τηλεγράφημα που εστάλη 
στις 12 Ιουλίου 1913 στους Έλλη¬ 
νες πρεσβευτές των ευρωπαϊκών 
χωρών, στο οποίο αναφέρονταν τα 
εξής: “ ΤΗβ ββηβηιΙ οοηιιηαηάϊηβ 
ίήε δίχΐΐι ΰίνίείοη ίηίοηικ πιε ΐΐΐίΐΐ 
[Ιΐί' ΒυΙβίΐτίίίη εοΐάίβτε υηάβτ ΐΐΐί' 
οοτητηαηά οί ίΐ αιρίαίη οΐ £βη- 
ίΐίΐηηβχβίίΐΗβΓβίΙ ίη ίΐιβ γιιιχΙ οί ΐίιβ 
χοΐιοοί Ιιουχβ α ί ΰαηίτ Ηίεεατ ονβτ 
οηβ Ηπηάτβά ποίαΜβε οί ίΐιβ ίοχνη, 
ιΐΐί' 3Π'/ϊ/ι/.ν/ϊυ/ι ίίικΙ ίι νορήβείε, αηά 
τηαεεαοτβά ίΗϋΐη α11(...) αηά άβοΐατβ 
[Ιΐίίΐ ίο πιγ τβρτβί I χΙΐίΐΙΙ ίίηά θίγ¬ 
ε βΐί οΜίρβά ίο ρτοοββά ίο τβρτίε- 
ίΐΙ...” 

Η μετάφραση της ανήκουστης 
αυτής βασιλικής διαταγής έχει ως 
εξής: “Ο στρατηγός διοικητής της 
6 ης μεραρχίας με πληροφόρησε ό¬ 
τι οι Βούλγαροι στρατιώτες συ- 
γκεντρώσαντες στην αυλή του 
σχολικού σχολείου του Αεμίρ Χι- 
σάρ (του σημερινού Σιδηρόκα- 
στρου) πάνω από εκατό προύχο¬ 
ντες της πόλης, τον αρχιεπίσκο¬ 
πο και δύο ιερείς, τους κατακρε¬ 
ούργησαν(...) και με λύπη μου θε¬ 
ωρώ τον εαυτό μου υποχρεωμένο 
να δηλώσω ότι θα εφαρμοσθούν α¬ 
ντίποινα...” 

Η επιτροπή αναφέρει ότι οι α¬ 
κρότητες του ελληνικού στρατού 
στο Κιλκίς είχαν λάβει χώρα ο¬ 
κτώ μέρες πριν από την ημερομη¬ 
νία της έκδοσης της βασιλικής ε¬ 
ντολής για διεξαγωγή αντιποίνων, 
και συγκεκριμένα στις 4 Ιουλίου 
1913 με άλλα λόγια δεν ήταν ο 
βουλγαρικός στρατός εκείνος που 
άρχισε πρώτος τις μαζικές σφα¬ 
γές ένοπλων αιχμαλώτων και ά¬ 
μαχου πληθυσμού, αλλά ο ελλη¬ 
νικός. 

Λεπτομέρειες των όσων έγιναν 
στην περιφέρεια του Κιλκίς και 
στην ίδια την πόλη μας δίνει η 
Θατηβμίβ Καρροτί, που μας πληρο¬ 
φορεί ότι η πόλη του Κιλκίς ήταν 
μια ευημερούσα πολίχνη που αριθ¬ 
μούσε 13.000 κατοίκους και απο¬ 
τελούσε το κέντρο μιας αποκλει¬ 
στικά σλαβόφωνης περιοχής. Ο α¬ 
ριθμητικά υπέρτερος ελληνικός 
στρατός κατέλαβε την πόλη του 
Κιλκίς στις 4 Ιουλίου 1913 σύμφω¬ 
να Αε με τις μαρτυρίες που είχε η 

συνέχεια στη σελ. 12 

ΡΩΣΙΑ: ΔΟΛΟΦΟΝΙΑ ΤΟΥ 
ΑΣΤΙΚΟΥ ΔΗΜΟΚΡΑΤΙΣΜΟΥ 


Ζ τις 20 Νοέμβρη, η πιο σοβαρή φωνή αντίστασης 
μέσα στη ρωσική επικράτεια ενάντια στα σχέδια 
των νέων τσάρων σίγησε για πάντα. Η φιΑοευρωπαί- 
α δημοκράτισσα Γκαϋίνα Σταροβόϊτοβα, βουλευτίνα 
και ηγετικό στέλεχος του κόμματος "Δημοκρατική 
Ρωσία" έπεφτε νεκρή με τρεις σφαίρες που της 
φύτεψε στο κεφάλι το δολοφονικό χέρι του σοσιαλ- 
φαοιομού. 


Συνεπής δημοκράτισσα, η Γκαλΐ- 
να συγκρούστηκε σε πολλά επί¬ 
πεδα με την κρατικο-μονοπωλια- 
κή γραφειοκρατική κλίκα. Όταν 
άρχισε η διαδικασία μεταμφίεσης 
του λύκου σε αρνάκι, η Γκαλίνα, 
όπως και όλοι οι ευρωπαίοι αστοί, 
είχε αφεθεί να παρασυρθεί από το 
ρεύμα και συνεργάστηκε με τον 
Γκορμπατσόφ και Γέλτσιν. “Απο¬ 
μακρύνθηκε όμως από τους πρώ¬ 
ην συντρόφους της, κατηγορώντας 
τους ότι δεν ήταν πρόθυμοι να 
“συμβιβαστούν” με το καθεστώς” 
(Ε, 23-11). Εθνολόγος στο επάγγελ¬ 
μα, πρώτη απ' όλους αντιτάχθηκε 


στην εισβολή της χώρας της στην 
Τσετσενία, όπως είχε κάνει και 
πριν 30 χρόνια με την Τσεχοσλο¬ 
βακία. Θα ήταν αντιμέτωπη με τον 
Ζιρνόφσκι, τον υπερεθνικισμό του 
οποίου επέκρινε, στις επικείμενες 
εκλογές για το κυβερνείο της Πε¬ 
τρούπολης και “βρισκόταν πολύ 
κοντά στην ταυτότητα των υπευ¬ 
θύνων για τη δολοφονία του αντι- 
δήμαρχου Πετρούπολης τον Ιού¬ 
λη του ι 97” (ΝΕΑ, 25-11). Τελευ¬ 
ταία είχε ξεκινήσει έρευνες για τη 
χρηματοδότηση του “Κομμουνι¬ 
στικού” Κόμματος από μία εται¬ 
ρεία (Ε, στο ίδιο). Η τελευταία της 


μεγάλη πράξη ήταν ότι πρότεινε 
στη Δούμα ψήφισμα κατά του α¬ 
ντισημιτισμού που ξεσηκώνουν οι 
ρώσοι ψευτοκομμουνιστές με επι¬ 
κεφαλής τον βουλευτή Μακασόφ. 
Και όμως η πρόταση της αυτή κα¬ 
ταψηφίστηκε, και μάλιστα αυτός 
κάλεσε τελευταία σε ανοιχτή συ¬ 
γκέντρωση το λαό σε εξόντωση 
των Εβραίων. Στη συζήτηση α- 
φαιρέθηκε ο λόγος από τη Σταρο- 
βοίτοβα. Η δραστηριότητά της αυ¬ 
τή έκανε το ποτήρι να ξεχειλίσει, 
και μοιραία την οδήγησε στο θά¬ 
νατο. Φυσικά, οι ψευτοκομμουνι- 
στές δεν θέλουν με κανένα τρόπο 
να αποκαλυφθούν οι πατρώνες 
τους τόσο στα μάτια της Δύσης 
όσο και στον ίδιο το ρώσικο λαό. 
Γιατί όχι μόνο ο λαός θα χάσει την 
εμπιστοσύνη του σ’ αυτούς, αλλά 
και σιγά-σιγά θα βγουν στο φως 
οι άρρηκτοι δεσμοί τους με το 
στρατιωτικό-βιομηχανικό σύ- 


ΤΑ ΕΓΚΛΗΜΑ ΤΑ 
ΓΕΝΟΚΤΟΝΙΑΣ 


συνέχεια από τη σελ. 11 

διεθνής επιτροπή από Βούλγαρους 
ιερωμένους, ο βουλγαρικός στρα¬ 
τός στην υποχώρηση είχε ήδη ε¬ 
γκαταλείψει την πόλη και το με¬ 
γαλύτερο τμήμα του πληθυσμού 
την εκκένωσε μια ημέρα νωρίτε¬ 
ρα, δηλαδή στις 13 Ιουλίου. Επει¬ 
δή η πόλη του Κιλκίς ήταν μια 
ανοχύρωτη πόλη , ο βομβαρδισμός 
του ελληνικού πυροβολικού πριν 
από την κατάληψή της ήταν μέ¬ 
τριος και οι λίγες οβίδες πυροβο¬ 
λικού έπεσαν, πιθανώς κατά λά¬ 
θος, στο ορφανοτροφείο και στο 
παραπλεύρως κείμενο γαλλικό 
νοσοκομείο, προκαλώντας φωτιά 
σε 4-5 γειτονικά σπίτια. Οι πλη¬ 
ροφορίες αυτές επιβεβαιώνουν το 
γεγονός ότι η πόλη του Κιλκίς 
στις 4 Ιουλίου, ημέρα εισόδου του 
ελληνικού στρατού, ήταν ουσια¬ 
στικά άθικτος, όταν δε την επι- 
σκέφθηκε η διεθνής επιτροπή δεν 
βρήκε παρά μόνο καμένα ερείπια. 

Ευρωπαίοι παρατηρητές επιβε¬ 
βαιώνουν ότι οι Έλληνες στρα¬ 
τιώτες απομάκρυναν από κάθε 
σπίτι όσους κατοίκους είχαν α- 
πομείνει , στη συνέχεια λεηλατού¬ 
σαν το σπίτι και το έκαιγαν. Με 
την κατάληψη του Κιλκίς ο ελ¬ 
ληνικός στρατός έκαψε συνολι¬ 
κά 40 χωριά και 4.725 σπίτια ή 
κτίρια, στο πόρισμα δε της διε¬ 
θνούς επιτροπής αναφέρονται λε- 
πτομερειακά τα ονόματα των χω¬ 
ριών που κάηκαν και ο αριθμός 
των σπιτιώνπου καταστράφηκαν. 
Για την ολοκλήρωση της κατα¬ 
στροφής ο ελληνικός στρατός 
χρησιμοποίησε βασιβουζούκους 
Τούρκους, εγκαινιάζοντας τη μέ¬ 
θοδο που χρησιμοποίησε και ο 
βουλγάρικος στρατός 9 ημέρες αρ¬ 
γότερα, για την καταστροφή του 
Αοξάτου. Στα χέρια της επιτρο¬ 


πής εδόθη στο Κιλκίς κατάλογος 
74 ατόμων για τα οποία πιστεύο¬ 
νταν ότι φονεύθηκαν από τον ελ¬ 
ληνικό στρατό. Από τα άτομα αυ¬ 
τά τα περισσότερα ήταν γυναίκες 
και 11 μωρά. 

Το μέγιστο τμήμα των 100.000 
Μακεδόνων προσφύγων δεν ήρθε 
σε επαφή με τον ελληνικό στρατό 
και για το λόγο αυτό δεν ήταν σε 
θέση να δώσουν πληροφορίες στη 
διεθνή επιτροπή στη Σόφια, σχε¬ 
τικά με προσωπικά τους εμπειρί¬ 
ες, με εξαίρεση αυτούς που ξέφυ- 
γαν από το χωριό Ακάνγκελι. 

Στο χωριό Ακάνγκελι είχαν συ¬ 
γκεντρωθεί 4.000 πρόσφυγες προ¬ 
σπαθώντας να διαφύγουν στη 
Βουλγαρία, εκεί δε τους πρόλαβαν 
στις 6 Ιουλίου 300 άνδρες του ελ¬ 
ληνικού ιππικού. Ο αξιωματικός 
του ιππικού αποδέχθηκε την πα¬ 
ράδοση των προσφύγων και τους 
διέταξε να παραδώσουν τα λίγα 
όπλα που είχαν μαζί τους, στη συ¬ 
νέχεια οι πρόσφυγες προσέφεραν 
στους στρατιώτες ψωμί και τυρί 
για τη διατροφή τους. Αμέσως με¬ 
τά την παράδοση των προσφύγων 
οι Έλληνες διαχώρισαν 60 άνδρες, 
τους οποίους οδήγησαν σε ένα πα¬ 
ρακείμενο δάσος, από τότε χάθη¬ 
κε κάθε ίχνος των ανδρών αυτών. 

Αυτόπτες μάρτυρες βεβαίωσαν 
ότι οι Έλληνες στρατιώτες την 
άλλη μέρα άρχισαν να προβαίνουν 
σε φόνους, βιασμούς γυναικών και 
αφαίρεση χρημάτων. Η επιτροπή 
αναφέρει ότι δεν ήταν σε θέση να 
εξακριβώσει τον ακριβή αριθμό 
των προσφύγων που σφαγίασε ο 
ελληνικός στρατός στο χωριό Α- 
κάνγκελι. Στη Σόφια δόθηκε στην 
επιτροπή ένας κατάλογος 365 α¬ 
τόμων, προερχομένων από γειτο¬ 
νικά χωριά, για τους οποίους πί¬ 
στευαν ότι σφαγιάσθηκαν στο χω¬ 
ριό Ακάνγκελι. 


Ένας Ευρωπαίος αυτόπτης μάρ¬ 
τυρας στη Γευγελή κατέθεσε στην 
επιτροπή ότι ο ελληνικός στρατός 
κατά την είσοδό του στη Γευγελή 
εκτέλεσε 200 Βούλγαρους πολίτες, 
σύμφωνα δε με μαρτυρίες Μακε¬ 
δόνων προσφύγων στη Σόφια ο ελ¬ 
ληνικός στρατός εκτέλεσε στα 
χωριά Κίρτσεβο και Γκέρμαν πολ¬ 
λούς πολίτες, πιθανώς μερικές ε¬ 
κατοντάδες. 

Τις τελευταίες αυτές πληροφο¬ 
ρίες η επιτροπή δεν ήταν σε θέση 
να τις επιβεβαιώσει. Ένα σημα¬ 
ντικό στοιχείο που επαληθεύει με 
τον τρόπο του τις καταθέσεις των 
Μακεδόνων προσφύγων για ακρό¬ 
τητες των Ελλήνων στρατιωτών 
αποτέλεσε το περιεχόμενο ενός 
ελληνικού στρατιωτικού σάκου 
που κυρίεψαν οι Βούλγαροι στις 
14 Ιουλίου 1913 στο χωριό Ντομπρί- 
νιτσε της περιφέρειας Ράτλογκ. Οι 
επιστολές αυτές, στις οποίες φαί¬ 
νονταν ευκρινώς τα ονόματα των 
αποστολέων και των παραληπτών, 
ήταν αυθεντικές διότι, όπως ανα¬ 
φέρει η διεθνής επιτροπή, έφεραν 
ακόμα ευδιάκριτα τις σφραγίδες 
της στρατιωτικής μονάδας των 
στρατιωτών. Το μεγαλύτερο τμή¬ 
μα των επιστολών αυτών περιεί¬ 
χε πληροφορίες άνευ σημασίας για 
το έργο της επιτροπής. Από το σύ¬ 
νολο των επιστολών αυτών η ε¬ 
πιτροπή διαχώρισε 25, το περιεχό¬ 
μενο των οποίων ήταν σημαντι¬ 
κό. Στην Οίΐηιββίβ Κιιρρυπ δημο- 
σιεύθηκαν μερικά αποσπάσματα 
επιστολών, τα οποία έχουν ως κά¬ 
τωθι: 

• Με διαταγή του βασιλιά 
βάζαμε φωτιά σε όλα τα 
βουλγάρικα χωριά επει¬ 
δή οι Βούλγαροι έκαψαν 
την όμορφη πόλη των 
Σερρών , Νιγρίτας και 
διάφορων ελληνικών 


μπλεγμα, με αποτέλεσμα η Δύση 
να κόψει την παροχή οικονομικής 
βοήθειας. Οι δολοφόνοι στοχεύουν 
και στην τρομοκράτηση της δη¬ 
μοκρατικής μερίδας του λαού που 
η Γκαλίνα εξέφραζε. Χιλιάδες κό¬ 
σμος ωστόσο, παραβρέθηκε στην 
κηδεία της πιο δημοφιλούς ρωσί- 
δας πολιτικού. 

Παρ' ότι το ενδεχόμενο ληστείας 
πρέπει να αποκλειστεί, μιας και 
βρέθηκαν πάνω της 1.700 Δολά¬ 
ρια, “ο επικεφαλής της ρώσικης 
ασφάλειας είπε πως δεν έχει στοι¬ 
χεία που να επιβεβαιώνουν ότι 
πρόκειται για πολιτικό έγκλημα” 
!!! (στο ίδιο). Οι εφημερίδες κάνουν 
λόγο για κενό εξουσίας, εννοώ¬ 
ντας ότι η μαφία και το έγκλημα 
κάνουν ό,τι γουστάρουν και το 
κράτος φυτοζωεί, ενώ είναι το 
κράτος που χρησιμοποιεί τη μα¬ 
φία για λογαριασμό του. Πρόσφα¬ 
τα μάλιστα, πράκτορες της Ρ8Β 


(πρώην ΚΟΒ) κατηγόρησαν τους 
αρχηγούς τους ότι διέταξαν τη δο¬ 
λοφονία του επιχειρηματία Μπε- 
ρεζόφσκι “επειδή ήταν εβραίος και 
έκλεβε τη χώρα του”. Η ΡδΒ ε¬ 
μπλέκεται σε φόνους και άλλων 
δυτικόφιλων ως επί το πλείστον, 
επιχειρηματιών. 
Τώρα ο “σκληρός πυρήνας” του 
σοσιαλφασισμού εκμεταλλευόμε¬ 
νος τη δολοφονία, θα προετοιμά¬ 
σει την κοινή γνώμη, για να 
προωθήσει τις θέσεις του. Ήδη η 
εφημερίδα του στρατού “Κρά- 
σναγια Ζβέλντα” ζητάει τη 
δημιουργία ενός κράτους, 
“ισχυρού, ικανού να διασφαλίζει 
την ελευθερία και την ασφάλεια 
των πολιτών” (Ε, 25-11), που 
σημαίνει ο στρατός στην εξουσί¬ 
α, και εντατικοποίηση της 
φασιστικής δικτατορίας, χωρίς 
πλέον “δημοκρατικά” προσχήμα¬ 
τα. 


ΟΧΙ ΟΙ 5-300 
ΕΤΗΝ ΚΥΠΡΟ 

Να λοιπόν, ποιος κρυβόταν πίσω από την ιδέα της μετα¬ 
φοράς των 8-300 στην Κρήτη: Ο αγαπητός μας Κλίντον. Η 
εγκατάσταση στην Ελλάδα είναι λοιπόν αρχική ιδέα της 
αμερικάνικης διπλωματίας για να μην επιβαρυνθεί δήθεν 
το Κυπριακό. Ο Κένεθ Μπριλ που είναι πρεσβευτής των 
ΗΠΑ στην Κύπρο δεν διέψευσε ότι η ιδέα για την εγκατά¬ 
σταση των πυραύλων στην Κρήτη προήλθε από τη χώρα 
του. 

Η Ρωσία σημάδευε μια μπεκάτσα και σκότωσε ένα λαγό. 
Μπροστά στη Σούδα, τύφλα να 'χει η Κύπρος. Αν οι 8-300 
έρθουν στην Ελλάδα, η ρώσικη υπερδύναμη θα έχει βάλει 
το πόδι της για πρώτη φορά, όχι δίπλα, αλλά μέσα στην 
Ευρώπη και στο ΝΑΤΟ. Είναι φυσικό λοιπόν, που κανείς 
θόρυβος δεν γίνεται από τους ρωσόφιλους ενάντια σε μια 
τέτοια “εγκατάλειψη” της Κύπρου. Το πόσο χαρούμενοι 
είναι, φάνηκε ότι αμέσως συμφώνησαν όλα τα “καλά παι¬ 
διά”: Πάγκαλος, Τσοχατζόπουλος, Κρανιδιώτης, και βέ¬ 
βαια ο πάντα πρόθυμος Γιωργάκης. 


χωριών. 

• Εδώ βάζουμε φωτιά στα 
χωριά και σκοτώνουμε 
τους Βούλγαρους, γυναί¬ 
κες και παιδιά. 

• Είχαμε κάνει λίγους 

(αιχμαλώτους) και αυ¬ 
τούς τους σκοτώσαμε ε¬ 
πειδή αυτές ήταν οι δια¬ 
ταγές που είχαμε. 

• Έπρεπε να καίμε τα χω¬ 
ριά - έτσι ήταν οι δια¬ 
ταγές- να σφάζουμε τους 
νέους και σεβόμασταν 
μόνο τους γέρους και τα 
παιδιά. 

• Σφάξαμε όλους τους 
Βούλγαρους που έπεσαν 
στα χέρια μας και κάψα¬ 
με τα χωριά τους. 

• Από τους 1.200 αιχμαλώ¬ 

τους που πιάσαμε στη 
Νιγρίτα, μόνο 41 έμειναν 
στις φυλακές και από ό¬ 
που περάσαμε δεν αφή¬ 


ναμε ούτε μια απλή ρίζα 
από αυτή τη φυλή. 

• Τους βγάλαμε τα μάτια 
(πέντε Βούλγαρους αιχ¬ 
μαλώτους) ενώ ακόμα 
ζούσαν. 

Το συμπέρασμα είναι ότι με τα 
στοιχεία αυτά της Οιπιββίβ Βιιρ- 
ροιί, σχετικά με τις ακρότητες του 
βουλγαρικού και του ελληνικού 
στρατού, η ηθική εξιλέωση των 
λαών μας είναι δυνατή μόνο εάν 
τόσο η βουλγάρικη όσο και η ελ¬ 
ληνική κυβέρνηση ζητήσουν δη¬ 
μόσια συγγνώμη από τους απογό¬ 
νους των θυμάτων και ταυτόχρο¬ 
να προβούν σε μια συμβολική υ¬ 
λική αποζημίωση, ως εκδήλωση έ¬ 
μπρακτης μετάνοιας. 

Αυτή η εκδήλωση θα ήταν η 
πρέπουσα αντίδραση μιας χώρας 
που είναι μέλος της Ευρωπαϊκής 
Ένωσης και μιας χώρας που επι¬ 
θυμεί να γίνει». 







